SECRETUL 
CELOR TREI LUMI 
PETER DEUNOV 


ORIZONTURI SPIRITUALE 


Maestrul Peter Deunov (1864 - 1944) a readus lumii 
învăţătura marii Frăţii Albe Universale. 


Mesajul său, care înglobează cunoaşterea omului în 
totalitatea sa, a universului vizibil şi invizibil şi a divinului, 
se adresează oricărui om care, în mod pe deplin liber, 
caută iubirea, înţelepciunea şi adevărul în viaţă, pentru 
binele tuturor fiinţelor. 

Invăţătura augustei Frăţii Albe Universale se bazează 
pe trei principii: Dragostea, înţelepciunea şi Adevărul, care 
formează tripla revelaţie a Dumnezeului unic. 

Cele trei aspecte ale divinității manifestate sunt 
fundamentele oricărei înţelegeri şi realizări spirituale. 

Lucrarea fundamentală a discipolului care aspiră la 
comunicarea cu ierarhia Maeştrilor omenirii constă în 
supravegherea atentă a ceea ce primeşte sau emană din el 
prin intermediul gândurilor, sentimentelor sau acţiunilor 
sale din viaţa cotidiană. 

Secretul celor trei lumi: lumea divină, lumea 
spirituală şi lumea materială, sau pentru oameni: gândirea, 
sentimentul şi voinţa, este cheia care deschide poarta 
adevăratei cunoaşteri iniţiatice şi care permite rezolvarea 
tuturor problemelor existenţei. 

Cel care nu cunoaşte această cheie este condamnat 
la studierea exclusivă a lumii faptelor materiale, neglijând 
lumea legilor şi principiilor care sunt forţele motrice ale 
lumii vizibile. Astfel el se mulţumeşte cu suprafaţa 
lucrurilor şi rămâne prizonierul domeniului aparenţelor, al 
iluziei fără a putea atinge plenitudinea vieţii şi adevărata 
cunoaştere. 


Ştiinţa celor trei lumi este cheia care deschide toate 
porţile iniţierii. 
Prefaţă 


Pentru a înţelege sensul vieţii, trebuie să acceptăm 
să-i urmăm învăţăturile, să devenim elevi conştienţi ai 


marii forţe a vieţii care însufleţeşte universul. 

Sensul vieţii rezidă în faptul că pământul este o 
şcoală uriaşă şi că oamenii vin aici pentru a face anumite 
experienţe, pentru a se îmbogăţi, a se îndrepta şi a 
progresa rapid. 

Această şcoală a vieţii divine are trei nivele: şcoala 
suferinţei, pe care o cunoaşte toată lumea, şcoala 
înţelepciunii şi şcoala iubirii. Fiecare fiinţă trebuie să 
treacă prin aceste trei şcoli pentru a atinge plenitudinea 
dezvoltării sale armonioase. 

Pentru a pătrunde în şcoala înţelepciunii trebuie să fii 
deja un discipol conştient şi să accepţi să lucrezi asupra 
propriei tale materii, să-ţi activezi viaţa interioară; aceasta 
este şcoala în care este dată cheia trinităţii. 

Şcoala iubirii corespunde lumii divine, fiind şcoala 
fericirii, a libertăţii, a plenitudinii, învăţătura învățătorului 
lisus fiind generată de strălucirea acesteia. 

Cei ce nu acceptă nici dragostea, nici înţelepciunea 
se pomenesc obligatoriu în şcoala suferinţei, a încercărilor. 
Nu este însă o pedeapsă, ci o etapă necesară dezvoltării 
armonioase a omului. 

Necazurile, suferința conțin ele însele multă 
înţelepciune şi dragoste. Ele sunt adesea necesare trezirii 
sufletului. 

In şcoala vieţii divine, recunoaştem trei forţe care 
formează tripla revelaţie a Dumnezeului unic. Aceste trei 
forţe, aceste trei aspecte ale divinității materiale, sunt 
baza indispensabilă a înţelegerii învăţăturii universale. 
Toate religiile esoterice le menţionează şi se poate spune 
că secretul celor trei lumi este cheia care deschide porţile 
iniţierii în înţelepciunea divină. 

În învăţătura Johanită (Sectă din Orient ai cărei 
membri sunt botezați în numele Sfântului Ioan 
Botezătorul) o numim „Tripla revelație a lui Dumnezeu” 
sau „Ştiinţa Trismegistă”. Termenul „Trismegist” înseamnă 
de trei ori mare; el desemnează starea de fapt a celui ce 
posedă ştiinţa celor trei lumi: lumea divină, umană şi a 
naturii vii. 


Pentru a fi un „Irismegist”, trebuie nu numai să 
cunoşti cele trei lumi, ci şi raporturile, schimburile care au 
loc permanent între acestea. Iniţiaţii sunt interesaţi 
îndeosebi de raporturile, de legăturile ce ţin laolaltă 
fiinţele şi diferitele ierarhii din natura vizibilă şi invizibilă. 

În cazul oamenilor, această triplă revelaţie a unităţii 
divine se regăseşte în facultatea de-a gândi, simţi şi 
înfăptui. Toată lucrarea unui discipol ce înaintează pe 
calea luminii în cadrul şcolii înţelepciunii constă în a-şi 
dezvolta armonios aceste trei facultăţi, prin care se poate 
dezvălui şi manifesta lumea divină a iubirii. În cadrul 
intelectului, aceasta revelaţie produce lumina 
înţelepciunii, în al inimii - căldura dragostei, şi în cadrul 
vieţii - puterea libertăţii. Aceste trei elemente sunt cele 
datorită cărora un discipol se poate înălța până la 
cunoaşterea adevărului, pentru ca apoi să îl transpună în 
faptele sale. 

Dacă un discipol aspiră la cunoaşterea adevărului 
unic şi absolut, el poate, precum Buddha, să ia decizia de-a 
se aşeza sub un copac în poziţie de meditaţie şi să facă un 
efort formidabil de concentrare a gândirii pentru a se 
înălța spre lumea adevărului. El îşi îndreaptă atunci 
gândurile spre adevărul unic ce înglobează toate micile 
adevăruri particulare, toate punctele de vedere mai mult 
sau mai puţin limitate. El reflectează, construieşte 
concepte şi caută o definiţie clară, o viziune limpede a 
adevărului. Când de pe urma meditaţiei sale ţâşneşte 
lumina, discipolul şi-a atins scopul, cunoaşte acum 
adevărul şi îl înţelege. Acum, el nu mai are nevoie să-şi 
concentreze gândurile asupra acestui subiect, deoarece 
gândirea vie nu e interesată decât de ceea ce nu cunoaşte 
încă. Când ştii cu adevărat un lucru, nu te mai gândeşti la 
el, e firesc. În acest sens, discipolul înţelege că viziunii sale 
îi lipseşte ceva, şi are acum nevoie să resimtă prin 
intermediul simţurilor sale interne ce anume este adevărul 
ca sentiment. El ştie instinctiv că acest simţământ interior 
îl va face să înainteze şi mai departe pe calea căutării 
adevărului. Atunci, el îşi începe concentrarea senzitivă şi 


elaborează în sinea lui sentimentul adevărului absolut. 

O dată ce acest sentiment şi-a făcut apariţia, el poate 
să resimtă în străfundurile sale ce anume este adevărul. 

El are acum o înţelegere a adevărului prin 
intermediul celui de-al doilea centru al sentimentului. 
Această nouă înţelegere pare plină de căldură. Discipolul 
simte însă că mai există un element care îi scapă pentru a 
atinge esenţialul, adică plenitudinea revelaţiei. Din acest 
motiv, el hotărăşte să persevereze în concentrarea sa, 
deoarece simte nevoia de a fi adevărul, de a fuziona cu el, 
de a se contopi cu el pentru a atinge unitatea desăvârşită, 
identificarea, şi de a ieşi din separație. 

Pentru a cunoaşte în mod real adevărul, trebuie ca tu 
însuţi să fii adevărul, să fii una cu el. În această experienţă, 
discipolul descoperă că specificul separaţiei este o iluzie şi 
că în realitate el a fost mereu una cu adevărul, legat 
indisolubil cu acesta, dar că nu o ştia, uitase. El simte 
senzaţia de-a se trezi dintr-un vis îndelungat. Acesta este 
punctul final al revelaţiei. 

Ca subiect de concentrare am luat adevărul, dar 
discipolul e liber să aleagă subiectele care i se potrivesc 
mai bine. Dacă, de exemplu, ia ca subiect o portocală, el 
începe prin a-şi concentra gândurile şi îi analizează 
culoarea, forma, compoziţia chimică, funcţiile... Este faza 
de concentrare intelectuală. 

Apoi, el trebuie să încerce să simtă portocala, şi 
pentru aceasta o va coji şi o va mânca, gustându-i 
savoarea, impregnându-se de parfumul ei... aceasta fiind 
concentrarea senzorială. Apoi, se va identifica cu portocala 
pentru a deveni una cu ea, aceasta fiind concentrarea vie, 
trăită. Chiar şi în simplul fapt de-a mânca o portocală 
regăsim legile ştiinţei trismegiştilor. 

Omul ştie prin intelect că portocala e bună pentru el, 
ştie unde să o găsească şi cum să o cojească... Apoi o 
gustă, o savurează, apoi în sfârşit îi asimilează elementele 
care vor fuziona cu el în alchimia digestiei. Recunoaştem 
clar aici cele trei faze ale procesului cunoaşterii iniţiatice, 
a percepţiei inteligibile. 


Omul poate percepe fiinţele prin intermediul minţii 
sale, a sentimentelor sale şi a vieţii. Prin gândirea activă, 
un discipol ţese o punte de lumină între ignoranţa sa şi 
cunoaştere, tot aşa cum noaptea aprindem lumina pentru 
ca ea să ne dezvăluie obiectele. Dar cunoaşterea astfel 
dobândită nu este completă, deoarece această lumină a 
gândirii nu face să apară decât latura exterioară, suprafaţa 
lucrurilor, tot aşa cum coaja portocalei ascunde pulpa şi 
sâmburii, cu toate că în acelaşi timp ea dezvăluie acţiunea 
şi prezenţa lor. Sâmburii simbolizează spiritul, iar fructul 
în sine - sufletul. Coaja, corpul fizic, materia ascunde 
spiritul şi sufletul, dar în acelaşi timp ele dezvăluie 
acţiunea şi prezenţa lor. Dacă discipolul vrea să pătrundă 
latura interioară a lucrurilor, el trebuie să-şi dezvolte 
sensibilitatea. Cu toate acestea, chiar şi prin intermediul 
sensibilităţii, cunoaşterea nu este încă desăvârşită, 
deoarece lipseşte esenţialul: viaţa intimă, spiritul. Abia 
prin intermediul celui de-al treilea centru de cunoaştere 
devine discipolul ceea ce voia să ştie, putând spune: „Sunt 
asta”, deoarece cunoaşterea a devenit o stare de fapt. 
Doar această stare de fapt este adevărata cunoaştere din 
punct de vedere inițiatic. 

Gândirea şi sentimentul sunt mijloace de acces la 
această cunoaştere divină. Ele sunt totodată mijloacele 
prin care o putem manifesta ulterior în lumea exterioară. 

Bineînţeles, într-un asemenea proces de cunoaştere, 
corpul fizic al discipolului nu se transformă în portocală; 
fuziunea se produce la nivelul conştiinţei. Adevărata 
cunoaştere, sau gnoză, este înainte de toate o experienţă 
interioară. Din acest motiv, învățătorul Sfântul loan spune: 
„Şi acest oraş (omul solar) nu are nevoie nici de soare 
(gândirea), nici de lună (sentimentul) pentru a-l lumina. 
Deoarece el este luminat de gloria lui Dumnezeu şi mielul 
este farul său (iluminarea vieţii omeneşti de către viaţa 
divină)”. 

Putem să avem destule cunoştinţe intelectuale sau 
sentimentale, dar în acelaşi timp să nu fim nimic. În acest 
caz, orice cunoaştere nu este decât deşertăciune sau mai 


curând abur, din care nu va rămâne mare lucru în 
următoarea reîncarnare. 

Discipolul care s-a aşezat pe jos ca să cunoască 
adevărul adevărat poate să rămână toată viaţa în meditaţie 
mentală sau în contemplaţie în faţa adevărului, dar de 
îndată ce parvine la identificare, se ridică şi se pune în 
mişcare pentru a acţiona şi a lucra întru adevăr, fiindcă el 
este adevărul ce se manifestă în lume. 

Această ştiinţă a trismegiştilor este extrem de vastă, 
dar ce este important de ştiut e că un discipol trebuie să-şi 
dezvolte armonios aceşti trei centri ai cunoaşterii pentru a 
primi, a deveni tripla revelaţie a lui Dumnezeu, pentru a fi 
cu adevărat el însuşi în realitatea fiinţei sale. 

Pentru aceasta, discipolul îşi poate imagina că, din 
înaltul cerului, dincolo de stele, o rază de lumină 
strălucitoare ca un diamant se desprinde din soarele 
tuturor sorilor şi coboară înspre el pentru a pătrunde în 
verticalitatea solară a coloanei sale vertebrale. Această 
rază este cea a „individualităţii-caresunt”. Menţinându-şi 
concentrarea asupra acestei raze de lumină diamantină, şi 
ţinându-se cât poate de drept, el îşi spune în sinea lui: „În 
raza de diamant a fiinţei mele adevărate care sunt veşnic, 
dragostea divină îmi dilată inima şi ordinea cerească se 
pogoară în voinţa mea spre binele tuturor fiinţelor”. 

Fireşte că această mantra trebuie să fie pronunţată 
în conformitate cu arta magică a trismegiştilor, gândind-o, 
simţind-o şi fiind una cu ea. 

Această cunoaştere a celor trei centre de inteligenţă 
din om trebuie aplicată în cazul conferinţelor şi mai ales a 
esenţelor meditaţiilor date de învățătorul Peter Deunov. 
Aceste esențe de meditaţie provin din străfundurile şi 
înălțimile lumii divine; ele conţin influenţa şi forţa triplei 
revelații. Din acest motiv, ele posedă puterea necesară 
pentru a-l ajuta pe discipol să-şi dezvolte armonios cele 
trei centre. 

Fie ca recunoştinţa şi dragostea noastră să se înalțe 
spre învățătorul Peter Deunov, acest binefăcător al 
omenirii, şi ca învăţătura divină să fie aplicată în lume de 


un număr tot mai mare de Fraţi şi Surori fără niciun fel de 
limitări, greşeli şi iluzii, şi spre binele tuturor făpturilor. 

Aplicarea învăţăturii divine cu sinceritate, puritate şi 
limpezime este cel mai mare dar ce poate fi făcut unei 
fiinţe eliberate şi realizate care a acceptat limitarea 
materiei cu tot ce implică acest lucru pentru a veni în 
ajutorul oamenilor de-a lungul întregii lor vieţi. 

Fie ca toţi cei ce se trezesc şi ajung să vadă lumina 
să fie binecuvântaţi şi apăraţi de strălucirea solară a şcolii 
divine. 


Olivier Martin 

Cele trei lumânări 


În simbolul pe care îl vedeţi sunt trei cercuri 
concentrice. Ele reprezintă cele trei lumi: lumea divină, 
lumea spirituală sau astrală şi lumea materială. Studierea 
lor este cheia esenţială ce deschide toate uşile adevăratei 
cunoaşteri. Universul, oamenii şi toate lucrurile sunt 
construite după modelul celor trei lumi simbolizate de 
acest desen. 

Atâta vreme cât oamenii nu cunosc această cheie, ei 
sunt condamnaţi să studieze doar faptele lumii materiale, 
neglijând lumea spirituală şi cea divină, lumea legilor şi a 
principiilor care sunt forţele motrice ale lumii faptelor. În 
acest fel, ei se mulţumesc cu suprafaţa lucrurilor, 
rămânând prizonierii domeniului aparenţei, al iluziilor, fără 
a putea atinge plenitudinea vieţii şi adevărata cunoaştere. 


Dacă facem analogia cu fiinţa omenească, cercul 
exterior este corpul fizic, cu toate posibilităţile şi condiţiile 
pe care le posedă pentru a se manifesta: forţa vitală, 
voinţa. Al doilea cerc este sufletul ce uneşte corpul şi 
spiritul, iar al treilea reprezintă spiritul împreună cu toate 
potenţialele sale. 

Pentru fiinţa omenească, capacitatea de a primi şi de 
a transmite mişcarea vieţii corespunde posibilităţilor şi 
mijloacelor cercului exterior; posibilităţile şi mijloacele 
acestor trei cercuri sunt capacitatea de a primi şi 
transmite: mişcarea vieţii - pentru cercul exterior, căldura 
sentimentului - pentru cel de-al doilea, şi lumina gândirii - 
pentru cel de-al treilea. 

În cercul exterior, discipolul lucrează pentru a-şi uni 
voinţa cu atotputernicia voinţei divine. În cel median, el se 
străduieşte să-şi deschidă inima spre a recepta dragostea 
universală, iar în cercul interior el primeşte în mintea şi 
inteligenţa sa lumina înţelepciunii cosmice. 

Diametrul cercului exterior indică felul în care omul 
se comportă primind influenţele celor trei cercuri, ale celor 
trei lumi - fizică, spirituală şi intelectuală. În funcţie de 
ceea ce primeşte mai întâi - forţa vieţii, căldura sau lumina 
- omul dobândeşte o mai mare capacitate de-a lucra 
respectiv pe plan fizic, în domeniul sentimentelor sau în 
lumea intelectuală. Vom spune despre acesta din urmă că 
dă prioritate gândirii. 

Forţa, căldura şi lumina reprezintă trei lumânări 
aprinse în interiorul omului. Pentru a-şi duce la bun sfârşit 
toate acţiunile, omul utilizează aceste trei lumânări 
aprinse în el. Succesul său în orice privinţă depinde de 
cantitatea de forţă, de căldură şi de lumină a acestor trei 
lumânări. 

Un discipol lucrează conştient asupra lui însuşi 
pentru a-şi spori puterea, căldura şi lumina voinţei, 
sentimentelor şi minţii. În felul acesta el izbândeşte în tot 
ce întreprinde pentru împărăţia Domnului. Dar oamenii 
care nu cunosc această ştiinţă vor să devină celebri fără a 
se folosi de trei lumânări. Cum vor proceda? Vor face ca 


măgarul? Când a creat lumea, Dumnezeu le-a întrebat pe 
toate animalele dacă erau mulţumite de situaţia lor. 
Măgarul, care găsea că e prea mic, s-a plâns. Toate 
animalele care treceau pe lângă el râdeau de talia sa, iar 
unele nici nu-l observau. Măgarul voia aşadar să fie mai 
mare pentru ca să semene cu celelalte animale. A mai 
cerut, deopotrivă, şi un glas mai puternic, pentru ca toţi 
să-l poată auzi. Dumnezeu i-a îndeplinit dorinţele, dar, 
începând să ragă, măgarul le-a speriat pe toate celelalte 
animale. Răgetul măgarului e puternic, dar lipsit de orice 
conţinut. Văzându-l pe măgar, omul i-a apreciat talia şi l-a 
luat în grădină, ca să o păzească de corbi şi de alte păsări. 
Măgarul s-a complăcut în rolul de paznic şi, când a văzut 
păsările zburând din cracă în cracă, a început să alerge 
după ele, ca să le alunge. Făcând însă aceasta, el a strivit 
toate florile şi legumele din grădină. Văzând pagubele, 
stăpânul l-a bătut şi l-a alungat. 

Cu toate acestea, măgarul era considerat inteligent. 
Când primul rege al lumii urma să se căsătorească, el l-a 
chemat pe măgar ca să-i spună ce părere are despre 
regină. Privind-o, acesta a spus: „Cu această regină, regele 
îşi va începe bine viaţa, dar şi-o va încheia prost”. Din 
cauza sincerităţii sale, măgarul şi-a atras multe necazuri. 
Din momentul în care şi-a permis să-şi spună părerea 
despre regină, mulţi au început să-şi bată joc de el. Acum, 
când rage, măgarul spune: „Nu-ţi da părerea despre regina 
lumii”. Altfel spus, nu spuneţi ce credeţi cu adevărat. Trăiţi 
în adevăr, dar fără a vorbi despre el. Nu vă daţi părerea 
despre înţelepciune, nici despre dragoste. Trăiţi în 
dragoste, fără a vorbi de ea. Dacă vi se pune o întrebare 
despre dragoste, înţelepciune sau adevăr, păstraţi tăcerea. 
Trăiţi în dragoste, înţelepciune şi adevăr, şi numai atunci 
veţi putea vorbi despre ele aşa cum trebuie. 

Oamenii din zilele noastre suferă fiindcă vorbesc de 
dragoste, înţelepciune şi adevăr fără a le cunoaşte cu 
adevărat. Dar să lăsam anecdotele. În fiecare anecdotă se 
ascunde un oarecare adevăr. Pentru a pătrunde înţelesul 
acestui adevăr, omul trebuie să mediteze, altfel nu va 


pricepe nimic. Cel ce nu gândeşte cu propria lui minte 
aşteaptă ca fericirea să-i vină din afară. Dar în ce fel vine 
fericirea? Ea vine din frumuseţe, sănătate, din bine, din 
bunătate, inteligenţă, forţă. Omul frumos e fericit, omul 
sănătos e fericit, omul bun e fericit, omul inteligent e 
fericit şi omul puternic e şi el fericit. Dimpotrivă, cel ce e 
urât, rău, bolnav, prost şi slab nu e fericit. 

Unii se plâng că oamenii nu îi iubesc. De unde ştiu ei 
asta? Cum consideră ei dragostea? Ea nu e ceva material, 
pe care să-ipoţi cântări! Atunci, cum puteţi şti dacă sunteţi 
iubit sau nu? Există trei feluri de-a şti dacă cineva vă 
iubeşte sau nu. Cel ce vă iubeşte vă aduce lumina, căldura 
şi puterea. Când intră în camera dumneavoastră, lumina 
lămpii devine mai puternică. Dacă iubiţi pe cineva, trebuie 
să-i aduceţi cel puţin unul dintre aceste lucruri bune: 
lumina, căldura sau puterea. Dacă îi aduceţi lumina, cerul 
său se va ilumina; dacă îi aduceţi căldura, plantele lui se 
vor dezvolta bine; şi dacă îi aduceţi puterea, sănătatea lui 
se va ameliora. 

La ora actuală, toată lumea vorbeşte de apariţia noii 
culturi, a noii ere. Cum se recunoaşte influenţa acestei noi 
culturi ce se instaurează? Ea va împărţi corect şi armonios 
lumina, căldura şi forţa în inima omenească. Când toate 
aceste forţe nu sunt bine echilibrate, omul e indispus. 

Unii spun: „Am o stare proastă, nu mă simt bine”. 
Aceştia se simt astfel fiindcă nu primesc cum trebuie 
lumina, căldura şi forţa naturii. Cel ce primeşte armonios 
forţele naturii vii se simte întotdeauna bine. 

Acum voi face o experienţă cu voi ca să vedem dacă 
aveţi ureche muzicală. Voi interpreta o melodie ca să 
constatăm ce anume primiţi înainte de toate: lumina, 
căldura sau forţa. Orice s-ar întâmpla, nu trebuie să vă 
tulburaţi, ci să rămâneţi liniştiţi, atenţi la tot ce se 
întâmplă în voi. Această experienţă este importantă pentru 
a evalua, pentru a testa sensibilitatea voastră muzicală. 
Vreau să verific dacă simţurile voastre sunt armonioase 
sau nu. Ceea ce vă voi cânta va acţiona asupra voastră un 
an întreg. Unul poate percepe ceva astăzi, altul peste 


câteva zile, săptămâni sau luni, dar influenţa durează un 
an încheiat. 

Tradiţia iniţiatică afirmă că învățătorul Peter Deunov 
era reîncarnarea marelui iniţiat Orfeu şi aceasta explică 
faptul că a adus atâtea contribuţii în domeniul muzicii în 
folosul întregii omeniri. Toată opera şi viaţa sa sunt 
impregnate de această muzică divină pe care a ştiut să o 
creeze în el după armonia cosmică. 

Pentru a-şi dezvolta simţul muzical, discipolul trebuie 
să asculte muzică frumoasă şi inspirată. In linişte şi pace, 
în tăcere interioară şi reculegere, el analizează efectul pe 
care îi produce muzica în el, în cele trei centre, ale 
gândirii, sentimentului şi voinţei. 

Muzica corespunde mai degrabă centrului 
sentimentului, al simţirii, senzaţiei, imaginaţiei, iubirii, 
armoniei etc. Datorită ei, discipolul poate crea o ambianţă, 
o atmosferă de lumină în aura sa şi în a celorlalţi. 

Muzica conţine forţă, sentiment şi gândire. Discipolul 
al cărui simţ muzical este treaz poate utiliza muzica într-un 
mod magic pentru a crea curenţi de lumină în sufletul 
lumii, pentru a declanşa anumite forţe în el, pentru a-şi 
rezolva problemele, etc. Prin puterea conținută în muzică, 
el devine un creator activ, dinamizând în el idei sublime, 
imagini, senzaţii, impresii, impulsuri care îl propulsează pe 
calea ce duce la împărăţia luminii şi a libertăţii. 

Dacă discipolul vrea să dobândească lumina 
inteligenţei sau puterea dragostei, îi este de ajuns să 
aleagă o muzică adecvată, să-şi imagineze că inteligenţa se 
instalează în el şi că trăieşte în dragoste. El utilizează 
această metodă magică pentru a rezolva toate problemele 
pe care le întâlneşte în cale. 

În muzică este conținută posibilitatea celei mai înalte 
magii albe. Prin extazul muzical, discipolul pătrunde în 
lumi invizibile şi poate declanşa impulsuri de lumină, 
armonie şi viaţă. 

La un alt nivel, în natură totul este muzică, totul 
vibrează şi cântă; fiecare posedă propria sa influenţă, 
propria lui notă în simfonia cosmică şi discipolul care îşi 


deschide sensibilitatea în faţa acestei muzici a vieţii 
universale constată că face şi el parte din marele tot, că 
este o notă în marea partiție. Cunoaşterea acestei note 
divine a omului este un mare pas înainte în procesul 
„cunoaşte-te pe tine însuţi” al iniţiaţilor. 

Discipolul se exersează în a produce muzica cea mai 
minunată cu putinţă prin intermediul gesturilor din viaţa 
sa cotidiană, aatitudinii sale, a gândurilor, cuvintelor, 
întâlnirilor, dialogurilor şi comunicării cu ceilalţi, cu natura 
şi cu Dumnezeu. 

În muzică există un ritm şi ritmul indică faptul că 
viaţa începe să se organizeze. Ritmul conţine un secret 
important, iar cunoaşterea lui îi îngăduie discipolului să 
efectueze o lucrare în favoarea luminii. Pentru a învinge 
unele obstacole, forţe nedorite şi obiceiuri ce trebuie 
schimbate, el trebuie să stabilească în viaţa sa cotidiană 
un ritm muzical, care să fie în armonie cu idealul său. 

Întreaga creaţie a fost întemeiată pe legea universală 
a armoniei. Mai devreme sau mai târziu, oamenii vor 
trebui să devină permeabili faţă de această armonie: 
muzica din natură. 

Toată natura este impregnată de muzică. Din lumea 
invizibilă, ca şi din cea vizibilă emană muzică. Când o fiinţă 
este receptivă, progresia ei pe calea evoluţiei este foarte 
rapidă. Pentru celelalte, e mai lentă. 

Important nu e doar să cânţi, ci mai ales să ştii cum 
să cânţi (în această privinţă, recomandăm lucrarea scrisă 
de Frida Theodosy:  Ľart du chant divin, metodă de 
dezvoltare spirituală şi de uniune cosmică în conformitate 
cu învăţăturile Maestrului Peter Deunov şi O.M. Aïvanhov. 
Editura 'Telesma). 

Tonurile din muzică, indiferent că e vocală sau 
instrumentală, nu pot fi îmbinate la nimereală. Dacă 
îmbinaţi tonuri ce nu se potrivesc, creaţi o dispută 
muzicală. 

Aceasta se întâmplă destul de rar, dar trebuie ştiut că 
chiar şi cea mai neînsemnată dispută muzicală produce un 
anumit efect asupra lumii luminii, a căldurii sau deopotrivă 


a forţei. 

Lumea luminii reprezintă lumea divină, iar cea a 
căldurii, lumea îngerilor. 

Îngerii se ocupă de împărăţia vegetației. Florile sunt 
o expoziţie organizată de îngeri. 

Lumea forţei reprezintă lumea umană. Gândurile şi 
sentimentele omeneşti sunt asemănătoare unor flori 
existente în lumea nevăzută. Unele din aceste gânduri sunt 
aidoma spinilor. 

Cele trei lumânări din om trebuie să fie aprinse 
pentru ca el să poată învinge toate greutăţile vieţii. Prima 
lumânare aprinsă este cea a gândirii divine: ea trebuie să 
ardă necontenit şi să răspândească lumină, fiind legată de 
sursa înţelepciunii. A doua reprezintă căldura divină: ea 
este în raport cu sursa iubirii. A treia este simbolul forţei 
divine, fiind legată de sursa adevărului. 

Când aceste trei lumânări sunt aprinse şi ard în om, 
el are o înţelegere corectă, este genial, bun şi sănătos. 
Pentru el, situaţia exterioară pe care o are pe pământ nu 
are prea mare importanţă. Ce aţi putea câştiga dacă aţi 
trăi într-un palat regal? Omul inteligent rămâne 
întotdeauna acelaşi, indiferent că trăieşte într-un palat sau 
într-un bordei. Cel ce este idiot rămâne idiot şi într-un 
palat, ca şi într-un bordei. 

Dacă sunteţi idiot, dar posedaţi putere şi bunătate, ce 
aţi face cu ele? 

Dumnezeu a creat lumea umană pentru 
îndeletnicirea plăcută a oamenilor şi a fiinţelor superioare 
care, din când în când, coboară pe pământ ca să se 
distreze. Şi uneori, Dumnezeu însuşi se distrează cu 
oamenii. Indiferent pe ce cale au apucat-o oamenii, 
Dumnezeu îi priveşte întotdeauna cu simpatie. În viziunea 
lui Dumnezeu, toate gândurile, sentimentele şi actele 
omeneşti îşi au locul lor. Din toate acestea, el zămisleşte 
ceva frumos. 

În urmă cu trei ani, am asistat la conferinţa unui 
mare pictor american. Pentru a-i pune opera la încercare, 
unii desenau diferite linii fără nicio noimă, iar pictorul le 


îmbina într-un asemenea mod, încât crea din ele imagini 
frumoase şi figuri armonioase; el punea fiecare linie la 
locul ei. 

Oamenii de azi nu au ajuns încă nişte artişti buni, 
nişte pictori talentaţi. Fiecare contradicţie face parte dintr- 
un tot. Dacă vă împiedicaţi de o contradicţie şi nu o 
concepeţi ca făcând parte din tot, sau ca pe o linie dintr-un 
tablou, şi nu o puteţi pune la locul ei, înseamnă că încă nu 
sunteţi un pictor bun. N 

Spuneţi despre cineva că e rău. În ce constă partea 
rea din el? De exemplu, dacă e băcan, nu a cântărit corect 
şi a pus zece grame de zahăr în minus. 

Dar ce înseamnă astăzi zece grame, când poţi 
protesta chiar şi pentru trei? Ştiţi ce înseamnă trei grame 
de zahăr? Ştiţi câte bucăţi de zahăr sunt conținute într-un 
kilogram? Nici măcar nu le-aţi numărat. 

Discipolul nu trebuie să se polarizeze pe aspectele 
negative ale vieţii, ci să studieze, să se concentreze asupra 
aspectelor constructive, pozitive. Oprindu-se doar asupra 
aspectelor negative, el sfârşeşte prin a le atrage asupra sa, 
prin a le semăna şi a deveni la rândul său negativ, conform 
legii magice: cine se aseamănă, se adună. Bineînţeles, nu 
trebuie nici să ignore aspectul negativ şi să se cantoneze 
în iluzia credinţei că totul e pozitiv. Aspectul negativ există 
momentan şi discipolul trebuie să înveţe să-l considere ca 
atare, şi mai ales nu trebuie să îi acorde o importanţă pe 
care nu o are. 

Adeseori, în aspectul negativ al vieţii se ascunde o 
comoară tainică, un impuls de viaţă, care îngăduie celui ce 
o descoperă să se îmbogăţească. Prin gândirea, 
sentimentele şi actele lui, discipolul trebuie să înveţe să 
transforme negativul din el însuşi, din alţii şi din 
împrejurările vieţii în pozitiv, în constructiv. 

Când ni se întâmplă să avem un necaz, trebuie să 
urmăm preceptul învățătorului lisus: „lubiţi-vă duşmanii!” 
Un „duşman” este adesea un prieten ascuns ce vine să ne 
dezvăluie că ceva nu este încă desăvârşit în noi. lubindu-l, 
suntem într-o dispoziţie adecvată pentru a-l ajuta să-şi 


rezolve problema care este şi a noastră. lubindu-şi 
duşmanii, ajutându-i să-şi rezolve problemele, discipolul 
devine un alchimist care transformă tot ce atinge în aur, în 
lumină. 

Inainte de-a dori să rezolve problemele lumii întregi, 
el trebuie să se ocupe de ale sale proprii. Abia atunci când 
este îndeajuns de întărit, când posedă lumina în gândurile 
sale, căldura în sentimente şi intensitatea vieţii divine în 
actele sale poate el să-i ajute pe ceilalţi. 

Câte boabe de grâu sunt într-un kilogram? între 
douăsprezece şi şaisprezece mii, depinde de grâu. Dacă 
bobul e mare. 

Intr-un kilogram sunt douăsprezece mii; dacă e mai 
mic, sunt paisprezece, iar dacă e şi mai mic, atunci sunt 
până în şaisprezece mii. Cu un kilogram de grâu pe an, nu 
poţi face mare lucru! 

Dacă aveţi nevoie de pâine, ce faceţi? Luaţi un bob 
de grâu, îl acoperiţi cu un ştergar, puneţi mâna deasupra şi 
în cinci sau zece minute veţi avea o pâine proaspătă. Vreţi 
mere? Luaţi alt bob de grâu, îl acoperiţi cu un ştergar, vă 
puneţi mâna deasupra şi în câteva minute veţi avea mere. 
Orice aţi dori, îl veţi avea. Ce poate fi mai uşor? Şi în acest 
fel, viaţa vă va fi mai uşoară. Va spuneţi că aveţi nevoie de 
legume? Luaţi vreo zece boabe de grâu, puneţi-le sub un 
ştergar, întindeţi-vă mâna deasupra, reculegeţi-vă câteva 
secunde îndreptându-vă gândurile spre înalt, şi legumele 
vor apărea. Omul are nevoie de cunoaştere! Un violonist 
bun îşi ia vioara, o acordează şi cântă, fiindcă ştie cum să o 
facă. Cel ce nu are experienţă, chiar dacă are o vioară 
bună, nu poate cânta la ea. Dacă reuşiţi să vă armonizaţi 
gândirea cu lumea divină, totul e posibil; dacă vă puteţi 
acorda inima cu lumea, spirituală, puteţi avea totul; şi dacă 
puteţi să vă acordaţi voinţa cu legile lumii omeneşti, totul 
devine cu putinţă. Astăzi toate aceste lucruri sunt 
imposibile, dar în viitor imposibilul va deveni posibil. 

În legătură cu bobul de grâu, un Frate, discipol al 
învățătorului Peter Deunov, relatează anecdota următoare: 
„Putem evoca un exemplu în care s-a manifestat puterea 


ascunsă a învățătorului, în primii ani de existenţă a 
comunităţii noastre la Isgrev, nişte Fraţi şi Surori şi-au 
exprimat dorinţa de-a semăna grâu pe un ogor. Un discipol 
tocmai ne trimisese un obroc de grâu de cea mai bună 
calitate. După ce ogorul a fost arat, învățătorul, 
întorcându-se spre elevii aflaţi de faţă, a întrebat dacă ştie 
cineva să semene. Un tânăr, agricultor de felul lui, a spus 
că da. „«Atunci, seamănă ogorul», i-a spus învățătorul. 
Tânărul Frate şi-a pus un săculeţ la brâu, l-a umplut cu 
boabe şi s-a apucat de treabă. După un timp, a observat că 
mai rămăsese foarte puţin grâu şi că cea mai mare parte a 
ogorului nu fusese semănată. Era clar că grâul nu avea să 
ajungă. Nişte Surori au observat aceasta şi au spus: 
«învăţătorule, nu a mai rămas decât foarte puţin grâu. 
Trebuie să trimitem pe cineva la oraş să mai cumpere.» 
învățătorul a răspuns, zâmbind, că nu avea niciun rost, şi i- 
a spus semănătorului să-şi continue treaba. Acesta din 
urmă s-a conformat şi, în chip inexplicabil, săculeţul 
rămânea plin cu grâu! Chiar şi după ce a semănat tot 
ogorul, mai rămăsese puţin!” 

In templele din Antichitate, iniţiaţii se exersau pe un 
bob de grâu pentru a-i extrage puterea. Ei numeau această 
putere conținută într-un singur bob de grâu forţa de bază a 
tuturor forţelor. Datorită acestei puteri divine erau apoi 
capabili să obţină toate miracolele. 

Se întâmplă adesea ca oamenii să încerce un 
sentiment de ruşine. De ce anume le e ruşine? 

Dacă simţiţi ruşine din cauza minciunii, a cuvintelor 
rele, a gândurilor şi a sentimentelor răuvoitoare, asta o 
înţeleg. Dar să-ţi fie ruşine pentru că nu ai încălțări, 
pălărie sau veşminte, asta nu o mai înţeleg. 

Odinioară era ruşinos să nu porţi pălărie, dar acum 
cei mai mulţi bărbaţi au renunţat la ea şi nu se simt 
ruşinaţi câtuşi de puţin. Astăzi, să umbli fără pălărie e 
considerat ceva obişnuit, dar trebuie să ştim că nu a fost 
întotdeauna aşa. În această privinţă, oamenii au realizat un 
oarecare progres. Important nu e să porţi sau nu pălărie 
sau încălțări, ci să ai o anumită dispoziţie interioară. 


Lumea luminii îi cere discipolului libertate. Cel ce se 
mişcă prin această lume trebuie să fie liber. Nu poţi gândi 
liber dacă nu intri în lumea divină. 

Lumea căldurii cere şi ea libertate. Nu te poţi simţi 
liber dacă nu intri în lumea spirituală, sau, altfel spus, în 
lumea căldurii. Lumina guvernează căldura şi căldura 
guvernează forţa. Deci cel ce este liber în lumea divină e 
deopotrivă liber în lumea spirituală, şi cel ce e liber în 
lumea divină e liber şi în lumea fizică. 

Lumina şi căldura sunt nişte inteligenţe motrice în 
lumile superioare. Prin intermediul lor, fiinţele înțelepte 
guvernează forţele lumii fizice. 

Pentru a pătrunde în lumea luminii, discipolul trebuie 
să fie capabil preţ de o clipă să renunţe la toate 
prejudecățile, concepţiile şi ocupațiile din viaţa zilnică. El 
mai trebuie să cunoască legile care guvernează lumea 
gândirii, fiindcă prin gândire poate intra discipolul în 
legătură cu lumea divină. 

Fiinţa umană este un emiţător-receptor de gânduri, 
sentimente şi impulsuri în interiorul oceanului cosmic în 
care este cufundată. Gândurile emit o muzică, o vibraţie, 
se atrag reciproc, se unesc sau se resping. Gândurile bune 
atrag binecuvântările cerului, producând în discipol o stare 
benefică, şi în anumite cazuri ele pot chiar genera o reală 
iluminare. 

Discipolul care doreşte să pătrundă în lumea luminii 
trebuie să renunţe la toate prejudecățile, ideile primite de- 
a gata, pentru a se deschide lumii divine, sincronizându-se 
cu ea. În linişte şi în relaxare corporală, el îşi înalţă 
gândirea spre sferele sublime ale luminii divine. În această 
stare, el captează gândurile cele mai luminoase şi le lasă 
să acţioneze asupra lui, să pătrundă în toate sferele fiinţei 
sale pentru a instaura ordinea cosmică. 

El poate să aleagă deopotrivă un gând precis şi să se 
concentreze pentru a intra în comuniune cu el, pentru a 
crea un contact cu influenţa sa magică din lumile 
invizibile. El se va simţi atunci înconjurat, protejat, iubit, 
îndrumat, inspirat de acest gând. 


Pentru aceasta, în tăcere şi linişte, el începe să se 
concentreze asupra gândului: „Sunt lumina” sau a purității 
absolute, asupra adevărului, curajului, forţei, frumuseţii, 
umilinţei, a vieţii interioare etc. El trebuie să formuleze 
gândul printr-o frază, ca de exemplu, în cazul luminii: 
„Sunt lumina, cunosc, iubesc şi trăiesc în lumină”. 

Discipolul repetă această frază în gând, rămânând 
extrem de concentrat pentru a lăsa să lunece şi să dispară 
celelalte gânduri care încearcă să se strecoare prin fraza 
sa. Acest exerciţiu poate fi prelungit atâta cât poate 
discipolul. Se poate ca efectele să nu se producă în timpul 
acestuia, dar se vor produce cu siguranţă ulterior, 
deoarece gândirea conştientă este o forţă creatoare 
puternică, ce nu rămâne niciodată fără efect. 

Discipolul trebuie să capete bunul obicei de-a 
declanşa voluntar şi conştient curenţi de lumină în sufletul 
lumii cu ajutorul gândurilor luminoase. 

Dacă discipolul este atent la gândurile care îl străbat 
în cursul unei zile, el va învăţa multe, îndeosebi că cele 
mai multe dintre gândurile sale sunt mecanice. Discipolul 
trebuie să se concentreze voluntar asupra gândurilor 
luminoase pentru a intra în contact cu lumea divină şi 
pentru a-şi armoniza sentimentele şi actele. 

Gândirea conştientă este un instrument puternic, pus 
la dispoziţia discipolului pentru a se elibera de forţele 
nedorite care îi încetinesc înălţarea spre libertate. 

Prin actul creator al gândirii luminoase, conştiente şi 
voluntare, discipolul îşi regăseşte libertatea divină. 

Mulţi dintre voi vor să fie puternici. Aceasta nu se 
poate în lumea fizică decât dacă îl iubeşti pe Dumnezeu din 
toată inima, din tot sufletul, din tot intelectul şi din toată 
puterea. Cel ce nu îl iubeşte pe Dumnezeu în acest fel 
constată că lumea luminii, a căldurii şi a forţei i se închide 
în faţă. 

Când îl iubeşti pe Dumnezeu, cele trei lumi îţi sunt 
deschise: cea fizică, spirituală şi cea divină. Dacă nu îl 
iubeşti, lumea întreagă îţi este închisă. Te simţi izolat de 
toată lumea, ceva nu e în regulă cu tine şi viaţa ta îşi 


pierde rostul. Te simţi rătăcit şi cauţi motivul. Acesta este 
totuşi simplu: eşti lipsit de lumină. 

E de ajuns să-ţi pui în cameră o lampă cu gaz ca să te 
poţi orienta. Dar fără lumină te vei simţi întotdeauna 
pierdut. 

Toţi oamenii care trăiesc în lumea fizică sunt 
permanent în coliziune unii cu ceilalţi. De ce se ciocnesc? 
Fiindcă nu au lumină. 

Lumea contemporană în care trăiesc oamenii este cu 
totul descumpănită, debusolată şi din acest motiv îşi face 
apariţia această abundență excesivă de gusturi, dorinţe, 
gânduri şi sentimente. 

Copilul îşi întinde mâna ca să apuce un măr dintre 
cele mai mari. El nu ştie că uneori merele cele mai mari nu 
sunt foarte bune. Iar adulţii, şi bătrânii caută la rândul lor 
mere dintre cele mai mari. Aceste mere vor fi utilizate în 
viitor, dar astăzi încă nu. Un copil de un an poate mânca 
un asemenea măr? Când va avea 102 ani, atunci le va 
mânca, dar deocamdată, cât e mic, le va mânca pe cele 
mai mici. 

Unii spun că oamenii nu îi iubesc. Aceasta înseamnă 
că nu înţeleg dragostea. Omul nu acţionează prin el însuşi, 
ci pentru el se manifestă fiinţele pe care le iubeşte: dacă 
eşti căsătorit, în tine trăieşte soţia ta care te iubeşte. Iar în 
această femeie trăieşte soţul ei, deoarece el e cel ce o 
iubeşte. Aşadar, bărbatul îndeplineşte ceea ce femeia face 
în el şi femeia îndeplineşte ceea ce bărbatul face în ea. 
Totuşi, omul crede că este propriul său stăpân şi că el e cel 
ce acţionează, iar femeia crede acelaşi lucru. Dacă li se 
spune că e un altul care acţionează prin intermediul lor 
înşişi, se vor supăra. Copilul vrea şi el să se comporte ca 
un stăpân. Deci, cel ce vrea să fie stăpân e un copil. El 
poartă în sine dorinţa copilului. 

In Rusia, la oamenii simpli există credinţa că cel ce e 
sărac pe pământ devine bogat în cer. Într-o zi, un simplu 
soldat s-a pus să chibzuiască: dacă pe pământ sunt un 
simplu soldat, pe lumea cealaltă voi fi general. O dată, 
când era beat-turtă, abia ţinându-se pe picioare, se 


întâlneşte cu o bandă de răufăcători. Aceştia hotărăsc să 
se folosească de el şi, luându-l cu ei, îl deghizează într-o 
uniformă de general, iar unul dintre răufăcători îi spune: 
„Eşti deja pe lumea cealaltă. Pe pământ nu erai decât un 
simplu soldat, iar acum eşti general. Uită-te cum eşti 
îmbrăcat”. Soldatul s-a uitat în oglindă şi s-a bucurat. 
Atunci, răufăcătorii i-au spus: „Acum poţi să te porţi ca un 
general şi, orice ordine ai da, ele vor fi îndeplinite”. 
Soldatul a scuipat pe jos şi răufăcătorii au curăţat 
podeaua. A scuipat într-un alt loc, şi ceilalţi au curăţat din 
nou la repezeală. Apoi a spus: „Vreau să mănânc”. 
Răufăcătorii au pus masa şi l-au servit fără întârziere. 
„Vreau nişte tărie”. La care ei au răspuns: „Nu există tărie 
aici, dar în rest îţi putem da orice doreşti. Când te vei 
întoarce pe pământ, ţi se va da şi tărie”. După o vreme, 
generalul şi-a exprimat dorinţa să-şi găsească o femeie ca 
să se însoare. Răufăcătorii i-au adus una, dar mai trebuiau 
să-i procure şi haine şi podoabe pentru tinerii căsătoriţi. 
Câţiva membri ai bandei, însoţiţi de general, s-au dus prin 
magazine ca să cumpere tot ce trebuia. Au intrat într-un 
mare magazin, au luat cele mai frumoase bijuterii şi nu au 
dat decât o mică sumă de bani, sub pretextul: „Deoarece 
cumpăram multe lucruri din magazine diferite, vom plăti 
restul mai târziu. Generalul va rămâne aici ca garanţie, 
până ce vom aduce banii”. Şi generalul se tot uita în jur, 
aşteptându-şi prietenii, când deodată îl vede pe superiorul 
său, care trecea prin faţa magazinului. Atunci soldatul l-a 
chemat şi i-a spus: „Pe pământ eu îţi eram subordonat, dar 
acum îţi sunt superior”. Ofiţerul l-a recunoscut pe fostul lui 
soldat, dar nu reuşea să înţeleagă ce se întâmplase de 
ajunsese să fie în uniformă de general. Atunci, a luat 
poziţie de drepţi. Apoi însă s-a adresat autorităţilor şi în 
foarte scurt timp, acestea l-au dezbrăcat pe soldat de 
uniformă, ceea ce l-a dezmeticit din beţie. Au înţeles atunci 
cu toţii că toată treaba fusese organizată de o bandă de 
răufăcători, dar cel ce a suferit cele mai mari pagube a fost 
proprietarul magazinului. 

Care este diferenţa dintre lumea reală şi cea ireală? 


Lumea ireală este umbra celei reale. Realul este lumea 
divină şi toate celelalte lumi sunt mai mult sau mai puţin 
nişte umbre. Rațiunea de-a fi a tuturor acestor umbre este 
de-a face posibilă înţelegerea. Lumea divină, ca şi lumea 
realităţii, nu are umbre şi din acest motiv rămâne 
neînţeleasă. 

În lumea fizică, umbrele reprezintă contradicţiile. 
Prin ele, lumea devine comprehensibilă. Aşadar, toate 
contradicţiile, disonanţele din muzică, din vorbire şi din 
viaţă sunt necesare intelectului uman. Ele clarifică 
lucrurile. În viitor, contradicţiile vor dispărea. 

Ţi se întâmplă să spui că cineva te-a ofensat. Te simţi 
ofensat fiindcă înţelegi sensul cuvintelor, dar oare te-ai 
simţi ofensatdacă ţi-ar fi spus aceleaşi cuvinte în franceză 
sau în engleză? Atunci ai fi văzut că omul îţi spunea ceva, 
dar, neînţelegându-i limbajul, nu te-ai fi supărat. În acest 
caz nu există nicio ofensă, în lumea divină nu există nici 
cea mai mică ofensă. Acolo nu există vorbe rele sau 
injurioase. Dimpotrivă, dacă pătrunzi în lumea fizică, 
ofensa e pretutindeni. 

Ce este lumea divină? E lumea în care nu există nicio 
vorbă rea sau injurioasă. Dacă intri în această lume, nu te 
poţi înfuria, orice ai simţi. Chiar dacă ai vrea să ofensezi 
pe cineva, nu ai putea să o faci. O dată intrat în lumea 
divină, uiţi imediat toate suferinţele şi nenorocirile. 
Dimpotrivă, de îndată ce ieşi, ţi le aminteşti pe loc. 

De ce lucrurile stau aşa şi nu altfel? Nu contează 
motivul, dar e un fapt că în lumea fizică ne amintim 
întotdeauna de negativ, în timp ce în lumea divină îl uităm. 

Discipolul nu trebuie să se identifice exclusiv cu 
trupul său fizic, şi nici să accepte pasiv condiţiile materiale 
defavorabile din exterior, ci să dea preponderență 
spiritului viu care se află deasupra tuturor condiţiilor, în 
lumea luminii şi a libertăţii. 

Prin puterea minţii sale active şi conştiente, 
discipolul se poate înălța spre lumea divină, pentru a se 
identifica şi uni cu spiritul, cu Dumnezeu. 

Aşa se face că în toiul celor mai mari încercări şi 


necazuri, discipolul poate primi un impuls interior, o forţă, 
o protecţie, o iluminare care îi îngăduie să transforme 
condiţiile exterioare, să devină activ, creator. 

Discipolul care descoperă întreaga putere a minţii 
posedă cheia cu ajutorul căreia să pătrundă în lumea 
luminii, în care negativul dispare cu totul. Cel ce nu 
posedă această cunoştinţă e la cheremul circumstanțelor 
materiale ale vieţii, fără a se putea face nimic, şi nu 
încetează să se plângă, e veşnic nemulţumit şi acuză 
condiţiile defavorabile ale lumii fizice. În acest fel, forţele 
negative îi acaparează puterea creatoare a gândirii şi el 
nu-şi mai poate uita deloc necazurile, fiind cufundat în 
tristeţe şi furie. 

Lumea divină şi lumea fizică nu sunt două lumi 
separate, ci formează o singură şi unică lume. Totul 
depinde de starea de conştiinţă. Discipolul poate fi prezent 
în lumea fizică, şi totuşi trăieşte, respiră şi gândeşte în 
lumea divină. Aceasta este o stare de existenţă în care 
negativul dispare cu totul. Când este înconjurat de 
condiţiile defavorabile ale lumii fizice, el le recunoaşte, le 
observă şi îşi spune: „Într-adevăr, condiţiile exterioare îmi 
sunt defavorabile, dar în sinea mea, prin gândirea mea 
conştientă, deţin posibilitatea de-a mă înălța şi de-a trăi în 
lumea luminii pentru ca apoi, prin sentimentele şi voinţa 
luminate de strălucirea gândirii mele, să posed deopotrivă 
posibilitatea de-a genera impulsuri ce vor modifica şi vor 
ameliora condiţiile exterioare. 

Gândurile sunt nişte fiinţe vii şi reale, cu ajutorul 
cărora discipolul poate transforma condiţiile negative ale 
vieţii în condiţii pozitive. Învățătorul Peter Deunov a spus 
acest lucru într-unul din cânturile sale: „Misii”, ale cărui 
cuvinte înseamnă: „Gândeşte corect, şi poartă în tine 
gânduri sfinte pentru viaţă”. E un efort al minţii îndelungat 
şi laborios, pe care discipolul trebuie să-l depună 
conştient. 

Data viitoare când condiţiile de viaţă vă sunt 
nefavorabile, încercaţi să faceţi această experienţă: în loc 
să vă lăsaţi copleşiţi de descurajare, daţi uitării lumea 


fizică şi faceţi efortul de-a vă înălța mintea spre spirit. În 
acest scop, puteţi utiliza muzica, mişcări de dans liber, 
parfumuri etc., care să vă ajute să transformati ambianta, 
calitatea aerului ce vă înconjoară. Veţi dobândi atunci noi 
impulsuri, idei, inspiraţii, iluminări din lumea divină, şi le 
veţi putea înfăptui cu ajutorul voinţei. În acest fel, veţi 
alunga orice urmă de întunecime din voi. 

În urmă cu câţiva ani eram la Tîrnovo (Fosta capitală 
a Bulgariei (n.i.). Un domn venea adesea la mine ca să-mi 
ceară bani, iar eu îi dădeam de fiecare dată. Intr-o zi însă i- 
am spus: „Ascultă, decât să vii în fiecare zisă-mi ceri bani, 
ar fi mai bine să-mi spui cât îţi trebuie cu totul ca să nu mă 
mai deranjezi zilnic. Eu nu sunt bancher ca să dispun 
întotdeauna de banii şi de timpul meu. lar dacă nu am 
bani, trebuie să împrumut ca să-ţi dau”. După trei zile, s-a 
întors ca să-mi ceară 1500 de leva. l-am dat. A luat banii 
regretând că nu îmi ceruse 10.000 de leva, şi a plecat 
supărat. 

Sunt mulţi cei care, intrând în lumea divină, nu 
doresc prea multe lucruri, dar după ce le primesc sunt 
supăraţi, regretând că nu au cerut mai mult. Dar tu, ca 
discipol, trebuie să te mulţumeşti cu puţin. Un singur 
grăunte este la fel de preţios ca şi câteva milioane de 
grăunţe. 

În lumea divină, lucrurile neînsemnate sunt la fel de 
preţioase ca şi cele importante. Lucrurile importante s-au 
manifestat deja în spaţiu şi timp, iar cele neînsemnate 
ascund în ele capacităţile, potenţialul interior. Ele par mai 
puţin însemnate fiindcă nu beneficiază încă de condiţiile 
necesare pentru a creşte şi a se dezvolta. După un timp 
însă un gând neînsemnat poate deveni genial. 

Un gând neînsemnat poate face dintr-un om un geniu 
sau chiar un sfânt. Priviţi viaţa ca pe o sumă de entităţi 
mici şi mari. Citiţi Sfânta Scriptură şi fiţi atenţi la tot ce 
scrie acolo, indiferent că sunt lucruri importante sau 
neînsemnate. 

Deocamdată, cărţile sfinte reprezintă un testament 
uman. Ele nu sunt scrise într-o limbă divină. Dacă ar fi fost 


scrise într-o limbă divină, ar fi reprezentat cu totul altceva. 

Acolo se vorbeşte despre cele trei lumi, dar nu ştim 
care din ele este cea divină. Dacă vezi lucruri frumoase, 
atunci te afli în lumea divină şi tot ce e în jurul tău e divin. 
Spui despre cel care a căzut în noroi că procedează în 
manieră omenească şi te întrebi: „Poate omul să 
gândească, dacă e în noroi?” 

lar eu vă întreb: „Pot plantele să-şi extragă seva 
hrănitoare din noroi?” Fructele dulci cresc din noroi. După 
ce a trecut prin straturile de nisip, apa murdară devine 
pură şi iese la suprafaţa pământului, formând izvoare 
minunate. În lipsa lui de înţelegere, omul crede că lumea 
divină este rea sau impură, dar în realitate este pură şi 
nimeni nu o poate întina. Lumea umană e cea impură, şi 
scopul discipolului e să o purifice. Fireşte că e foarte greu 
să purifici gândurile şi sentimentele omeneşti, şi din acest 
motiv oamenii suferă. Dumnezeu priveşte înspre ei, fără să 
îi judece, dar le şopteşte: „Purificaţi lumea în care trăiţi”. 

Am dori să subliniem o frază a învățătorului Peter 
Deunov: „Dacă vezi lucruri frumoase, înseamnă că te afli în 
lumea divină, şi tot ce te înconjoară e divin”. Pentru 
iniţiaţi, adevărata frumuseţe este o calitate a divinității, şi 
Platon spunea: „Frumuseţea e splendoarea adevărului”. 
Bineînţeles că pentru a cunoaşte această frumuseţe divină 
trebuie să deţii o întreagă ştiinţă, ca şi o anumită 
sensibilitate interioară. 

Cei mai mulţi oameni caută frumuseţea în lumea 
fizică, în formele exterioare, dar adevărata frumuseţe nu 
se situează aici, ci trebuie căutată în lumea luminii, în 
strălucirea, în emanaţiile cele mai subtile şi mai pure ale 
fiinţelor şi lucrurilor. Pentru a exprima această idee, 
cabaliştii au situat frumuseţea în Sefirahul (În limba 
ebraică cuvântul sefirah este de genul feminin. Însă, în 
limba română, acest substantiv se comportă asemenea 
unuia neutru, (n.ed.)) Tiferet (Pentru aprofundarea 
subiectului vezi: Helmut Hark, Forţa de vindicare a 
arborelui vieţii, Editura Orfeu 2000. (n.ed.)) din schema 
arborelui vieţii. Tiferet înseamnă splendoare şi corespunde 


soarelui (Recomandăm în acest sens cartea lui Olivier 
Martin, Le Soleil de Shamballa el l’école divine du Maître 
St-Jean, Editions Telesma (n. ed.fr.). Situând frumuseţea în 
Sefirotul Tiferet, cabaliştii voiau să dea de înţeles că 
adevărata frumuseţe nu se găseşte în lumea fizică, ci în 
splendoarea lumii luminii, pe care o întruchipează soarele. 

Pentru ca soarele să poată fi văzut, trebuie înainte de 
toate ca atmosfera să fie pură. Cabaliştii asociază puritatea 
cu Sefirath lerod din arborele vieţii. Acest Sefirath este 
plasat chiar între pământ şi cer, pentru a arăta astfel că 
doar cei ce duc o viaţă pură pot să cunoască şi să 
aprecieze adevărata frumuseţe şi să pătrundă în starea de 
conştiinţă a lumii divine. Această stare de conştiinţă pe 
care o generează contemplaţia adevăratei frumuseţieste 
inexprimabilă, şi cere înainte de toate să fie trăită, simțită. 
Bineînţeles, trebuie să recunoaştem că frumuseţea există 
şi în lumea fizică, dar, după cum spune învățătorul Peter 
Deunov în privinţa lumii reale şi a celei ireale, această 
frumuseţe nu este decât o umbră ce îngăduie oamenilor să 
se înalțe treptat spre adevărata frumuseţe ce se află 
îndărătul umbrelor, îndărătul formelor lumii fizice. Dincolo 
de formă şi prin intermediul ei trebuie să descoperim 
ideea, ca şi strălucirea de viaţă pură pe care o răspândeşte 
această idee. Ideea este cea care face înainte de toate ca 
forma să fie frumoasă şi atractivă. Forţa idealului său 
grandios e cea care îi îngăduie discipolului să se înalțe 
înspre frumuseţe pe aripile credinţei înțelepte. 

Această viziune ideală a fiinţelor şi a lucrurilor se 
întemeiază pe o sensibilitate pozitivă pe care discipolul 
trebuie să şi-o cultive cu bună ştiinţă. O dată ce discipolul 
şi-a dezvoltat această facultate, această viziune inteligibilă 
şi pură a frumuseţii din spatele formelor, el posedă puterea 
de-a înnobila, de-a sanctifica până şi rutina vieţii cotidiene. 

În viziunea adevăratei frumuseți, chiar şi cele mai 
neînsemnate lucruri capătă un înţeles cosmic şi divin, şi 
artistul transformă detaliile cele mai nesemnificative ale 
vieţii într-o trambulină prin care să ajungă la divinitate, ia 
lumea perfecțiunii. 


Când discipolul contemplă adevărata frumuseţe, 
atunci izvorul vieţii curge în el, făcându-l să pătrundă în 
curentul sacru al vieţii, să se înalțe spre lumea spiritului, a 
purității, a armoniei, a libertăţii, a plenitudinii, a 
echilibrului, şi tot ce îl înconjoară devine grandoarea 
veşniciei. 

Adevărata frumuseţe este un înger puternic, care îl 
protejează şi îl îndrumă pe discipolul care a ştiut să 
apeleze la el în drumul său. 

Este extrem de pozitiv să ne acordăm timp de câteva 
ori pe zi pentru a ne minuna cu bună ştiinţă în faţa 
frumuseţii pe care o exprimă pietrele preţioase, lumina 
soarelui în natura vie, culorile strălucitoare ale unei 
prisme, gândurile elevate ale unui maestru al înţelepciunii 
etc. Asistând la răsăritul soarelui, discipolul poate 
deopotrivă să colaboreze cu îngerul frumuseții 
imaginându-şi, de exemplu, că pătrunde în împărăţia 
luminii. El îşi lasă atunci toate celulele corpului să se 
deschidă, să se impregneze de splendoarea, strălucirea, 
muzica şi plenitudinea vieţii lumii divine, a frumuseţii 
sublime. El priveşte, ascultă, simte cu ochii sufletului 
perfecțiunea absolută a împărăției frumuseţii. 

Există două feluri de-a privi lumea: al celui 
decepţionat de viaţă, care nu mai aşteaptă nimic de la ea, 
şi a celui care, purtat de viziunea ideală a frumuseţii, se 
simte plin de ardoarea fericită de-a transforma lumea prin 
puterea credinţei sale inteligente. 

Toţi cei ce sunt îndrăgostiţi de viaţă cunosc 
adevărata frumuseţe şi o adoră în sine cu bucurie, umilinţă 
şi simplitate. 

După scurt timp, învățătorul Peter Deunov a 
dezvăluit o altă cheie importantă: „Spui că cel ce a căzut în 
noroi procedează în manieră omenească, şi te întrebi: 
«Poate omul să gândească dacă e în noroi?» La care eu vă 
întreb: «Pot plantele să-şi ia seva nutritivă din noroi? 
Fructele dulci cresc din noroi. După ce a trecut prin 
straturi de nisip, apa murdară e curată şi iese la suprafaţa 
pământului, unde formează izvoare minunate. În 


neînţelegerea sa, omul crede că lumea divină este rea sau 
impură, dar în realitate ea este pură şi nimeni nu e în stare 
să o întineze. Lumea omenească e cea impură şi scopul 
discipolului e să o purifice.»”. 

Prin aceste cuvinte, învățătorul Peter Deunov arată 
limpede ce este munca spirituală. Fiinţa omenească este 
un spirit de lumină căzut în noroi, întruchipat în corp, şi 
care însufleţeşte lumea fizică. Această idee este foarte bine 
exprimată la începutul Evangheliei Sfântului loan: „Şi 
lumina străluceşte în beznă şi bezna nu a biruit-o”. Lumina 
din om este spiritul întruchipat în materie, într-un corp 
fizic: bezna. Munca discipolului constă în spiritualizarea 
materiei şi în materializarea spiritului în scopul de-a 
zămisli fructe dulci. Spiritul se manifestă în om prin 
mijlocul gândurilor sale, a sentimentelor şi a faptelor. 
Discipolul poate acţiona prin intermediul acestor trei lumi 
asupra materiei pentru a o transforma în fructe. Aceste 
fructe sunt virtuţi, calităţi, posibilităţi noi pe care spiritul 
uman nu le poate dobândi decât întruchipându-se în 
materie. Suferințele, contradicţiile din lume provin din 
faptul că oamenii nu sunt încă puri, total conştienţi, treji la 
nivelul gândurilor, sentimentelor şi faptelor lor. 
Instrumentele lor interioare nu sunt încă întru totul 
potrivite pentru a se putea folosi de ele în chip conştient şi 
a domina materia. 

Pentru a pregăti şi purifica aceste instrumente 
interioare, trebuie deci ca ele să treacă prin straturi de 
nisip, adică prin suferinţe, limitări ce trebuie depăşite, 
contradicții etc. O dată ce cele trei centre vor fi gata să 
întruchipeze spiritul divin şi să domine materia, atunci 
oamenii vor deveni nişte izvoare de apă pură şi divină la 
care vor veni să se adape toate spiritele naturii, toate 
vieţuitoarele. Abia atunci împărăţia lui Dumnezeu va 
domni pe pământ şi peste toate conştiinţele în toată 
splendoarea ei. 

Fiinţa omenească este aidoma unei plante, unui 
copac ale cărui rădăcini pătrund în profunzimile 
pământului, iar crengile se înalţă spre cer. Crengile 


reprezintă gândurile, rădăcinile - voinţa, iar trunchiul - 
sentimentele. Aceste trei sunt facultăţile asupra cărora 
trebuie să lucreze discipolul pentru a deveni un 
intermediar viu şi conştient între spirit şi materie. 
Gândurile sale trebuie să întruchipeze înţelepciunea 
divină, curentul sacru al luminii; sentimentele sale - 
dragostea universală, curentul sacru al muzicii cosmice, 
iar actele sale - adevărul, curentul sacru al vieţii. 

Adevărul, sau actul corect din viaţă este generat de 
uniunea dintre dragoste şi înţelepciune existentă în 
discipol. 

Necunoscând lumina învăţăturii iniţiatice întemeiată 
pe cunoaşterea celor trei lumi, unii spiritualişti spun: 
„omul nu poate gândi dacă se află în noroi”. Aceasta vrea 
să spună că cel ce caută divinul trebuie să părăsească 
lumea fizică. Discipolul însă tocmai că nu trebuie să 
părăsească materia, viaţa cotidiană, ci să lucreze asupra 
ei, în deplină cunoştinţă de cauză şi cu dragoste. 

Munca exercitată asupra materiei dezvoltă, întăreşte 
voinţa şi face să se nască mişcarea vieţii. Această mişcare 
generează larându-l ei căldura iubirii ce sfârşeşte prin a 
produce focul sacru, lumina iluminării. Aceasta este 
metoda prin care discipolul poate transforma viaţa 
cotidiană, materia în lumină şi noroiul în fructe dulci. 

Munca discipolilor în lumea fizică trebuie întreprinsă 
cu această nouă conştiinţă. Discipolul nu trebuie să lucreze 
doar ia nivelul gândirii, a sentimentului sau al acţiunii, ci 
trebuie ca lumina gândirii să fie transformată în 
sentimente şi acte, la fel cum munca, activitatea din lumea 
fizică trebuie să fie transformată în sentimente şi gânduri. 

Ştiinţa iniţiatică nu este doar o învăţătură de înalt 
nivel filosofic şi idealist, ci pretinde deopotrivă să fie 
experimentată în viaţă. Deopotrivă, pentru ca acţiunea 
desfăşurată în cadrul vieţii să fie corectă, trebuie ca ea să 
fie conformă cu lumina înţelepciunii şi a căldurii iubirii. 
Cel mai neînsemnat gest efectuat în planul fizic este o 
manifestare a mişcării vieţii, a voinţei. Armonizându-şi 
toate gesturile cu lumina înţelepciunii şi căldura inimii, 


discipolul ajunge să dobândească dominaţia armonioasă a 
curentului sacra al vieţii. 


Esenţe ale meditaţiei 


Lucrând în cele trei lumi 

Sunt mulţi cei ce suferă de diverse boli. Ei au nevoie 
de o lucrare fizică făcută cu dragoste, o lucrare spirituală 
şi una întru Dumnezeu, îndeplinite deopotrivă cu dragoste. 

Trebuie lucrat în toate cele trei lumi. 


Acţiunea 

Dacă la o acţiune au luat parte dragostea, 
înţelepciunea şi adevărul, aceasta este divină. 

Dacă sufletul, spiritul şi corpul tău au luat parte la 
ea, atunci este îngerească. 

Dacă mintea, inima şi voinţa ta au colaborat, atunci 
ea este omenească. 


Dragoste, înţelepciune, adevăr 

Dragostea este calea tuturor celor ce trăiesc pentru 
Dumnezeu, înţelepciunea este calea tuturor celor cărora 
Dumnezeu li se manifestă. Adevărul este calea tuturor 
celor care învaţă să-L. slujească. 

Pentru discipol, fiecare zi trebuie să fie una în care 
dragostea şi înţelepciunea se dezvăluie şi în care adevărul 
învaţă să slujească divinul. 

Fie ca dragostea din voi să fie pe măsura intensității 
vieţii ce sălăşluieşte în voi. 

Fie ca înţelepciunea din voi să fie pe măsura luminii 
divine ce vă călăuzeşte. 

Fie ca adevărul din voi să fie pe măsura capacităţii 


voastre de a-L sluji pe Dumnezeu. 

Dragostea rezolvă toate contradicţiile; fără ea, 
existenţa nu se poate armoniza. 

Înţelepciunea aduce soluţia pentru contradicţiile 
intelectului. 

Adevărul domină contradicţiile voinţei. 

Dragostea este cea mai mare forţă din lume, dar 
trebuie să fie însoţită de înţelepciune şi de adevăr pentru a 
putea fi aplicată pe pământ. 

Înţelepciunea este cea mai înaltă culme; ea rezolvă 
antagonismele dintre bine şi rău, punându-le pe amândouă 
la lucru. 

Adevărul este cel mai mare dirijor, care conduce 
întregul univers. 

Ce este cel mai greu de dobândit e înţelepciunea 
divină. Adepţi, îngeri şi zei eşuează când se pomenesc în 
faţa încercărilor înţelepciunii. 


Imnul grandios al naturii 

Veşnicele manifestări ale naturii concurează la 
întreţinerea în noi a gândurilor şi a sentimentelor sublime: 
spectacolul stelelor fără număr, răsăritul soarelui, 
limpezimea unui cer senin, strălucirea luminii, adierea 
vântului, apa curând, mişcarea pământului, înflorirea 
plantelor, ciripitul păsărelelor, bucuria omului... 

Acest imn grandios al naturii trebuie să răsune 
profund în sufletul nostru, la unison cu viaţa noastră 
interioară trează. Abia atunci sufletul se va putea elibera 
de limitările terestre şi să-şi ia zborul spre soare, patria sa 
eternă. 


Dragoste, înţelepciune, adevăr 

Sufletul este templul adevărului; intelectul e 
sanctuarul înţelepciunii, iar inima e altarul iubirii. 

Rugăciunea 

În viaţa oamenilor, rugăciunea este acţiunea cea mai 
puternică, deoarece uneşte strâns gândurile, sentimentele 
şi voinţa. 


Ea constituie lucrarea cea mai frumoasă şi 
îndeplineşte miracole. 
Rugăciunea este conversaţia noastră cu Dumnezeu. 


Puritatea 

De îndată ce o apă impură pătrunde într-un pârâu 
limpede, ea îl tulbură. Nu daţi voie unor curente 
îndoielnice să vă perturbe. 

De îndată ce observi că în tine e ceva tulbure sau 
rău, caută imediat să te eliberezi. Pentru aceasta, 
îndreaptă-ţi gândurile, inima şi voinţa spre Dumnezeu, 
cerându-i să-ţi dea lumina, căldura pură şi forţa sa 
eliberatoare. 


Ricoşeul 

Ţine bine minte ce îţi spun acum: fiecare gând, bun 
sau rău, se întoarce la izvorul său şi duce cu el tot ce a 
dobândit în drumul lui. 

Nu poţi trimite cuiva un gând fără să-i suporţi 
consecinţele. E o lege ineluctabilă. 

Se poate să fi uitat ce ai făcut odinioară, dar astăzi, 
mâine, peste ani sau secole, te vei izbi de această realitate. 

Mulţumeşte-i aşadar lui Dumnezeu pentru tot ce ţi se 
întâmplă, şi acceptă totul cu un gând nou; în conformitate 
cu forţa acestei legi, el ţi se va întoarce într-o bună zi 
aducându-ţi achiziţii importante şi te va ajuta să-ţi lichidezi 
datoria. 


Puritatea interioară 

Pentru a învinge cu uşurinţă bolile şi suferinţele, 
pentru a depăşi contradicţiile vieţii lumești, purifică-ţi 
gândurile, sentimentele şi actele. Lucrează întru 
dobândirea a ceea ce se cheamă „puritatea interioară”, şi 
atunci sângele ţi se va purifica şi el. 


Adevărata cunoaştere 
Fă experienţa de-a aplica dragostea în toate 
gândurile şi acţiunile tale. 


Prin această forţă incomparabilă, vei vedea sporind 
treptat în tine binefacerile adevăratei, realei cunoaşteri. 
Vei descoperi un nou înţeles al vieţii tale şi, cu o conştiinţă 
neîncetat lărgită, vei păşi în lumină spre înţelepciunea 
divină. 

Această lumină eternă te va face să descoperi imensa 
şi armonioasa frumuseţe a vieţii şi nenumăratele 
posibilităţi pe care ea le oferă. 


Masa zilnică 

Nu te apuca să mănânci fără a avea un gând de 
mulţumire iubirii universale, sursa veşnică a oricărei forme 
de viaţă. 

Recunoştinţa omului, conştiinţa sa deschisă măreției 
şi plenitudinii vieţii îi umplu inima şi sufletul de căldură 
vie, ce face să sporească în el tot ce e nobil, elevat şi etern. 

Hrănindu-te, nutreşte aşadar respect şi venerație 
pentru binefacerile iubirii şi a înţelepciunii divine. Astfel, 
vei vedea cum în tine se instaurează bucuria şi o bună 
dispoziţie permanente; vei fi cuprins de o fericire nouă. 


Unitatea celor trei centre 

Important nu este doar ceea ce gândeşti, ci şi felul 
cum trăieşti. 

Pentru ca o problemă să poată fi corect rezolvată, 
trebuie ca gândurile, sentimentele şi actele tale să se 
contopească într-un tot armonios. 

Trebuie să fii consecvent cu tine însuţi în fiecare 
moment al vieţii. 


Legătura sacră 

Printr-o dorinţă nobilă, un impuls elevat, discipolul se 
uneşte cu spiritul fiinţelor superioare care îl pot ajuta şi 
susţine în toate împrejurările. 

Atâta vreme cât durează această legătură, el trăieşte 
în conştiinţa acestor mari fiinţe şi lumina lor îl face să 
înainteze în bine; el se integrează în ritmul vieţii 
universale care conferă o direcţie corectă tuturor 


dorințelor sale. 


Şcoala divină 

Vouă, elevilor marii vieţi, vi se cer nu numai 
cunoştinţe teoretice, ci şi o aplicare înţeleaptă a 
cunoştinţelor voastre, şi asta în tăcere, în umilinţă, 
deoarece, dacă drumul pe care îl aveţi de străbătut e 
binecuvântat, el e şi lung. 

La orice vârstă, la fiecare treaptă a instruirii voastre, 
consideraţi-vă drept nişte şcolari începători. 

Te instruieşti prin tot felul de lecţii şi de experienţe 
agreabile sau amare. 

Elevul mulţumeşte întotdeauna pentru unele ca şi 
pentru celelalte, şi îşi continuă bucuros drumul spre bine, 
spre desăvârşire. 

Din toate împrejurările vieţii, el ştie să tragă foloase 
pentru a se ameliora, pentru a lucra şi sluji mai bine. 


Sublimul 
In lumea asta, lucrul cel mai necesar e hrana, cel mai 
plăcut e muzica şi cel mai sublim e rugăciunea. 


Mişcarea conştientă 

Fiecare mişcare este expresia unor anumite forţe vii 
ce străbat fiinţa. 

O mişcare este perfectă când exprimă combinaţia 
armonioasă a forţelor spiritului, inimii şi voinţei. 

Mişcarea este frumoasă când e făcută conştient, sub 
controlul muzical al inimii şi gândirii. 

Mişcările lipsite de armonie, nechibzuite ne 
demonstrează existenţa unei conştiinţe încă neorganizate. 


Tăcerea 

Tăcerea este mediul în care se  maturizează 
concepţiile; e creuzetul adevăratei creaţii. 

Dumnezeu şi marile spirite lucrează în tăcere. 

Spiritele obişnuite nu pot capta gândurile oamenilor; 


din acest motiv, cel ce vrea să izbutească în orice ar face 
trebuie să tacă, să evite să vorbească despre intenţiile sale 
dacă nu vrea să întâlnească obstacole exterioare şi 
interioare. 

În tăcere, o tăcere constructivă şi nu pasivă, 
discipolul poate transforma negativul în pozitiv, înlăturând 
din cale tot ce îi stăvileşte evoluţia. El îşi rezolvă 
problemele cele mai dificile în tăcere şi linişte absolută, 
când totul doarme şi doar Dumnezeu veghează. 


Cele trei condiţii 

Dacă greşelile omenirii nu sunt soluționate într-un 
mod chibzuit, ele sunt rezolvate prin război. 

Boala este un război, ea fiind cea care îndreaptă în 
cele din urmă gândurile, sentimentele şi acţiunile greşite. 

Libertatea ta depinde de corectitudinea gândurilor, 
sentimentelor şi voinţei tale. Numai dacă aceste trei 
condiţii sunt îndeplinite vei putea exprima dragostea şi vei 
poseda sănătatea, fericirea şi înţelepciunea. 


Intelect, inimă şi trup 

Nimic nu e mai măreț decât să-l cunoşti pe 
Dumnezeu prin intelect, să-l iubeşti cu inima şi să-l slujeşti 
cu trupul. 

Trebuie să-ţi creezi o minte care să fie o bună 
conducătoare de lumină, o inimă care să fie o bună 
conductoare de căldură şi un corp care să fie un bun 
conductor al forţelor naturii. 

Dumnezeu şi-a pus bunurile în mintea, inima şi trupul 
tău. 

După cum îţi sunt gândurile şi sentimentele, aşa vor 
fi şi condiţiile exterioare. Dumnezeu ţi-a pus în mână o 
armă ce îţi poate fi de ajutor. 


Trebuie să-i mulţumeşti Domnului pentru bunurile pe 
care ţi le dă chiar astăzi. 

Aplicarea corectă în viaţă a intelectului, inimiişi 
voinţei 


Pentru ca un om să fie energic, puternic şi sănătos, 
conştiinţa sa trebuie să fie veşnic trează şi intelectul său 
receptiv. El trebuie să se ferească de orice influenţă 
negativă şi să vegheze ca în inima şi în intelectul său să nu 
pătrundă niciun sentiment străin care ar risca să-şi facă 
sălaş şi să-l domine. 

Există în lume situaţii dăunătoare ale căror 
consecinţe le-aţi putea suferi şi care vă privează de mult 
bine. De exemplu, sunteţi în contact cu cineva care, în loc 
să vă aducă un gând benefic, vă pune în stare de 
somnolenţă, de dizarmonie, într-un cuvânt, într-o stare 
pasivă. 

Energia cerebrală, care trebuie să slujească la 
însufleţirea minţii voastre, poate fi deviată ca un pârâu 
într-o grădină; vecinătatea unei persoane lipsite de 
magnetism poate perturba curentul forţei voastre 
cerebrale. 

Când două fiinţe care se iubesc conversează, una 
vorbeşte în timp ce alta ascultă cu atenţie, şi reciproc. În 
acest caz, energiilelor operează un transfer pozitiv. Într-o 
bună zi însă ele încetează să se mai iubească; interesul 
mutual care le însufleţea dispare, şi ele ajung să-şi 
dăuneze reciproc: energiile lor se resping. Este deci 
preferabil ca două fiinţe între care armonia e absentă să se 


despartă. 

Ştiţi probabil că lumea actuală utilizează hipnoza în 
destule împrejurări. Aplicarea sugestiei poate fi întâlnită în 
aproape toate domeniile vieţii. Astfel, de exemplu, oamenii 
se supun voinţei Domnului nu din convingere, ci cel mai 
frecvent sub influenţa fricii şi a sugestiei. 

Când vă aflaţi în asemenea condiţii hipnotice, cei ce 
le-au creat profită de pe urma lor, şi voi sunteţi cei ce 
suportă consecinţele! 

In cadrul dezvoltării lor spirituale, elevii şcolii divine 
trebuie să vegheze ca forţele inimii, intelectului şi voinţei 
să fie mereu treze şi vigilente. Un discipol nu are dreptul 
să risipească şi să disperseze forţele pe care Dumnezeu i 
le-a încredinţat; el nu le poate împărtăşi celorlalţi decât 
energiile suplimentare a căror utilizare nu îi este necesară. 

Cel ce îşi lasă capitalul spiritual aservit plăteşte 
scump această greşeală. Înţelegeţi-mă bine: dacă aţi sădit 
un pom care vă dă fructe bune, aveţi dreptul să sacrificați 
fructele, dar nu şi pomul. E o lege pe care trebuie să o 
înţelegeţi dacă vreţi ca viaţa spirituală să se dezvolte în 
voi. 

La elevii unei şcoli spirituale, sau ai unei fraternităţi, 
există pericolul ca energia lor, îndreptată iniţial spre lumea 
superioară, să ajungă să tindă spre un scop material. În 
acest caz, va avea loc ineluctabil o regresie şi o prăbuşire. 
Scopul vostru final trebuie să fie pur spiritual, chiar dacă 
mijloacele şi metodele îşi păstrează un caracter material. 

Unii vin să mă asculte pentru a dobândi cunoaşterea 
şi înţelepciunea, deoarece aspiră să devină apoi nişte 
„învăţători” apreciaţi şi retribuiţi! Dacă devin „învăţător” 
ca să câştig bani sau pentru a dobândi vreo putere 
vanitoasă, atunci scopul meu e material. Dacă însă 
urmăresc obiectivul de a-mi ameliora viaţa propie şi pe cea 
a semenului meu, dacă acţiunea mea slujeşte la înălţarea 
sufletelor spre divin, convingându-le să renunţe la părerile 
false, atunci scopul meu este pur. 

Un discipol al şcolii divine nu trebuie să se 
amăgească; el trebuie să-şi cunoască posibilităţile şi 


capacităţile, ca şi suma de cunoştinţe şi de forţe de care 
poate dispune, fără a se supraestima şi nici a se subestima. 
Abia atunci el va putea conta pe el însuşi în toate 
circumstanţele vieţii, şi în aceste condiţii studiul şi 
înţelegerea lumii divine obiective îi vor deveni posibile. 

Atâta vreme cât omul nu se va încredința divinului ce 
rezidă în sinea lui, el va recădea mereu sub influenţa 
vechilor sale moduri de-a gândi şi vedea, care vor anula 
toate manifestările binelui. 

Unul din principiile Fraternităţii Albe este înfăptuirea 
ideii: „Fraternitate şi Unitate”, ceea ce înseamnă înălţarea 
conştiinţei la forme mai elevate. 

Finalitatea experienţelor şi aplicaţiilor nu este aceea 
de-a satisface curiozitatea discipolului, ci de a-l face să 
înţeleagă acest mare adevăr: cel ce îl iubeşte pe Dumnezeu 
poate izbuti în tot ceea ce doreşte. Bineînţeles, această 
lege nu este valabilă decât pentru bine şi nu pentru rău. 

În toate circumstanţele vieţii, exprimaţi dragostea; ea 
vă va elibera de spaime şi de îndoieli. Când vedeţi că 
cineva a făcut o greşeală, nu îl criticaţi, ci aplicaţi 
dragostea faţă de el: rugaţi-vă să poată ieşi din situaţia 
respectivă. 

Omul recurge la Dumnezeu şi nu i se adresează decât 
atunci când se găseşte în condiţii dificile şi grave, când se 
simte singur, părăsit de toţi. 

Un discipol trebuie să nu uite că omul se dezvoltă şi 
se maturizează prin încercări şi suferinţe. Cu cât discipolul 
este mai dezvoltat şi mai puternic, cu atât mai mult 
reuşeşte el să-şi rezolve problemele în mod pozitiv. Un 
învăţător se bucură când are discipoli buni: ei îl înţeleg 
mai bine, şi din acest motiv el le dă sarcini din ce în ce mai 
greu de îndeplinit. Ei nu merg pe un drum bătătorit. 

Viaţa nouă pe care lisus a dăruit-o omenirii este un 
capital cu ajutorul căruia oamenii îşi pot plăti toate vechile 
datorii. În calitate de discipoli ai acestei noi vieţi, trebuie 
să lucraţi asupra voastră înşivă cu asiduitate. 

Care este sarcina atribuită fiinţei umane? Cea de-a 
manifesta, de-a creşte, de-a înflori şi de-a produce un fruct 


divin. Pentru aceasta, ea trebuie să dea dovadă de o voinţă 
puternică ce trebuie să se afirme în domeniul lucrurilor 
mărunte, nu în al celor importante. Ca elevi ai noii vieţi, 
grăbiţi-vă să vă faceţi concesii mutuale, să vă iertaţi, să 
aveţi respect şi stimă faţă de toate fiinţele. Acestea sunt 
primele condiţii pentru instaurarea iubirii. Acolo unde se 
manifestă dragostea, îşi fac apariţia şi condiţiile favorabile 
înălţării şi dezvoltării. 

Viaţa voastră actuală nu este încă adevărata viaţă, ci 
doar începutul unui bine pe care îl veţi simţi mai târziu în 
toată plenitudinea sa. 

Într-o bună zi, ne vom afla într-o altă ambianţă decât 
aceasta; vom accede la o lume nouă, la o cultură nouă. 
Organismul vostru va fi ameliorat, iar condiţiile vor fi 
minunate. 

Va fi tot pământul nostru, dar el va fi suferit 
schimbări radicale. Lumea actuală va trece printr-o 
transformare organică; întreaga materie va suferi o nouă 
cristalizare, totul se va schimba! Ne vom întâlni şi vom 
revedea reuniunile noastre actuale desfăşurându-se sub 
ochii noştri ca un film. Vom constata că, în cutare oraş, în 
cutare condiţie, supunându-se cutărui impuls venit din 
suflet, ne aflam adunaţi laolaltă în urmă cu mii de ani. Şi 
ne vom mira că viaţa s-a desfăşurat astfel! 

Această viziune, ca şi multe altele, vă va ajuta să 
înţelegeţi mai bine sensul încercărilor prin care va fi 
trebuit să treceţi. Copiii trebuie să aibă răbdare: momentul 
actual nu este decât o scurtă percepţie anticipată a 
viitorului. Această viaţă viitoare se pregăteşte deja, dar nu 
este încă formată. Veţi intra cu toţii în ea şi veţi fi cu toţii 
bineveniţi. 

Pentru a accede la acest viitor şi a nu vă întârzia 
evoluţia indispensabilă, trebuie neapărat să vă ocupați de 
înălţarea intelectului, a inimii şi voinţei voastre. Trebuie să 
fiţi atenţi să nu o corupeţi pe aceasta din urmă, să nu o 
puneţi în slujba unor forţe contrare, adică în slujba răului. 
Nu trebuie să abdicaţi de ladreapta voinţă, nici măcar spre 
folosul celui mai scump prieten; ea trebuie păstrată pentru 


îndeplinirea planului divin. Nu este îngăduit nici să-ţi 
înlănţui semenului cu ajutorul inimii sale. Acestea sunt 
nişte reguli a căror încălcare nu este iertată unui adevărat 
discipol. Cel ce transgresează aceste legi va bea paharul 
karmei până la fund şi nu va fi mântuit decât atunci când 
va fi înţeles lecţia. 

În trecut aţi acumulat greşeli ca urmare a slăbiciunii, 
ignoranței şi lenei voastre; aţi contractat datorii ale căror 
consecinţe vă afectează negativ: aceasta este karma. Dar 
cu ajutorul iubirii şi a uniunii fraterne puteţi să vă eliberaţi 
de ele. Feriţi-vă aşadar să-i criticaţi şi să-i acuzaţi pe alţii; 
critica, fie şi doar mentală, e o răutate psihică. 

Va atrag atenţia: urmaţi o învăţătură sacră! Pentru a 
deveni discipoli adevăraţi ai Fraternităţii Albe, trebuie ca 
sfinţenia să vă impregneze intelectul, inima şi voinţa. 
Gândirea voastră trebuie pusă întru totul în slujba binelui, 
inima în slujba iubirii şi voinţa în slujba înţelepciunii 
divine. Acestea sunt nişte legi ce nu suferă nicio excepţie. 
Dacă respectaţi aceste reguli, veţi dobândi binecuvântarea 
lui Dumnezeu, veţi acumula cunoştinţe din ce în ce mai 
bogate şi o putere din ce în ce mai mare, iar sufletul va 
vedea  înfăptuindu-se treptat bucuriile pe care vi le 
doreşte. 

Mulţi spun: „Nu am nevoie de învăţător, Spiritul îmi 
vorbeşte direct!” Aceştia nu au înţeles că ceea ce aud ei nu 
este Spiritul, ci doar nişte spirite. Din negura veşniciei, am 
avut dintotdeauna nevoie unul de celălalt, iar cei ce 
pretind contrarul se înşală. Cel ce e născut din Dumnezeu 
are întotdeauna nevoie de ceilalţi, fiindcă Dumnezeu 
trăieşte şi în ei. 

Trebuie să ascultați ce vă spune Domnul. Totul 
trebuie să se îndeplinească cu dragoste şi fără violenţă. 

Când aplicăm iubirea, ni se deschid toate uşile şi 
toate bunurile sunt la dispoziţia noastră. 

Acum, trebuie deci să ne deschidem intelectul, inima 
şi sufletul aşa cum se cuvine, pentru ca să se poată 
dezvălui această măreaţă lege a iubirii ce instaurează 
armonia în toate şi în tot. 


De ce mă aflu aici, printre voi? Dacă va abateţi de la 
vorbele mele, veţi simţi foarte repede că Dumnezeu vă 
lipseşte. Aceeaşi lege e valabilă pentru mine ca şi pentru 
voi. Aveţi nevoie de fratele vostru şi el are deopotrivă 
nevoie de voi fiindcă Domnul vieţuieşte în amândoi. Toţi 
oamenii au nevoie unii de alţii; în acest fel se manifestă în 
noi prezenţa lui lisus, a iubirii Lui. 

Uneori, e de ajuns şi o privire pentru a da ajutorul pe 
care îl aşteptăm, fie şi inconştient, de la semenii noştri; în 
acest fel, dragostea poate transmite tot ce e mai înalt, 
însufleţitor şi nobil. 

Predic acum, tinerilor şi deopotrivă bătrânilor, 
dragostea care nu încetează niciodată, care curge dintr-un 
izvor nesecat, şi pe care trebuie să o primiţi în inima 
voastră. 

Primul lucru ce trebuie făcut e să fii atent să 
zăgăzuieşti accesul la intelectul vostru al oricărui rău; în 
niciun chip nu trebuie să îngăduiţi pătrunderea unor 
preocupări secundare, inutile sau negative. 

Deviza elevului şcolii Fraternităţii Albe trebuie să fie: 
„Inima, spiritul, sufletul şi voinţa i le consacru şi mi le pun 
în slujba Domnului”. Orice făptură ce procedează astfel 
este binevenită şi îi deschidem toate uşile. Dar cel ce 
neglijează această regulă va găsi uşile închise, şi va 
rămâne afară aşteptând o nouă epocă. 

Le recomand tuturor puritatea. 

Cine e pe drumul cel bun? Cine e pe drumul cel rău? 
Cine face binele şi cine greşeşte? Aceasta nu ne priveşte; 
ce e important, e hotărârea pe care am luat-o de a-l sluji pe 
Domnul. În acest fel, vom studia şi vom acţiona precum 
îngerii care studiază şi îndeplinesc voinţa divină! aceşti 
fraţi superiori ne vor dezvălui poezia, artele şi regulile lor 
de viaţă. 

În viitor, va trebui să începeţi să vă comportaţi ca 
nişte discipoli ai Fraternităţii Albe; va trebui să fiți 
recunoscuţi ca atare după comportamentul şi felul vostru 
de-a trăi. 

Fiecare elev, frate sau soră, trebuie să meargă drept 


ca un „I”, cu pieptul înainte şi nu adus de spate; spinările 
încovoiate trebuie să se îndrepte. Chipul trebuie să fie 
luminos, cu o expresie care să dezvăluie forţa virtuţilor. 
Din ochii discipolului trebuie să ţâşnească iubirea şi 
energia. Gura nu trebuie să fie strânsă, iar buzele, abia 
întredeschise, să exprime sănătatea şi viaţa. 

Străduiţi-vă să fiţi puternici şi voinici, pentru ca 
astfel să faceţi ca un eventual adversar să se gândească de 
două ori înainte de-a vă ataca. 

Fiţi slabi când e vorba de-a face răul, şi puternici 
când e vorba de bine. 

A fi puternic înseamnă să ai sub stăpânire înăuntrul 
şi să-ţi controlezi toate moleculele trupului, toată 
musculatura. 

Când începeţi un lucru, duceţi-l la bun sfârşit. 

Hrăniţi-vă cu alimente sănătoase. Nu uitaţi că gura, 
prin care se exprima iubirea, trebuie să fie pură. Trebuie 
să vă dezvoltați mirosul şi sensibilitatea. Fiţi atenţi faţă de 
flori, plante şi animale; evitaţi chiar să striviţi vreo furnică 
ce vi se iveşte în cale. 

Doar dragostea vă poate îngădui să respectaţi toate 
aceste legi în chip firesc. 

Intenţia mea e de-a rupe toate legăturile care vă ţin 
şi de-a nu le lăsa decât pe cele ce vă unesc cu Dumnezeu. 
Atunci Domnul va alcătui Împreună cu voi o structură de 
viață nouă, întemeiată pe dragoste. 

Esenţe ale meditației 


Gânduri şi sentimente 
Gândurile şi sentimentele bune pe care le nutrim îi 
atrag pe oameni, ca şi pe fiinţele superioare. 


Precum parfumul florilor sau poamele coapte din 
copaci, gândurile frumoase şi sentimentele nobile atrag 
fiinţele vizibile şi invizibile. 

Gândurile şi sentimentele noastre sunt tot atât de 
indispensabile pentru lume ca şi florile pentru albine. 

Ne construim viitorul prin intermediul gândurilor şi 
sentimentelor. 


Sensul efortului 

Cel ce vrea să-şi intensifice viaţa interioară prin 
credinţă, speranţă şi dragoste trebuie să lucreze conştient 
asupra lui însuşi. Care luptător a ajuns puternic fără să fi 
făcut exerciţii pentru a-şi dezvolta muşchii? 

Un campion este un om puternic, d.nr pentru aceasta 
el şi-a lucrat ani de zile muşchii. 

Un filosof posedă forţa intelectului, profunzimea 
gândirii, pentru că îşi pune neîncetat creierul la treabă. 

Omul virtuos are o inimă mare fiindcă şi-o exersează 
constant. Şi apa se purifică străbătând o serie întreagă de 
procese: precipitare, filtrare, evaporare. Nimic nu se 
obţine dintr-odată, fără efort. 

Unii cred că este inutil şi chiar prostesc să 
perseverezi în efort, dar trebuie ştiut că lucrurile înțelepte, 
inteligente se ascund adesea sub aparenţe inutile. Când un 
om crede că e foarte inteligent, el încetează să înveţe şi 
pierde treptat tot ce a dobândit. 

Un om bogat, care nu se gândeşte decât la avuţia pe 
care a strâns-o deja, neglijând totodată să o fructifice, 
sărăceşte progresiv. 

Asemenea oameni seamănă cu bondarii care 
zumzăie, intră şi ies din stup fără să aducă o picătură de 
miere. 

Astăzi există destui bondari în stupul divin, care riscă 
să fie expulzați şi distruşi. 


Încrederea în Dumnezeu 
Indiferent ce vi se întâmplă, spuneţi: „E spre binele 
meu”, şi veţi vedea cum lucrurile se rezolvă. Frumuseţea 


vieţii constă în a nu te îngrijora, chiar şi atunci când nimic 
nu pare să meargă cum trebuie. 

Nu aveţi nicio grijă, nicio temere; fiţi întotdeauna 
mulţumit fiindcă Dumnezeu a creat lumea pentru ca voi să 
fiţi fericiţi. Dacă sunteţi nemulţumiţi, acriţi, negaţi prin 
aceasta însăşi înţelepciunea supremă din lume. 

Nemulțumirea este o lepră pentru conştiinţă şi 
necazul slăbeşte sistemul nervos. 


Binele universal 

Nu poţi fi bun dacă nu respecţi binele altora, şi nici 
acţiunile lor meritorii. Dacă nu apreciezi o lucrare bună 
înfăptuită de altcineva, înseamnă că nu ai nobleţe de 
caracter. În natură există o indivizibilitate: tot ce se 
petrece în cadrul ei priveşte pe toată lumea. Să nu crezi că 
eşti o fiinţă aparte. 

Dacă cineva a făcut ceva bun, beneficiezi şi tu de pe 
urma lui. 


Prima rază de soare 

Ca discipol, mergi în întâmpinarea primei raze de 
soare. 

Această imagine a răsăritului soarelui conţine ideea 
întâlnirii cu spiritul divin; e momentul când Dumnezeu ne 
vizitează. 


Dumnezeu 

Dumnezeu este conştiinţa omului. Nu îl căutaţi pe 
aici sau pe dincolo; din clipa în care îl descoperiţi în voi, îl 
veţi vedea pretutindeni! 


Viaţa închinată totului 

Omul cu adevărat moral gândeşte şi acţionează 
pentru apropiații săi aşa cum ar face pentru el însuşi, cu 
un impuls interior sacru îndreptat înspre „Tot”, înspre 
Dumnezeu. 

El doreşte binele pentru toţi şi se bucură de 


succesele celorlalţi la fel ca de ale sale proprii. 

Cel care nu trăieşte decât pentru sine, indiferent ce 
eforturi face şi ce rezultate obţine, nu va fi niciodată pe de- 
a-ntregul satisfăcut. 


Materialiştii 

lisus a spus: „În lume fiţi prudenţi ca şerpii şi simpli 
ca porumbeii”. 

Materialiştii sunt adesea şireţi, inteligenţi, dar 
neglijenţi în ce priveşte viaţa superioară, divină. 

Ca discipol, vă aparţine să le daţi exemplu prin 
câteva gesturi frumoase şi veţi putea, în schimb, să vă 
inspirați din inteligenţa şi iscusinţa lor. 


Încercările 

Când gândeşti şi suferi, cerul te observă şi îţi acordă 
încredere; el te consideră o fiinţă capabilă să înfăptuiască 
un lucru bun. Dacă viaţa ta e lipsită de obstacole, el te 
priveşte cu condescendenţă, ca pe un om inapt să-şi asume 
responsabilităţi. Bucură-te deci că eşti pus la încercare! 


Simţul muzical 

Să înveţi să îndeplineşti voinţa tatălui nostru ceresc e 
o mare ştiinţă. E un lucru la fel de dificil ca şi a studia 
muzica sau cântecul. 

Pentru a ajunge la rezultate bune, un muzician 
trebuie să depăşească mari dificultăţi. Odinioară, când mă 
apucasem să cânt la vioară, toată lumea îmi spunea: 
„Vioara nu-ţi dă de mâncare”. Cu toate acestea, am 
perseverat. Primul meu profesor era bun; m-a învăţat 
regulile fundamentale ale instrumentului. Al doilea era un 
ceh, şi era un muzician genial. Îl ascultam cu plăcere când 
cânta.  Cunoscuţii mei mă întrebau ce urmăream 
continuând să studiez muzica, despre care considerau că 
nu e un lucru indispensabil în viaţă. Poate că nu este 
indispensabilă, dar e foarte importantă, deoarece merge 
mână în mână cu viaţa. 


Sunt douăzeci de ani de când mă ocup de problema 
raportului dintre muzică şi sufletul omenesc, ca şi de 
influenţa sa educativă asupra omului. Am ajuns la 
concluzia că fiinţa omenească nu îşi poate îndeplini 
convenabil treaba dacă nu este în sinea ei muziciană. 

Simţul muzical la om este vehiculul şi 
transformatorul forţelor naturale. De fiecare dată când am 
avut greutăţi, m-am întors spre vioara mea, pentru ca ea 
să mă ajute să găsesc cea mai bună cale de a le depăşi. 

Muzica îl ajută pe om să găsească soluţia pentru 
problemele sale şi face miracole. 


Practicarea binelui impersonal 

Cel ce face binele se uneşte cu marile fiinţe înțelepte. 

Dacă după ce aţi făcut de câteva ori binele, vă 
spuneţi: „Am făcut asta fiindcă sunt bun!”, greşiţi. Trebuie 
să vă spuneţi: „Dumnezeu a acţionat prin mine”. 

Omul trebuie să fie bun înainte de toate pentru a 
manifesta prezenţa lui Dumnezeu în el, fără să aştepte 
nicio recunoştinţă din partea celor pe care i-a ajutat. 

Omul e bun fiindcă divinul ce sălăşluieşte în el este 
bun. 


Metodă pentru intuiţie 

Odinioară omul poseda într-o mult mai mare măsură 
capacitatea de-a presimţi ce îl aşteaptă, ce i se poate 
întâmpla. 

Acum, el şi-a pierdut în bună parte această facultate 
şi trebuie să încerce să-şi recâştige sensibilitatea primară 
prin exerciţii adecvate. 

De exemplu, luaţi o carte pe care aveţi de gând să o 
citiţi şi puneţi-vi-o încet pe frunte, concentrându-vă şi 
îndreptându-vă gândurile spre lumea înţelepciunii, pe care 
o întrebaţi: „Trebuie să citesc cartea asta, sau nu?” 
Rămâneţi apoi un minut sau două într-o aşteptare calmă şi 
veţi auzi atunci o voce blândă care vă va spune dacă 
lectura cărţii respective vă poate fi utilă în vreun fel. 


Gândirea 

Gândirea emană din marele centru al universului. 
Pentru ea, nu există nici obstacole, nici timp, nici spaţiu, 
nici materie. Ea se mişcă cu o viteză superioară celei a 
luminii şi se propagă teoretic la infinit. 

Prin gândire se exprimă marea lume înţeleaptă a 
creaţiunii şi omul posedă darul minunat de-a capta şi de-a 
înţelege acest limbaj. 

Prin gândire, omul, în calitate de cetăţean al 
universului, comunică cu lumile îndepărtate, şi în acest fel 
i se oferă posibilitatea de-a face schimb de cunoştinţe, 
deoarece viaţa este una singură în imensa ei varietate. Noi 
o cunoaştem sub aspectele ei cele mai diverse: o lume 
îndepărtată ne vizitează sub forma aerului, a apei, a pâinii, 
a unei flori parfumate, a unui fruct savuros. 


Cele trei atribute ale divinului 

Mântuirea omenirii nu rezidă în vreo fiinţă, nici în 
sfinţi, şi nici în îngeri. 

Îngerii, sfinţii şi oamenii de bună credinţă nu sunt 
decât slujitorii divinului. 

Mântuirea lumii rezidă în cel ce a creat-o, în 
Dumnezeu, care include, cuprinde şi pătrunde totul. 

Această lume divină posedă trei atribute, fiind 
singura care le posedă: dragostea, înţelepciunea şi 
adevărul. Ele sunt substanţa şi realitatea sa. 


Puritatea, lumina şi libertatea 


Puritatea: necesitatea sa 

O igienă mai completă este necesară vieţii oamenilor 
de astăzi. 

Este indispensabilă igiena corpului, a hainelor, a 
locuinţelor, dar este nevoie şi de o igienă a intelectului, 
inimii şi sufletului. 

Condiţia indispensabilă sănătăţii şi vieţii armonioase, 
echilibrată şi constructivă, rezidă atât în igiena fizică, cât 
şi în cea a gândurilor şi sentimentelor. 

Impuritatea, oricare ar fi terenul în care prinde 
rădăcini, determină indispoziţii, boli şi moartea prematură. 

Lăcomia, consumul cărnii, criticile, invidia, fumatul, 
alcoolismul etc. sunt vicii, dar şi impurități. 

Când fumezi, îţi transformi nasul într-un horn! 

Una dintre funcţiile nasului este de a folosi la 
respiraţie. În afara rolului său de furnizor de energie 
vitală, aerul, pe care trebuie să-l respirăm conştient şi din 
abundență, ne ajută să ne clarificăm şi să ne purificăm 
gândurile. 

Sentimentele şi gândurile impure sau egoiste 
acţionează în organism ca nişte veritabili viruşi fiind sursa 
unor tulburări nervoase grave. Aceşti paraziți psihici 
constituie, de asemenea, cauza lipsei de armonie între 
sentimente şi gânduri şi, deci, a suferinţei pentru individ. 

A ne ocupa de vicii şi de slăbiciunile oamenilor este 
în egală măsură o adevărată molipsire psihică care ne 
distruge liniştea şi armonia interioară a spiritului. 

Puritatea exterioară şi interioară, acest echilibru 
decis şi voluntar pe care trebuie să-l atingem, este prima 
condiţie a dezvoltării autentice şi sănătoase a tuturor 
facultăţilor noastre. 

Sufletul tinde spre puritatea totală, o doreşte şi o 
caută cu ardoare. Toate personalităţile de seamă, geniile, 
binefăcătorii omenirii şi-au cultivat puritatea luminii 
minţii, care este condiţionată de existenţa unui suflet 
cinstit şi chibzuit. 

Cel care are grijă de puritatea spiritului şi a trupului 
său va fi întotdeauna iubit. Femeia care are sufletul şi 


sentimentele pure este iubită şi respectată. Bărbatul 
chibzuit, cu mintea luminată, este de asemenea iubit, 
căutat şi susţinut pentru a-şi atinge țelul. 

Cei care neglijează să-şi întreţină puritatea inimii 
sfârşesc prin a-şi pierde lumina şi înțelepciunea 
gândurilor; descoperă cum dispare afecțiunea care îi 
înconjura, atât din partea soţului sau soţiei, cât şi a 
prietenilor. 

Într-un cuplu armonios echilibrat femeia trebuie să 
aibă sufletul pur şi omul să aibă mintea luminată; astfel, 
amândoi îşi vor menţine sănătatea şi vor evolua din punct 
de vedere spiritual. În felul acesta, cultivând puritatea 
totală în ei, bărbaţii şi femeile de astăzi pot să înceapă să 
trăiască sănătos şi în bucurie. 

Pentru a deveni elevi autentici ai marii şcoli a vieţii, 
pentru ca secretele naturii vii să vi se dezvăluie, astfel 
încât să ajungeţi să înţelegeţi legile vieţii raţionale şi 
constructive, pentru a vi se dezvolta conştiinţa, este 
necesar să începeţi să vă simţiţi frate şi soră a tuturor 
fiinţelor. Este indispensabil să vă comportaţi ca atare în 
relaţiile pe care le aveţi eliberându-vă de orice îndoială şi 
egoism. 

Trebuie să vă faceţi o curăţare interioară completă; 
trebuie ca vorbele să vă fie chibzuite, ca orice urmă de 
indispoziţie saunemulţumire să vă dispară din suflet. 
Aceasta vă este cerută valul puternic de dragoste 
universală care vine de sus şi coboară acum în această 
lume. 

Dacă acceptaţi acest impuls, el vă va elibera de 
sclavia milenară şi vă va conduce spre înviere, spre 
lumină, spre puritate, spre libertate. 

Când femeia îşi pierde puritatea dragostei, când are 
tendinţa să încerce să profite de sentimentele pe care 
bărbatul le are faţă de ea şi când bărbatul face din femeie 
un idol, amândoi se prăbuşesc într-un materialism profund. 
În această stare lumina spiritului şi libertatea sufletului îi 
părăsesc. 

Pentru a beneficia de puterea şi de frumuseţea iubirii 


autentice, trebuie ca toate impulsurile pe care le aveţi, 
fiecare act pe care îl faceţi să fie pure, ideale. 

Dedicaţi-vă cu toții studierii şi  experimentării 
metodelor purității totale asupra dorințelor şi gândurilor 
voastre; este calea cea mai scurtă care duce la viaţa nouă, 
raţională, fericită şi abundentă. Numai cei care se dedică 
acestui ţel pot trece pragul care duce la cunoaşterea 
superioară, la lumina interioară şi la libertate. 

Elevul conştient tinde, în toate activităţile sale, să 
cultive iubirea divină; îşi potoleşte astfel setea de adevăr şi 
de libertate,  adăpându-se la izvorul viu. Caută 
cunoaşterea, forţa, sănătatea în exemplele furnizate de 
viaţa fiinţelor evoluate, a geniilor, a marilor maeştri ai 
omenirii şi în învăţătura lor. 

Ucenicul care este animat de un ideal înalt îl 
urmează, cu credinţă şi curaj. Impulsul sănătos pe care îl 
are - acela de a deveni un servitor bun al iubirii universale 
puternice, un lucrător calificat al binelui în toate şi peste 
tot, dar dacă nu va cultiva puritatea totală, va eşua şi va 
sfârşi prin a recădea în egoismul şi minciuna ce îl vor 
conduce în mod inevitabil spre întuneric şi moarte. 

Dacă doriţi să fiţi iubiţi, protejaţi împotriva bolilor, 
dacă vreţi să vă amelioraţi relaţiile cu ceilalţi, întăriţi-vă 
memoria pentru a studia mai bine, dobândiţi cunoştinţe şi 
înţelepciune, fiţi puri în inimă şi spirit. Această idee 
fundamentală de puritate trebuie să vă însoţească 
neîncetat; trebuie să vă fie călăuzitor permanent la orice 
oră din zi. 

Iubirea este prima şi cea mai mare realitate a vieţii, 
căreia îi aduce lumină şi armonie, frumuseţe şi bunătate. 
Adevărul este cea mai înaltă manifestare a iubirii, mediul 
în care iubirea domneşte în deplinătatea gloriei sale. Iisus 
i-a răspuns lui Pilat: „Am venit pentru a manifesta 
adevărul”. 

Binecuvântaţi sunt cei cu inima şi mintea pure, ei se 
apropie de marea înţelepciune, înţeleg cum acţionează 
aceasta fără încetare în lume pentru eliberarea sufletului 
omenesc, pentru înălţarea tuturor, fără nicio excepţie. 


Inima este centrul vieţii omeneşti; dacă găzduieşte 
aspirații pure, înalţă şi purifică mintea, limpezeşte 
gândurile şi le întăreşte capacitatea de creaţie. 

Puritatea absolută este deci terenul pe care trăieşte, 
se dezvoltă şi se maturizează discipolul vieţii universale. 

Puritatea îi conferă ucenicului tărie de caracter, îl 
eliberează din sclavia slăbiciunilor şi a viciilor şi îl apără 
de influenţele nefaste. 

Insuccesele pe care le aveţi în viaţă provin de la norii 
care vă întunecă orizontul. Fiecare greutate şi fiecare 
suferinţă vă fac să reflectaţi, să vă analizaţi şi să vă dea o 
lumină mai strălucitoare care vă va purifica cerul. 

Omul trebuie să aibă caracter şi să fie convins de 
necesitatea de a lucra conştient şi continuu, prin toate 
mijloacele şi cu toată voinţa, la perfecţionarea şi 
ameliorarea condiţiei sale. Prin reîncarnare omul învaţă 
legea sacrificiului fără de care nu există evoluţie. Sufletul 
nostru doreşte să ne înalțe să ne perfecţioneze; puritatea 
este condiţia esenţială pentru realizarea acestei dorinţe 
arzătoare. 

Reflectati, fiţi conştienţi de această misiune, de 
această problemă primordială a vieţii voastre. Cu bucurie 
şi recunoştinţă. Lucraţi fără încetare asupra voastră 
pentru a dobândi gânduri, sentimente şi acte pure. 

Sănătatea şi buna dispoziţie depind în mod esenţial 
de acest fapt: ca toate manifestările voastre spirituale şi 
fizice să fie pătrunse de ideea de cinste şi puritate. Ideea 
de puritate trebuie să vă fie la fel de scumpă cum îi este 
unul tânăr imaginea tinerei pe care o iubeşte. Fie ca 
puritatea să fie iubita fiecărui bărbat şi iubitul fiecărei 
femei. 

Vă recomand tuturor puritatea absolută. Fizică şi 
spirituală. Fiecare dintre voi să construiască în sine, în 
conştiinţa sa imagini şi concepţii pure ale tinerei, 
tânărului, căsătoriei, celibatului, iubirii, copiilor etc. 

Şcoala vieţii divine, Frăția Albă, aşteaptă de la toţi 
discipolii săi o curăţare interioară raţională. 

Pentru a dobândi cunoştinţe şi o gândire 


pătrunzătoare, constructivă, fiţi puri! 

Exactitatea, memoria mereu activă, mintea mereu 
gată de muncă, buna dispoziţie, energia trupului - toate 
acestea sunt alimentate şi susţinute de puritate. 

Pentru mulţi această idee de puritate absolută se află 
încă în stadiu de sămânță; însămânţaţi-o în voi înşivă cu 
certitudinea că va da roade gustoase. Intreaga, voastră 
fiinţă să-i procure condițiile favorabile creşterii, 
dezvoltării, maturizării. Veţi fi pe deplin recompensaţi 
pentru eforturile şi pentru munca pe care o veţi realiza 
asupra voastră. 

Puteţi forma grupuri de doi, trei, zece... având cu 
toţii ca ţel realizarea nobilului ideal de puritate. Acest 
ideal nobil poate acţiona atunci asupra voastră cu forţă, 
înnoindu-vă în întregime şi ameliorându-vă existenţa într- 
un mod nesperat. 

Pentru a întâmpina epoca vărsătorului ce va veni, 
faceţi o curăţenie totală în voi şi reconstruiţi-vă viaţa pe 
baze noi. 

Este o muncă frumoasă, captivantă şi purtătoare a 
unor posibilităţi nelimitate. Viaţa trebuie să ne fie pură 
precum cristalul, ca diamantul! 

Sacrificând obiceiurile vechi şi rele, dobândim 
puritatea şi integritatea care se află la baza servirii fraţilor 
şi a semenilor noştri. 

Să fim gata să arătăm tuturor afecțiunea noastră, cu 
blândeţe şi înţelegere. Să fim sinceri cu noi înşine, fără 
teamă şi Ură umbre. Să fim asemănători izvorului 
abundent şi pur care ţâşneşte fără încetare şi respinge 
imediat orice impuritate. 

Incepeţi prin a vă purifica conştiinţa, este un punct 
de plecare pentru orice candidat la noua viaţă spre care se 
îndreaptăomenirea. 

Puteţi să fiţi puri! Este dreptul vostru ca membri ai 
marii vieţi universale. Dacă vă îndoiţi de capacitatea 
voastră de a dobândi puritatea totală, să ştiţi că vă aflaţi 
încă sub influenţa ideilor primate care s-au opus evoluţiei 
voastre corecte. 


Greşelile comise pe parcursul îndelungatului proces 
al perfecţionării nu vă pot împiedica să primiţi imensele 
binefaceri ale purității. Atâta vreme cât sunt principiul 
ascendent al vieţii, atâta timp cât inima mea nutreşte 
dorinţe şi sentimente nobile, atâta timp cât am în minte 
gândul nobil al iubirii faţă de Dumnezeu, de semenii mei şi 
de toate fiinţele vii, puritatea se află în mine. Dacă încep să 
judec, să mă îndoiesc de divinul care se află în mine şi în 
toţi oamenii, puritatea dispare! 

Ca ucenici ai unei vieţi mai bune, puteţi şi trebuie să 
fiţi puri. După puritate vine lumina, apoi libertatea 
absolută. 

Fiecare suflet, care emană de la Dumnezeu cel 
milostiv şi Tată sublim al tuturor fiinţelor, vine pe pământ 
pentru a învăţa să se purifice şi prin aceasta, să se 
perfecţioneze. Pe drum o întâlneşte pe zeiţa binelui care îi 
propune să îl accepte în templul său, cu condiţia de a fi 
înveşmântat în puritatea absolută; sufletul îi promite, dar 
apoi nu îşi ţine promisiunea. Zeița binelui distruge atunci 
prin moarte templul impur al sufletului. 

Zeița binelui distruge toate templele impure. Le 
reconstruieşte apoi şi le oferă foştilor proprietari, 
spunându-le: „Păstraţi-vă templul, conştiinţa şi trupul 
pure, căci atunci veţi putea obţine sănătatea şi milostenia 
divină!” 

Acesta este țelul luminos al existenţei voastre, spre 
care sufletul vostru aspiră cu toate puterile cu care l-a 
înzestrat Creatorul, care doreşte că noi să creştem şi să ne 
dezvoltăm corect, pentru a deveni după chipul şi 
asemănarea Sa. 


Esenţe ale meditaţiei 


Orgoliul şi umilinţa 

Dacă nu lucraţi conştient pentru a vă controla 
tendinţele ce va împing spre orgoliu, se vor ocupa alţii să 
vă înveţe umilinţa! 

Este un destin greu cel al omului care întreţine un 
respect de sine exagerat, ca şi sentimente de orgoliu 
moştenite din existenţele trecute. Trebuie să treacă prin 
multe suferinţe pentru a se elibera de această stare 
nefastă şi a învăţa modestia. De multe ori va trebui să se 
roage pentru a i se da de lucru, pentru a-i fi acceptate 
serviciile şi se va izbi de nenumărate refuzuri! 

Natura vie va pune la treabă tot felul de mijloace 
pentru a-l obliga pe orgolios să devină cu adevărat umil; îl 
va sili să milogească, să cerşească, îl va face să îndure 
blamul, disprețul, umilinţele până ce se va hotărî să-şi 
schimbe caracterul. 


Puterea gândirii colective 

Prin gândurile lor colective oamenii pot, într-o 
oarecare măsură, să influenţeze schimbările timpului. 

Dacă un număr mare de oameni nutreşte aceleaşi 
gânduri, în acelaşi timp, aceste gânduri devin dinamice şi 
capătă o forţă puternică de acţiune. 


Rugăciunea 

Când ne rugăm ne îndreptăm într-un mod interior 
gândurile, sufletul, inima, spiritul spre sursa vieţii din care 
ne tragem. 


Conştiinţa trează 

Pentru discipol este esenţial să aibă conştiinţa 
luminată, căci atunci poate urma calea dreaptă a vieţii. 

Lucraţi în vederea trezirii şi dezvoltării conştiinţei 
voastre, care este ochiul fiinţei umane. Dacă ai conştiinţa 
luminată, nu poţi să te abaţi de la drumul drept. Dacă vă 
clătinaţi, căutaţi cauza în voi înşivă. 

Lucraţi asupra conştiinţei voastre, care închide în ea 


condiţiile vieţii. Ele sunt oferite tuturor, dar ni se cere un 
efort permanent. 

Viaţa ca primă condiţie este dată fiecărui om; fiecare 
poartă în el flacăra gândirii, a sentimentelor şi a acţiunii. 
Profitaţi de această flacără, vegheaţi ca ea să nu se stingă 
niciodată. 

Numai de voi depinde să mergeţi în lumină sau în 
întuneric. 


Intuiţia 

Intuiţia este un sentiment just, care nu minte 
niciodată. Având un caracter divin, ea reprezintă căpitanul 
corăbiei umane; atâta vreme cât discipolul dă ascultare 
acestui căpitan, el nu poate în general să facă greşeli. 

Intelectul, inima şi voinţa sunt slujitorii acestui 
căpitan; supunându-se ordinelor sale, discipolul duce o 
viaţă corectă, dar dacă le neglijează, el se îndepărtează de 
dreapta cale. 


Calea cea mai scurtă 

Calea cea mai scurtă pentru a accede la noua viaţă 
este de-a înţelege că toţi oamenii formează un tot şi că 
trebuie să acţioneze după legile iubirii. 


Metodă practică 

Se întâmplă să fiţi prost dispuşi, sau nu vă simţiţi 
prea bine; faceţi atunci un automasaj. După aceea, 
scuturaţi-vă mâna. 

Este preferabil să fiţi singuri, pentru a vă putea 
concentra mai bine asupra înţelepciunii supreme. 


Iubire 

Dacă iubeşti pe cineva, de ce vrei să te iubească şi 
el? E o neînțelegere sterilă. 

Să iubeşti pe cineva înseamnă să-i vrei binele şi să-l 
laşi liber. 


Muzica 


Muzica constituie cea mai bună legătura între creier, 
inimă şi trup. 

Când omul cântă, totul se armonizează în el. 

Muzica este o stare interioară, un acord intim cu cei 
ce conduc lumea. 

Nu există vreo fiinţă pe lume care să nu înţeleagă 
muzica. Arborii înfloresc, soarele străluceşte, vântul bate, 
fluviile curg; toate acestea se fac prin legea muzicii. 

Pretutindeni e muzică. 


Furia 

Dacă vă lăsaţi pradă furiei, fără nicio reţinere, risipiţi 
inutil multă energie pe care ar fi preferabil să o utilizaţi 
într-un scop productiv. 

Furia însăşi nu este întotdeauna nefastă, cu condiţia 
să utilizezi în chip valabil surplusul de energie pe care o 
generează. 

Într-o stare de tensiune nervoasă, omul poate să aibă 
un randament mai mare decât în starea de calm. 

În primul caz, el simte un elan de activitate şi muncă; 
în cel de-al doilea, pasivitatea îl împinge adesea să amâne 
îndeplinirea sarcinilor sale. 

Omul activ e satisfăcut de viaţă; cel pasiv e 
dezamăgit. 


Omul adevărat 

Nu ajungi un om adevărat decât începând din clipa 
când te hotărăşti să-l iubeşti pe Dumnezeu. O asemenea 
fiinţă va fi întotdeauna veselă şi pozitivă, indiferent de 
circumstanţele pe care le-ar putea întâlni. 


Muncă închinată totului 

Ca discipol, lucraţi în numele dragostei universale, în 
calitatea sa de val sublim exercitându-şi acţiunea de 
neînlocuit în lume. 

Puneti în practică legea divină pretutindeni şi faţă de 
toate fiinţele. Veţi resimţi atunci bucuria interioară, 


deoarece bunăvoința Domnului va începe să vă vorbească. 


Gândire şi libertate 

Gândirea este unica forţă, singurul principiu înţelept 
care asigură echilibrai şi controlul omului. 

O fiinţă care ascultă de dorinţele sale primare, de 
pasiunile nechibzuite îşi pierde libertatea şi ajunge un 
sclav. 


Învățătorul 
Invățătorul îşi iubeşte discipolul care îşi recunoaşte 
greşelile, le îndreaptă şi trage învăţăminte de pe urma lor. 


Sănătatea 

Dacă sunteţi bolnavi, căutaţi cauza. 

Din punct de vedere psihic, toate bolile provin dintr-o 
lipsă de armonie între marele simpatic şi creier. 

Sistemul nervos al marelui simpatic este în relaţie cu 
digestia şi respiraţia. 

Dacă omul gândeşte, simte şi acţionează corect, el va 
fi întotdeauna sănătos. 

Sănătatea depinde deci de trei factori: gândirea, 
sentimentele şi acţiunile corecte. 


Credinţa 

Adevărata credinţă conţine în ea toate posibilităţile 
vieţii. 

Dacă cineva îşi afirmă credinţa în Dumnezeu şi în 
acelaşi timp se plânge că îi lipseşte una sau alta, credinţa 
sa nu e adevărată, nu este decât o credinţă extrem de 
superficială. 


Florile 

Nu ai voie să culegi flori din plăcere; dacă faci asta, 
va trebui ca într-o bună zi să le redai viaţa. 

Legile naturii sunt cele ce impun acest lucru. 

Dar oamenii, în neştiinţa lor, taie sau smulg în chip 
nechibzuit florile şi spun: „Sunt flori, aşa că nu simt 


nimic”. 
Este însă o greşeală, iar clarvăzătorul întrezăreşte în 
spatele fiecărei flori o fiinţă înţeleaptă. 


Uniunea în Dumnezeu 

Primiţi în voi iubirea lui Dumnezeu şi puneţi-o în 
practică. 

Bucuraţi-vă de tot ce vedeţi: de cer, de soare şi de 
lună, de stele, de arbori, de orice e în natură. Vedeţi în 
toate manifestarea lui Dumnezeu. 

Acolo unde e Dumnezeu, e şi dragostea, lumina, 
adevărul şi libertatea. 

Acolo unde e iubire, e paradisul. 

Cel ce trăieşte în dragoste şi-a regăsit Fraţii şi 
Surorile care îl iubesc din negura tuturor secolelor. 


Fraternitate 

Raporturile dintre fiinţe nu vor fi corecte decât 
atunci când ele se vor aprecia reciproc şi se vor simţi 
indispensabile unele faţă de celelalte. 


Blândeţea 

Când cineva se simte gata să pună în practică 
blândeţea, să se adreseze în sinea sa lui lisus: „Doamne, 
vreau să dobândeseblândeţea şi să o aplic în viaţa mea 
pentru a-ţi urma calea fără să mă abat de la ea, fără 
îndoieli şi fără ezitare”. 


Sensul vieţii 

Ca să trăiască mai bine, oamenii au nevoie să simtă 
un elan înspre căutarea adevăratului sens al existenţei: 
acest elan e dat de dragoste. 


Puritatea, lumina şi libertatea 


Lumina 

Dragostea este autoarea întregii vieţi. 

Proiecţia vieţii este lumina, factor esenţial, deşi 
tăcut, al creaţiei formelor vii. Lumina şi viaţa sunt aliate în 
îndeplinirea aceleiaşi sarcini. Lumina este veşmântul vieţii; 
din acest motiv, razele soarelui fac să crească şi să se 
dezvolte toate formele care poartă în sine viaţa. 

Lumina cea mai pură, care ne hrăneşte creierul şi ne 
îndeamnă la o gândire corectă, vine şi ea din soare, dar din 
centrul său; ea ne conduce la cunoaşterea iubirii, care este 
manifestarea lui Dumnezeu. 

Când un om hotărăşte să sacrifice ceva din el pentru 
a face un bine, el produce lumină în spiritul şi în gândurile 
sale. Acest sacrificiu îi aduce limpezime şi corectitudine în 
gândire şi în discernământ. 

În dragostea lui nesfârşită, Dumnezeu, care e lumină 
totală, se sacrifică neîncetat pentru binele tuturor fiinţelor, 
aducându-le continuu viaţă, lumină şi impulsul spre ce e 
nobil, elevat. 

Dumnezeu este izvorul luminii şi se manifestă în ea. 
Prin spiritul său, care este o emanaţie luminoasă ce umple 
întreg universul, sufletul nostru se uneşte cu Nelimitatul, 
numit şi Părintele spiritelor luminoase, sursă de iubire, 
înţelepciune şi adevăr. 

Ce este lumina? Lumina nu constă doar în unde şi 
vibrații, aşa cum se afirmă; ea este o forţă vie care 
lucrează în formele pe care le zămisleşte. Acţiunea ei este 
conştientă, armonioasă şi extrem de inteligentă. 

Toţi aştrii din imensul univers, din care nu putem 
vedea decât o parte infimă, sunt locuiţi de fiinţe ce iradiază 
lumina puternicii lor gândiri. Lumina soarelui nostru este 
şi ea reflecţia gândurilor luminoase ale unor fiinţe extrem 
de înaintate care ne trimit cele mai pure vibrații ale 
înţelepciunii şi vieţii lor perfect organizate sub forma 
luminii. Această lumină este conductoare de forţă vie; 


fiecare rază este purtătoarea unei energii vitale specifice şi 
poate fi comparată cu o ţeavă care aduce apă, sau cu un fir 
conductor prin care ne vine energie electrică. 

Mişcarea luminii se face în spirală, în circuit 
continuu. Ştiinţa afirmă că lumina este compusă din 
vibrații conţinând reflexul a şapte culori ale spectrului 
solar, de la roşu la indigo. Acestea sunt limitele între care 
ochiul uman contemporan poate capta lumina. Dar, de fapt, 
aceste vibrații sunt elemente ale luminii, care nu este o 
vibraţie. 

Alţii spun că lumina este mişcare, dar acesta nu este 
decât încă un atribut al luminii. Se afirmă, în sfârşit, că ea 
ne face să descoperim lucrurile, ne face să le vedem, să le 
înţelegem, dar că însăşi forma lucrurilor este lumină 
condensată. Lumina pe care o vedem, care ne luminează 
este doar un reflex al altor energii de un ordin mai înalt. 

Cei ce pot să vadă şi să înţeleagă lucrarea naturii vii 
ştiu că totul este lumină. Toate formele de pe pământ, 
minerale, vegetale şi animale, ca şi corpul omenesc, sunt 
lumină condensată sub diferite aspecte. 

Pentru cei ce văd, lumina nu reprezintă doar vibrații 
şi mişcări, ci este o forţă vie, conştientă, inteligentă, 
reflectată de gândirea pură a fiinţelor umane evoluate care 
sunt impregnate de spiritul vieţii universale. 

Acolo unde este lumină este şi înţelepciune. Lumina 
care umple spaţiul din jurul lumilor şi a formelor 
demonstrează că în natura cea fără margini lucrează o 
inteligenţă înţeleaptă şi ordonată. Deci orice formă este 
lumină: firul de iarbă, floarea, planta sunt produse pornind 
de la lumină. Intr-o bună zi, aceste forme se vor 
transforma şi vor fi înlocuite de noi manifestări. Fiinţele 
omeneşti, oricât ar fi ele de ancorate în greşeală, se vor 
alătura în cele din urmă lumii luminii, devenind lumină 
pură, deoarece au fost create în acest scop. 

Lumina este marele factor nu numai al dezvoltării 
fizice şi intelectuale a omului, ci şi a vieţii sale spirituale şi 
a caracterului său. 

Adevăratul  clarvăzător îl întrezăreşte pe om 


înconjurat de diferite reflecţii ale razelor colorate ale 
luminii, şi este cât se poate de util să studiaţi acţiunea 
acestor raze luminoase (în privinţa ştiinţei razelor 
luminoase şi a lucrărilor practice efectuate în domeniul 
culorilor, consultaţi cartea Maestrului Peter Deunov: 
Testamentul culorilor, conţinând: „Culorile, căutare a 
iluminării”, de Olivier Martin, Editura Telesma) asupra 
stării voastre de spirit şi a comportamentului vostru fizic şi 
psihic. Observaţi de asemenea efectul pe care îl produc 
asupra voastră culoarea hainelor pe care le purtaţi şi 
culorile ce acoperă pereţii locuinţei voastre sau a locului 
de muncă. 


Lumina spirituală 

Lumina se manifestă diferit în funcţie de lumile în 
care se dezvăluie ea. Lumina primită în lumea fizică este 
diferită de cea care pătrunde în lumea spirituală, care este 
la rândul ei diferită de cea care iluminează şi iradiază 
lumea divină. 

Pentru a primi lumina spirituală şi pentru a înţelege 
lumina divină, trebuie să cultivi elevația vieţii interioare şi 
să fii în cele din urmă pătruns de limpezimea marii 
conştiinţe cosmice. 

Marilor mistici, care s-au ridicat până la înălţimea 
acestei lumini şi care o pot capta, li se dezvăluie o lume 
necuprinsă, ascunsă omului de rând; este planul viu al 
marelui univers, iradiind în tot ce e creat lumina vie, 
raţiunea, inteligenţa şi armonia. 

Lumina spirituală este plină de raze intens colorate, 
de nuanţe fine şi blânde, care umplu de viaţă cerească 
sufletul fiinţei spirituale şi mistice care le descoperă. 
Pentru această fiinţă, limpezimea luminoasă a planurilor 
superioare a universului este infinit mai reală şi 
strălucitoare decât lumina lumii fizice, care nu este decât o 
slabă oglindire a celei din lumile spirituală şi divină. 

Spiritul sufletului omenesc întruchipat într-un corp 
poate avea momente inspirate de pură elevaţie, când 
percepe strălucirea luminii spirituale şi divine, prin care se 


exprimă marele făuritor al naturii vii, şi care e singurul ce 
ne poate dezvălui adevărul din viaţă. 

Gradul dezvoltării fiinţei omeneşti depinde de 
cantitatea de lumină pe care o poate primi de sus. Omul se 
înalţă spiritual, îşi ameliorează caracterul şi îşi limpezeşte 
conştiinţa în funcţie de cantitatea de lumină divină pe care 
o primeşte şi pe care ştie să o folosească în chip corect 
datorită gândirii sale concentrate şi controlate. 

Toate fiinţele bune şi înțelepte sunt mai mult sau mai 
puţin înconjurate de lumină spirituală. Dar cele care s-au 
abătut de la viaţa ascendentă, de la propria lor desăvârşire 
şi de la aplicarea legii iubirii universale sunt în sinea lor 
întunecate şi limitate. 

Lumina ce emană din dragostea pură este adevărata 
sursă a întregii clarităţi de conştiinţă şi a forţelor vieţii 
înțelepte, prin intermediul cărora se intră în împărăţia 
Domnului. 

Îl putem recunoaşte pe discipolul care învaţă să 
gândească corect, pur şi eficient după lumina vieţii sale 
interioare, după echilibrul şi armonia existenţei sale 
interioare. 

Sfinţii sunt conduşi de lumina lor interioară, pusă în 
slujba adevărului. Omul plin de dorinţa de-a înfăptui voinţa 
divină studiază legile şi metodele vieţii înțelepte şi corecte 
şi învaţă treptat, dar neîncetat, să le aplice cu o voinţă 
tenace. El este impulsionat de lumina spiritului său şi 
această lumină creşte în el în funcţie de eforturile pe care 
le face de-a se ameliora, iar acest lucru îi aduce multă 
bucurie şi încurajare. 

Viaţa înţeleaptă, adică puternică şi liberă, se distinge 
de existenţa pur fizică prin inteligenţa superioară a fiinţei 
care este îndrumată spre bunătate, dreptate şi frumuseţe. 

De pe chipul unei fiinţe a cărei conştiinţă e elevată, 
dreaptă şi a cărei inteligenţă este echilibrată şi activă 
emană o lumină blândă. 

S-a spus că cei buni, cei drepţi, geniile şi sfinţii au o 
stea care îi conduce, îi călăuzeşte şi îi apără; aceasta nu 
este doar o expresie poetică, ci o realitate, deoarece viaţa 


prezentă a oamenilor şi a existenţelor lor viitoare depind 
de „steaua” lor, adică de cantitatea de lumină spirituală pe 
care au acumulat-o prin viaţa lor interioară şi exterioară. 

Naşterea lui lisus pe pământ a fost însoţită de o 
strălucitoare „stea”, de pura lumină divină, care a fost 
văzută de păstorii cu suflete curate şi de trei înţelepţi 
iniţiaţi, cu spiritul şi conştiinţa treze, care au venit din 
îndepărtatul Orient ca să-şi aducă ofrandele şi mărturia 
mântuitorului nou-născut, purtătorului de adevăr şi 
lumină. 

Noua şi actuala venire a lui lisus în inimile şi 
gândurile omeneşti este însoţită de o stea ce luminează 
conştiinţa tuturor fiinţelor de bună-credinţă. Această stea 
este mult mai puternică decât cea din urmă cu 2000 de 
ani, dar ea nu este vizibilă decât pentru cei ce sunt sincer 
gata să lucreze cu credinţă întru ameliorarea lor, întru 
desăvârşirea lor în dragoste, înţelepciune şi adevăr, şi a 
purificării lor. Aceştia, împreună cu cei ce îi vor urma, vor 
primi plenitudinea luminii divine şi strălucirea soarelui 
vieţii interioare; li se vor oferi condiţii mai bune de studiu 
şi muncă, fizică şi psihică. 

Lumina lui lisus vine; ea pătrunde deja în inima şi 
intelectul oamenilor. Ea îi pregăteşte pentru ideea 
fraternității umane, a necesităţii prezente de-a se înfăptui 
prin întrajutorare, respect, toleranţă şi dragoste reciprocă. 
Toţi îşi vor avea steaua lor, flacăra luminii spirituale 
deasupra capului, la fel ca cei dintâi apostoli ai lui Iisus. 
Aceste lumini vor însemna că vor fi stabilit un contact real 
cu lumea superioară cerească, cu ceilalţi slujitori evoluaţi 
ai întregii vieţii. 

Când această lumină vie, coborâtă de sus, învăluie un 
suflet, ea luminează deopotrivă şi spiritul fiinţei care nu se 
mai îndoieşte atunci de calea pe care o are de urmat, şi nu 
mai ezită să se angajeze curajos în căutarea adevărului. 
Acesta este unul dintre cele mai importante momente pe 
care le poate trăi un om. În el se nasc impulsuri nobile şi 
blânde care, sporindu-şi forţa şi intensitatea, îi aduc 
fermitate şi putere, făcându-l invincibil. 


Nu există nimic comparabil cu percepţia luminii 
cosmice şi cu aplicarea sa corectă. Datorită ei se coc toate 
poamele existente în natură şi tot ce este necesar 
dezvoltării şi înălţării omenirii. 

Frumuseţea, sub toate formele sale este şi ea o 
manifestare a luminii. Aceasta aduce cu sine blândeţea, 
veselia, înţelepciunea, forţa; ea vă învaţă să vă disciplinati 
gândurile, să vă organizaţi şi armonizaţi viaţa astfel încât 
să o faceţi să fie plină şi abundentă. 

Ca elevi ai noii vieţi, studiaţi oglindirea celor şapte 
raze colorate ale luminii din spectrul solar; acestea sunt 
cele şapte căi ale gândirii umane în procesul ei de 
dezvoltare; ele sunt totodată cele şapte lumi în care fiinţele 
lucrează cu ordine şi cunoaştere întru înfăptuirea gândirii 
divine. Şi mai sunt şi cele şapte mari virtuţi care vă sunt 
necesare pentru a învinge armonios dificultăţile ce se ivesc 
în calea vieţii voastre (Vezi cartea Maestrului Peter 
Deunov, Testamentul culorilor, Editura Telesma). 

Discipolul care lucrează sincer la ameliorarea sa, 
depunând eforturi pentru a se înnobila în bine şi în frumos, 
ajunge treptat să primească direct lumina spiritului divin. 
Acesta îi purifică intelectul, descotorosindu-l de tot ce este 
perimat şi inutil pentru dezvoltarea sa ulterioară. Ea îl 
învaţă să descopere întotdeauna din ce în ce mai mult 
binele şi frumosul depuse în sufletul său şi să şi le 
manifeste mai adecvat. 

Viciile, bolile provin din lipsa de lumină spirituală. 

Toate animalele dăunătoare trăiesc în mare parte în 
întuneric, în vizuini unde nu ajunge lumina solară. În 
general, fiinţele care trăiesc în greşeală nu agreează 
lumina. Din acest motiv, spunem: căutaţi mereu lumina în 
locuinţele şi spiritele voastre, pentru a vă uni bucuroşi cu 
energiile solare. lubiţi energiile luminoase, tonifiante ale 
soarelui; primiţi-le în voi prin toate mijloacele interioare şi 
exterioare, conştient şi cu recunoştinţă. 

Soarele primeşte lumina pe care ne-o trimite din 
centrul divin al cosmosului. El o transformă apoi astfel 
încât sistemul nostru nervos cerebral să o poată utiliza 


cum trebuie pentru a chibzui bine şi a gândi corect. 

Lumina divină pe care centrul soarelui i-o trimite 
omului pătrunde în locurile cele mai ascunse ale 
intelectului vostru, în gândurile voastre cele mai intime. Ea 
suscită în voi dorinţa de a-l cunoaşte pe cel în care trăim şi 
evoluăm, cel ce este spiritul Domnului, Dumnezeul viu al 
iubirii manifestate, Iisus, lumina vieţii. 

Primind în noi această lumină, suntem sănătoşi, 
gândim şi procedăm corect. 

Deschideţi deci larg ferestrele lăcaşului vostru fizic şi 
psihic pentru a profita de binefacerile sale. leşiţi la aer cât 
de mult puteţi, pentru a capta direct razele solare, 
purtătoare de forţă, energie şi viaţă. 

Dacă aveţi conştiinţa trează şi gândirea îndreptată 
spre înalt, norii nu vor fi un obstacol. În acest fel îl veţi 
cunoaşte pe Dumnezeu din ce în ce mai bine prin lumina 
abundentă care vă va pătrunde. 

Prin razele sale luminoase, limpedea înţelepciune 
divină vă aduce adevărata cunoaştere necesară pentru a 
lucra bine şi a vă desăvârşi. 

Prin cuvintele „principiu divin în om”, se înţelege 
conştiinţa trezită prin intermediul luminii interioare care 
limpezeşte şi iluminează intelectul uman. Acest principiu 
este marea forţă înţeleaptă din lume, care reglează şi 
călăuzeşte viaţa întregii omeniri, şi care îndreaptă orice 
fiinţă spre adevăr. 

Lumina care este o energie vie pătrunde în toate 
ungherele, pure sau impure. Dacă, pogorând din Prea- 
înalt, ea îi vizitează pe pescari pentru a-i ajuta să înţeleagă 
binele şi să-l aplice, omul trebuie cu atât mai mult să se 
aplece, cu umilinţă şi blândeţe în suflet, spre cei mai 
dezmoşteniţi şi să dăruiască ceva din energia sa 
constructivă. 

Vastă şi dulce este inima luminii! Gândiţi-vă la ea, 
iubiţi-o; nenumărate sunt binefacerile sale! 

Sensul vieţii rezidă în legătura conştientă cu lumina 
ce emană din Dumnezeu. 

Noul val de lumină ce înconjoară această lume este 


vestitorul înaltei culturi a iubirii şi fraternității ce se 
pregăteşte pe pământ. Deja încep să se observe, în 
anumite porţiuni ale spaţiului ceresc, străluciri subtile de 
un albastru mai deschis. Este rezultatul influențelor 
spirituale vii venite din centrul cosmosului în direcţia 
pământului şi care pătrund în creierul, inima şi spiritul 
oamenilor, înnoindu-le şi ameliorându-le. Aceasta ne 
demonstrează că, în lumea superioară, nenumărate fiinţe 
avansate lucrează intens la curățirea fizică şi spirituală a 
atmosferei terestre. Oamenilor le sunt date astfel condiţii 
mai bune, în vederea eforturilor de autoeducare şi de 
dezvoltare a sentimentelor lor de fraternitate. 

Lumea superioară, care vă este încă invizibilă, îi 
ajută înainte de toate pe cei care vor sincer şi ferm să-l 
slujească pe Dumnezeu şi binele. Aceste fiinţe avansate vă 
spun: „Să nu aveţi nicio îndoială, nicio teamă; lucraţi cu 
credinţă. Nu peste mult timp, totul se va ordona şi vi se va 
deschide o cale nouă, liberă şi luminată”. 

Să fie lumină! Lumină în minte, căldură în inimi, 
măreție în suflete, forţă şi fermitate în spirite! 


Deta i 
Esenţe ale meditaţiei 


Plimbare matinală 

În timpul plimbărilor voastre matinale, să aveţi acest 
gând: „Doamne, îţi mulţumesc pentru energia vie (prana) 
pe care ne-o trimiţi odată cu razele soarelui. Simt că mă 
pătrunde în toate organele şi le aduce forţă, sănătate şi 
viaţă. 

Ea este expresia dragostei tale pentru noi. Îţi 
mulţumesc, Doamne”. 


Protecţia spirituală 

Să ştiţi că în calitate de elevi ai noii vieţi sunteţi 
urmăriţi de fiinţe din lumea invizibilă care observă toate 
gândurile şi gesturile voastre şi care sunt gata oricând, cu 
ajutorul intuiţiei voastre corecte, să vă lumineze în clipele 
dificile ale vieţii voastre. 

Mulţumiţi-i lui Dumnezeu pentru ajutorul dat de 
fiinţe mai avansate, care sunt slujitorii lui, pe care i-a 
însărcinat cu misiunea de a-i sprijini pe oameni de-a lungul 
dramului lor pământesc. 


Echilibrul dintre gânduri, sentimente şi acţiuni 

Discipolul înţelept îndreaptă zilnic, în fiecare clipă, 
raportul de echilibru dintre sentimentele, gândurile şi 
acţiunile sale; deoarece aceste forţe vii, dacă nu le 
controlăm, ar avea continuu tendinţa să se abată de la 
armonia ce trebuie să existe între ele. 

Din acest motiv, discipolul trebuie să înveţe să 
chibzuiască, să se concentreze, să se analizeze, în scopul 
de a-şi repune în fiece clipă viaţa interioară în ordine. 


Fericirea 
Omul nu este nimic prin el însuşi, şi nu poate 
cunoaşte fericirea decât prin Dumnezeu. 


Masa Johanită 

Suntem înconjurați de energii malefice şi benefice. Pe 
care le primim? Receptarea depinde de starea în care se 
află organismul nostru, ca şi de conştiinţa noastră. 

Universul este plin de energii; el este totodată 
pătruns de vibrații care vehiculează gândurile şi ideile unei 
lumi mai elevate. 

De exemplu, dacă cineva se află într-o stare spirituală 
negativă, cu dorințe de răzbunare, înclinat spre 
descurajare, el devine receptiv la energiile ce vibrează 
negativ. Ele pătrund în unitatea sa trupească şi spirituală 
şi acţionează într-un mod distructiv asupra organismului 


v 


său. 
Din acest motiv, este recomandat să îndepărtați, în 
timpul meselor, orice gând negativ, orice grijă şi discuţie, 
şi să cultivați, dimpotrivă, bună-dispoziţia, impregnându-vă 
de sentimente de gratitudine şi dragoste; trebuie să 
savurezi hrana şi să te gândeşti la ceea ce mănânci. 


Vegetarianismul 

Toţi adepţii noii vieţi trebuie să adopte hrana 
vegetariană, preludiu al hranei spirituale. Ei trebuie să 
scoată carnea din mesele lor şi în acest fel îşi vor recăpăta 
bucuria de-a trăi. 


Dragostea 
Dacă sunteţi iubiţi, fericirea va veni la voi şi vă va 
urma pas cu pas. 


Meditaţia de dimineaţă şi seară 

În fiecare dimineaţă şi seară, discipolul rămâne un 
timp într-un loc izolat şi liniştit, cu gândirea concentrată 
pentru meditaţie şi rugăciune. 

Când gândim, când chibzuim, concentrati, şi când ne 
rugăm cu fervoare, atragem o mai mare cantitate de sânge 
spre părţile anterioare şi superioare ale capului nostru. 

Aceasta este o lege. Ea ajută la dezvoltarea organelor 
noastre spirituale situate în aceşti centri şi totodată la 
echilibrarea armonioasă a tuturor părţilor corpului nostru. 


Legătura cu Dumnezeu 

Dumnezeu este pentru sufletul nostru ceea ce soarele 
care răsare este pentru pământ. 

Dacă e convins de acest lucru, omul poate evolua şi 
se poate dezvolta. 

Dacă aveţi această legătură cu Dumnezeu, cu 
dragostea universală, veţi fi sănătoşi, inteligenţi, veţi 
percepe viaţa în toată plenitudinea ei, de la cele mai mici 
manifestări şi până la cele mai mari. Astfel, veţi dobândi o 
voinţă puternică, gânduri puternice şi o inimă nobilă. 


Comuniunea cu divinul 

Ceea ce trimitem spre Dumnezeu, primim înapoi de 
la el; dacă e ceva rău, el nu îl acceptă şi ne revine nouă 
integral; dar dacă e ceva bun, el ni-l înapoiază cu un 
beneficiu. 

Suferințele noastre provin din gândurile pe care le 
avem şi din sentimentele impure pe care Dumnezeu nu le 
acceptă, deoarece el este puritatea absolută şi unică. 

Sursa fericirii sau nefericirii noastre se află deci în 
noi înşine. 


Privirea şi auzul 

Un discipol trebuie să fie atent la felul cum priveşte 
şi la ceea ce priveşte! 

El trebuie să fie atent la felul cum ascultă şi la ceea 
ce ascultă! 

În fiecare zi, el îşi impune sarcina de-a privi ceea ce 
este frumos şi de-a asculta cuvântul Domnului care îi 
vorbeşte dinlăuntrul său. 

Dacă în el apare ceva negativ, trebuie să îl alunge 
departe, pentru a fi atent doar la ceea ce e frumos şi 
minunat în lume. 


Cele trei puncte de contact 

Spiritul uman are trei puncte de contact cu spiritul 
divin: dragostea, înţelepciunea şi adevărul. 

La primul contact, o dragoste puternică şi irezistibilă 
îl cuprinde cu totul pe discipol şi el se transformă într-o 
sursă de viaţă debordantă. Şi, dat fiind că acest şuvoi are 
nevoie să se reverse, are loc al doilea contact cu 
Dumnezeu: înţelepciunea e cea care îi schiţează calea pe 
care se va putea mişca liber. 

Spiritul omenesc aspiră deci înainte de toate la viaţă; 
apoi la cunoaştere şi, în sfârşit, la libertate. 


Dreptatea 
Orice suflet trebuie să fie drept. De ce? Pentru ca din 


el să emane marea lumină. lar iubirea îi va fi dezvăluită în 
lumina ce emană din dreptatea sa. 

Dreptatea este baza pe care dragostea se manifestă 
şi de unde iluminează sufletul omenesc. 

Toate sufletele pot fi drepte şi pot să emită lumină. 

Sufletele care nu vor să strălucească sunt cele ce 
luptă împotriva lui Dumnezeu. 

Ca discipol, nu lupta împotriva lui Dumnezeu. Intră în 
lumina dreptăţii şi recunoaşte că nu trăieşti cum trebuie. 

Nu lupta cu augustul Părinte al iubirii, care uneşte 
întreg universul, şi toate fiinţele în armonia lui. Sanctifică-i 
numele fiindcă el e cel ce s-a sacrificat. 

El s-a sacrificat de nenumărate ori pentru binele 
tuturor fiinţelor. Şi dacă îi auzi o dată glasul, vei simţi 
născându-se în tine dorinţa de-a te sacrifica şi tu pentru el. 


Discipolul şi cuvântul 

Discipolul nu vorbeşte despre lucrurile sfinte şi 
elevate decât cu oameni înţelepţi, savanţi, cu suflete aflate 
în căutare, cu un caracter nobil şi spiritual. Cu proştii, el 
nu vorbeşte decât despre lucrurile obişnuite ale vieţii 
zilnice... despre ceapă, usturoi, despre banii pentru nunţi 
şi divorţuri, despre procesele juridice, adică despre 
banalităţile curente ale vieţii cotidiene. 

Nu risipiţi ceea ce aţi învăţat şi ceea ce trebuie să 
utilizaţi ca fundamente ale vieţii voastre. 

Uneori spuneți lucruri neadecvate vreunui 
interlocutor, dar vă dați seama imediat că nu vă înțelege. 
Atunci vă supăraţi, dar adevărul e că nici voi nu aţi înţeles 
cui anume îi vorbeaţi. 


Contemplarea frumuseţii 

Frumuseţea din natură slujeşte educaţiei omului. 

În fiecare zi, în fiecare clipă trebuie să ne unim, în 
sentimente şi în gânduri, cu ceea ce satisface nevoia 
noastră de frumuseţe, ordine, ritm şi armonie: tablourile 
frumoase, muzica bună, florile, spectacolele naturii etc. 

Răsăritul soarelui, contemplat în aer liber într-o 


grădină, la ţară, sau şi mai bine, în vârful vreunui munte 
este o viziune a cărei frumuseţe rămâne vreme 
îndelungată întipărită în noi înşine, sau la fel de bine 
splendoarea unui cer înstelat, arborii înfloriţi primăvara 
etc. 

Prin aceste contacte, ne unim cu dragostea şi 
înţelepciunea divină, şi conştiinţa noastră se înalţă spre 
sferele cele mai pure şi mai armonioase ale universului. 


Aplicarea iubirii 

Pentru a atinge divinul în viaţa voastră, sunt 
necesare eforturi. 

Ca elevi ai noii vieţi, obişnuiţi-vă să faceţi concesii 
celorapropiaţi,  străduiţi-vă să-i  iertaţi,  manifestaţi 
consideraţie şi respect faţă de ceilalţi. Acestea sunt 
încercări de aplicare a iubirii. 


Adevărul 

Adevărul nu este scris în nicio carte: el nu ne poate 
veni din afară, ci din interiorul nostru. 

Din exterior vin toate mijloacele auxiliare, dar 
adevărul însuşi nu se dezvăluie decât prin intermediul 
supraconştiinţei noastre. 


Puritatea, lumina şi libertatea 


Libertatea 

Necesitatea şi libertatea 

În sufletul oricărui om sălăşluieşte un impuls 
înflăcărat spre libertate. 

Omul este determinat să lucreze la desăvârşirea sa 


pentru a atinge acest înalt ideal de libertate totală, 
deoarece el simte că doar pătrunzând în cunoaşterea 
legilor eterne ale vieţii va putea beneficia de libertatea 
exterioară şi interioară la care aspiră. 

La origine, sufletele trăiau în Dumnezeu, având o 
libertate totală, fără limite, dar ele au ieşit, rupând astfel 
legătura directă ce le unea cu el. Interior, ele s-au 
îndepărtat de pura gândire divină şi, prin aceasta, şi-au 
pierdut libertatea. Sarcina fiinţei coborâte pe pământ este 
de-a lucra, prin cunoaşterea „adevărului”, la regăsirea 
acestei libertăţi primordiale la care are dreptul. 

Legile vieţii înțelepte, conştiente cer ca trupul, inima 
şi intelectul să se dezvolte într-o manieră armonioasă, într- 
un acord perfect. Acest proces cere sprijinul luminii 
interioare şi libertate în gândire. 

Când trupul e sănătos, adică liber de influenţele 
dăunătoare, organele sale funcţionează corect. Când inima 
este liberă şi curată, sentimentele se exprimă corect, în 
respectul şi stima faţă de toţi ceilalţi. Şi doar intelectul 
animat de o conştiinţă limpede şi liberă poate să emită 
gânduri corecte. 

Libertatea îi este necesară oricărei fiinţe, dar în 
timpul şi locul util. 

Libertatea este indispensabilă celui ce tinde spre 
îndeplinirea înaltului ideal al vieţii sale. Fiecare om are 
dreptul de-a trăi în libertate, dar el nu îi este dat decât în 
măsura în care cunoaşte binefacerile adevărului. 

Toate fiinţele aspiră la libertate, dar fără să 
chibzuiască, fără să înţeleagă că ea depinde exclusiv de 
adevărul şi dragostea pe care le au în ele. 

Cea mai mică manifestare de violenţă sau de 
nedreptate este un atac la adresa libertăţii, a adevărului şi 
a dragostei. 

Dumnezeu i-a dat libertatea fiinţei umane lăsându-i 
dreptul de a decide dacă vrea să îndeplinească sau nu 
marile legi ale creaţiunii. 

În multe împrejurări, omul se întreabă: „Nu sunt oare 
liber să fac aşa cum vreau?” Ba da, sunteţi liberi, dar 


sunteţi şi răspunzători de actele voastre şi de consecinţele 
lor: trebuie deci să vă instruiți în cunoaşterea legilor 
divine. 

Dumnezeu se manifestă în fiinţele libere. Dacă 
spiritul său găseşte această stare de libertate, el începe să 
pătrundă în viaţa voastră şi voi începeţi să acţionaţi după 
planul lui. 

Libertatea materială din lumea actuală nu este decât 
prefigurarea marii libertăţi spre care aspiră sufletul 
vostru: eliberarea din sclavia păcatului şi a legăturilor 
negative, a minciunii şi a morţii. 

Această libertate vă este necesară; ea vă va face să 
evoluaţi pe toate planurile. 

Libertatea este o stare de spirit, ea rezidă în 
puritatea şi limpezimea concepţiilor, în lumina interioară. 

Studiaţi şi experimentați metodele care vă vor 
permite să vă coordonaţi sentimentele şi gândurile. 
Această legătură armonioasă astfel creată vă va lumina 
conştiinţa şi spiritul; vă va face liberi, înţelepţi şi 
echilibraţi pe toate planurile. 

Cel ce poate zămisli lumină în el însuşi se eliberează 
de condiţiile negative ale vieţii, nemaifiind limitat de ele. 

Libertatea este înainte de toate o calitate de spirit. 
Un om poate să se afle în închisoare şi să fie liber. Dar el 
poate de asemenea să fie liber în exterior şi totodată 
limitat interior, captiv al ideilor şi aspirațiilor false. 

Există fiinţe care, fiind întemniţate corporal, au 
rezolvat totuşi mari probleme, cum ar fi cea a vieţii reale, a 
adevăratei libertăţi, a satisfacţiei pe care o aduce 
ajutorarea inteligentă şi  fraternă a semenilor, a 
manifestării iubirii divine etc. Dimpotrivă, alte fiinţe, aşa- 
zis libere, dispunând de bani, de bunuri materiale, de o 
poziţie socială înaltă sunt totuşi neliniştite, chinuite de 
îndoială şi de teama de a-şi pierde averea, sănătatea, 
renumele etc. Despre ce libertate mai poate fi atunci 
vorba? 

Sarcina primordială a omului este să caute adevărul 
şi să-l înţeleagă; doar el îi poate da libertatea necesară 


pentru a-şi dezvolta forţele vitale latente pe care le are în 
sine, şi pentru a-şi utiliza cum trebuie existenţa. 

Am spus că omul adevărat este cel care şi-a echilibrat 
raporturile dintre inima, intelectul şi voinţa sa. El ştie de- 
acum că libertatea sa depinde de uniunea interioară cu 
lumina divină, cu desăvârşita armonie a lumilor superioare 
locuite de fiinţe extrem de evoluate, care îşi trimit 
neîncetat gândirea limpede spre sufletele omeneşti. Acest 
adevăr vă va face liberi! 

Adevărul este lumina care pogoară din lumea divină. 
În sensul absolut al termenului, doar Dumnezeu este 
„liber”; dar şi noi putem fi, datorită legăturii cu el, a iubirii 
noastre faţă de el! 

Sufletul omenesc care trăieşte în adevăr îl cunoaşte 
pe Dumnezeu ca dragoste, ca libertate fără limite. Când 
omul ajunge să resimtă această libertate în el, toate 
poverile ce-l copleşeau, toate limitările care îl oprimau 
dispar. El simte pacea, seninătatea, bucuria; conştiinţa sa 
se înalţă şi se amplifică şi el vede partea ascunsă a 
lucrurilor. Atunci încep să dea roade seminţele calităţilor şi 
virtuţilor ce i-au fost sădite în suflet şi care aşteptau de mii 
de ani momentul de-a se dezvolta şi manifesta. 

Adevărata libertate, cea care are adevărul ca sursă, 
este întru totul impenetrabilă pentru problemele 
pământeşti. Ea nu depinde nici de ştiinţa oamenilor, nici de 
ordinea socială sau politică; ea nu se bazează pe legi sau 
puteri exterioare. Libertatea care decurge din ordinele 
umane sau religioase nu este decât o umbră palidă a 
adevăratei libertăţi. 

Ce libertate este aceea care trebuie protejată prin 
forţa armelor? 

La început, toate fiinţele au fost create astfel încât să 
fie libere; dacă ulterior libertatea a ajuns să le lipsească, 
motivul trebuie căutat în omul însuşi, care a rapt legătura 
primordială ce-l unea cu sursa veşnică de viaţă, cu 
Dumnezeu. Apoi, căutând libertatea pierdută, omul şi-a 
făcut multe alte legături, de data aceasta nefaste, care l-au 
îndepărtat şi mai mult de adevăr. 


Principiul divin lucrează neîncetat în scopul de a-l 
elibera, de a-i lumina conştiinţa, astfel încât să înceapă cu 
bunăvoință să se transforme. Atunci, fiinţa umană 
făgăduieşte că se va instrui, că va studia legile vieţii divine 
ce îi sunt oferite, dar după scurt timp renunţă şi o apucă 
din nou pe dramul iluzoriu al greşelii, care îl duce la atâtea 
suferinţe! 

Libertatea nu vine dinafară, ci emană din interior, din 
spiritul adevărului, din divinul existent în om. În sânul 
acestei libertăţi, el se poate analiza, judeca, poate 
recunoaşte ce anume din el este lumină şi ce e întuneric şi, 
prin aceasta, se poate abţine cu bună ştiinţă de la tot ce nu 
e înţelept. 

Toată activitatea înţeleaptă care, la început, este 
însoţită de limitări şi sacrificii nu întârzie să îl elibereze şi 
să fie fecundă. Dimpotrivă, orice lucra care începe cu 
uşurinţă se limitează în scurt timp şi degenerează, ceea ce 
reprezintă răul. În aceasta rezidă legătura profundă dintre 
bine şi libertate, pe de o parte, şi dintre rău şi sclavie, pe 
de alta. 

Tot ce contribuie la înlănţuirea libertăţii omului este 
rău; tot ce îi procură şi mai multă libertate durabilă este 
bun. 

Calea libertăţii este luminată de noblețea sufletului, 
de credinţă şi de compasiunea unei inimi caritabile. 

Libertatea este precedată de două acte: abţinerea de 
la „rău”, de la orice violenţă şi greşeală, şi facerea de bine, 
oricât de neînsemnat şi de anonim ar fi el, făcând astfel 
încât dragostea să fie mobilul oricărei activităţi fizice sau 
spirituale. Absența iubirii în orice manifestare, indiferent 
de natura ei limitează bunele rezultate ce pot fi aşteptate. 

Binele şi dragostea eliberează şi duc la o viaţă plină 
şi abundentă. 

Libertatea se apropie de cei ce încearcă să reînnoade 
legătura cu dragostea universală, care îl recunosc pe 
Dumnezeu ca fiind dragoste şi înţelepciune şi care ştiu că 
ei înşişi au datoria de-a manifesta binele şi adevărul. 

Dragostea divină eliberează, în timp ce dragostea 


omenească limitează, fiindcă este interesată. 

Omul liber înţelege limbajul naturii vii, o ascultă şi i 
se supune; el primeşte totul cu bucurie; nu se teme nici de 
sărăcie, nici de boli, nici de suferinţă, fiindcă ştie că prin 
ele va învăţa ceva util şi că în ele se ascund viitoarele 
lucruri bune din viaţa lui. 

Să slujeşti cu dragoste, de bunăvoie, cu bucurie e 
libertate; munca sub constrângere e robie. 

Libertatea înseamnă ca fiecare să poată manifesta 
divinul în mintea, inima, trupul şi prin voinţa sa. Astfel, îţi 
eşti util ţie însuţi, aproapelui tău şi întregii omeniri. 

Libertatea se manifestă şi în limitările înțelepte pe 
care ţi le impui ţie însuţi şi în îndeplinirea conştientă a 
marilor legi ale vieţii universale, ale naturii însufleţite. 

Cum să dobândeşti libertatea? Fiecare vrea să fie 
liber: organic, fizic şi spiritual. 

Pentru a atinge acest scop, fiinţa umană trebuie să 
înţeleagă şi să aplice puritatea totală, interioară şi 
exterioară. Ea trebuie să fie inteligentă şi înţeleaptă în 
toate domeniile existenţei. 

Orice fiinţă aspiră la libertate; totuşi, trebuie să 
cunoaştem mijloacele de-a o dobândi, să ştim de unde 
provine. Nu, desigur, din exterior, ci prin efortul conştient, 
asiduu asupra ta însuţi; desăvârşindu-te, cultivând toate 
posibilităţile binelui, frumosului, sănătăţii existente în om. 

Fiinţa care este încă sclava păcatului şi a minciunii 
trebuie, pentru a se elibera, să se nască din nou în adevăr. 

„Noua naştere” înseamnă ruptura legăturilor care 
împiedică purificarea noastră, dezvoltarea noastră corectă 
şi ascensiunea noastră spre perfecţiune. 

Lanţurile destinului, ale necesității impuse de 
bătrâna karma trebuie rupte. Noua naştere este 
restabilirea legăturii primordiale a omului cu Dumnezeu. 

Pentru a fi liber, omul trebuie să reînnoade şi să 
menţină cu sfinţenie această legătură cu creatorul său; cu 
oricare altă Fiinţă el trebuie să întreţină relaţii înțelepte, 
pure şi echilibrate, dar nu trebuie să stabilească nicio 
legătură, de orice fel ar fi ea. 


Dumnezeu vrea ca toţi, fără deosebire, să fie liberi ca 
el însuşi. Domnul spune: „Vreau ca în împărăţia mea a 
dreptăţii toate fiinţele să fie libere şi să se iubească 
precum fraţii şi surorile ieşite din acelaşi tată”. 

Veţi cunoaşte adevărul şi el vă va face liberi. Pentru a 
cunoaşte adevărul trebuie ca mai întâi să devii conştient 
de tine însuţi, să te analizezi profund pentru a recunoaşte 
stadiul în care ne aflăm, şi să te pui la treabă cu curaj 
pentru a te îndrepta, rugându-te cu umilinţă la Dumnezeu 
să ne ajute; în sfârşit, trebuie să te eliberezi de toate 
minciunile, atât faţă de tine însuţi cât şi faţă de ceilalţi. 

Natura vie nu dă libertatea decât oamenilor înţelepţi; 
pe ceilalţi îi ţine captivi. De ce? Fiindcă, dacă ar fi 
eliberaţi, ar pomio de capul lor, la nimereală. Or libertatea 
este mişcare, desigur, dar o mişcare ce se îndreaptă într-o 
singură direcţie: cea a adevărului, care este țelul pe care 
creaţia l-a atribuit tuturor fiinţelor. 

Nu sunt cu adevărat liberi decât cei ce iubesc 
adevărul, care trăiesc în el şi pentru el. 

Când omul rezistă dorinţei nechibzuite de-a mânca 
sau de-a bea mai mult decât trebuie, el este liber. Când, 
ispitit să bagemâna în portofelul altuia, se abţine, este 
liber. Dar când cedează şi îşi satisface toate dorinţele, el 
încetează să mai fie. 

Omul liber cunoaşte şi aplică regulile nutriţiei 
sănătoase şi controlate; el ştie să respire profund, calm şi 
ritmic; el vrea să-l slujească pe Dumnezeu, şi îl slujeşte cu 
bucurie. 

Liber este cel ce îşi poate reface viaţa, şi care apoi îşi 
ajută aproapele să şi-o amelioreze şi el. 

Fiinţa liberă e puternică; ea poate suporta 
dificultăţile, suferinţele, ofensele. Fricoşii şi cei slabi nu 
sunt liberi fiindcă sunt supuşi unor influenţe străine 
dăunătoare, iar curajul şi forţa le lipsesc. 

Libertatea nu constă în a exprima, împotriva a tot şi a 
toate, opinia ta personală, în a-ţi manifesta voinţa. Ea 
presupune relaţii corecte şi înțelepte între fiinţele care îşi 
respectă interesele reciproce. Aceasta este cu putinţă dacă 


trăim întru iubire, adevăr, dreptate şi virtute, adică trăim 
întru Dumnezeu. 

Fie ca adevărul să fie țelul principal al vieţii voastre; 
el este în voi şi în el rezidă libertatea voastră. Oamenii şi 
popoarele vor fi libere pe măsură ce îşi vor îndrepta cu 
dragoste şi venerație spiritul înspre înţelepciunea divină 
sădită în ei. 

Omul liber îşi poate controla organele corpului său 
fizic; el devine stăpânul înţelept al tuturor actelor sale. 

Libertatea şi răbdarea merg mână în mână. Doar cel 
ce e răbdător e liber, şi doar omul liber poate fi răbdător. 

Popoarele de astăzi s-au rătăcit; ele îşi imaginează că 
sunt creştine şi că îl cunosc pe Dumnezeu, dar lisus le 
întreabă: „Ce aţi făcut cu învăţătura mea? Unde e 
întruchiparea ei?” În perioada ultimelor războaie, 50 de 
milioane de oameni au fost ucişi! Nici măcar animalele 
cele mai inferioare nu au provocat vreodată atâta suferinţă 
şi nu au comis atâtea crime! 

Oamenii mai aşteaptă apariţia unor reformatori care 
să impună pacea şi libertatea prin intermediul unor legi; 
asta denotă o necunoaştere absolută a legilor profunde ale 
vieţii: libertatea nu se instaurează prin jugul legilor! 
Pentru a fi liberi, trebuie să începeţi să înfăptuiţi tot ce vă 
cere Domnul. Eldoreşte să trăiţi cu toţii în chip fratern, în 
pace. Mai întâi, eliberaţi-vă de minciună; ea este cauza 
dezacordului, a violenţei, a lipsei de încredere, a 
antagonismului. Apoi, vă este necesară cunoaşterea legilor 
divine, ca şi o puternică dorinţă de a vă apropia de adevăr. 
Atunci, viaţa vă va dezvălui imensa şi armonioasa ei 
varietate, frumuseţea sa şi vă veţi umple de bucuria şi 
uşurarea de-a fi liberi. 

Gândiţi-vă la următorul lucru: libertatea, indiferent 
că este exterioară sau interioară, e strâns legată de 
puritate. Faceţi deci în aşa fel încât gândurile, 
sentimentele şi actele voastre să fie sincere şi pure; e o 
regulă pe care o puteţi urma cu toţii, de îndată ce vă veţi fi 
dat seama de unde va veni libertatea voastră, cea reală, 
singura care vă va deschide calea unui viitor luminos şi vă 


va oferi condițiile indispensabile reuşitei voastre, 
înfăptuirii dorințelor voastre celor mai sacre. 

Pentru ca acest adevăr să vă însoţească întotdeauna, 
faceţi în aşa fel încât conştiinţa voastră să fie luminată de 
studiul şi aplicarea iubirii, a înţelepciunii şi a adevărului, 
aceste trei principii eterne ale vieţii, care sunt baza acestei 
învățături divine. 


Esenţe ale meditaţiei 


Reîncarnarea 

Existenţa pe pământ este un imens laborator, în care 
au loc experienţe neîncetate al căror scop este ca o viaţă 
să succeadă altor vieţi succesive, din ce în ce mai 
desăvârşite. 

Astfel, omul îşi ameliorează caracterul, îşi dezvoltă 
seminţele benefice puse în el de către creatorul său şi 
elaborează forţele binelui pentru el însuşi şi pentru 
aproapele său. 

Este o lucrare captivantă, niciodată încheiată, care e 
sprijinită de o conştiinţă trează şi luminată de tot ce este 
bun şi frumos: de adevărata viaţă. 


Forţa binelui 

Bucuraţi-vă întotdeauna de bine, de frumos, de ce e 
bun, oriunde le-aţi afla. 

Iubiţi binele din toate şi din tot: este o forţă vie care 
va veni şi la voi, cu binefacerile sale. 

Legaţi-vă prin gândire de fiinţele bune, puternice, 
sănătoase; veţi fi astfel în comuniune cu aceeaşi energie, 
energia divină, care lucrează în ei. 

Există oameni buni şi înţelepţi pretutindeni; fără ei, 
viaţa nu s-ar putea manifesta cum trebuie. 


Dacă, într-o aşezare, nu s-ar găsi măcar zece fiinţe 
umane bune, sănătoase şi înțelepte, acea aşezare nu ar 
putea exista. Uniţi-vă deci cu aceste fiinţe pentru ca să fiţi 
şi voi înzestrați cu aceleaşi calităţi. 


Delicateţea 

Daţi întotdeauna dovadă de cea mai mare delicateţe 
unii faţă de ceilalţi. 

Gândurile şi sentimentele divine cresc în voi prin 
stima şi respectul reciproc şi printr-un comportament plin 
de sinceritate şi puritate. 


Starea de conştiinţă divină 

S-a spus: „Căutaţi mai întâi împărăţia cerurilor, şi 
atunci veţi căpăta pe deasupra tot ce mai e”. Asta 
înseamnă: căutaţi în voi înşivă starea de conştiinţă divină 
prin care fiinţa este în contact cu ceea ce e mai bun şi mai 
pur în ea. 


Lucrarea divină în tăcere în tăcere, dar cu o forţă 
irezistibilă, soarele trimite pe pământ energia necesară 
creşterii şi dezvoltării a tot ce trăieşte pe suprafaţa sa. 

În acelaşi fel, tot în tăcere, energia vieţii divine, 
marele adevăr lucrează în interiorul oricărei forme şi al 
nostru înşine, pentru a transforma şi a ameliora totul. 


Viaţa adevărată 

Omul de astăzi studiază natura şi cunoaşte multe 
lucruri, dar această ştiinţă rămâne pentru el ceva trecător, 
tranzitoriu, aşa cum sunt spectacolele desfăşurate pe 
scenă. 

Viaţa fiinţelor poate fi comparată cu o piesă de teatru 
în care fiecare joacă un anumit rol, care nu este real. 

Viaţa adevărată este interioară, nu exterioară. 


Lucrarea pentru tot 
Toate bunurile pe care fiinţele le-au dobândit în 


trecut şi toate cele pe care le dobândesc în prezent vor fi 
în viitor proprietatea întregii omeniri. 


Comuniunea cu invizibilul 

Fiecare discipol trebuie să posede o idee 
călăuzitoare, un fel de linie telefonică ce-i permite să 
comunice cu lumea superioară înţeleaptă, care e oricând 
gata să-i vină în ajutor. 

Dar câţi sunt cei care pot astăzi să contacteze direct 
fiinţele superioare ale lumii invizibile pentru a primi de la 
ele ceva sfaturi utile? 

Oamenii se ocupă cu rezolvarea treburilor din lumea 
fizică, dar încă nu pot acelaşi lucru pe plan spiritual. 


Filosofia vieţii 

Filosofia vieţii constă în a şti să-ţi exprimi la timpul 
potrivit şi cu măsură fiecare gând, fiecare sentiment şi 
fiecare act, şi să nu ţi le manifeşti nici înainte, nici după 
momentul ce le este hărăzit. 

Altfel, nimic nu se poate face cum trebuie. 


Inimă şi minte 

O inimă înţeleaptă poate fi un bun educator pentru 
intelectul omului. 

Ceea ce mintea învaţă în mii de ani, inima i-o poate 
spune într-o singură zi. 

Ceea ce o inimă înţeleaptă a aprofundat de multă 
vreme, mintea abia începe să studieze. 

Inteligența poate orice, dar iniţiativa trebuie să 
revină inimii. Din acest motiv, omul trebuie să înţeleagă 
adevărul mai întâi cu inima sa, şi apoi cu raţiunea. 


Gândire, sentiment, acţiune 

Studiind viaţa omenirii, puteţi să constataţi că trei 
lucruriprincipale îl împing pe omul înţelept înainte: 
gândirea limpede, sentimentele bune şi acţiunea nobilă. 

Dumnezeu e cel ce a sădit în om această forţă şi 
bogăţie constituite de gândurile limpezi pe care le 


primeşte de la lumea superioară, bunele sentimente care 
germinează în inima sa şi acţiunile nobile ale voinţei sale. 

Prin intermediul acestor trei posibilităţi, fiinţa umană 
îl descoperă pe Dumnezeu în ea, şi în acest fel îi este cu 
putinţă să-şi păstreze echilibrul şi să învingă în orice 
situaţie, oricât de dificilă. 


Prezenţa lui Dumnezeu 

Dumnezeu e cel ce face ca tu să fii mulţumit, bucuros 
şi plin de voie bună. 

Acolo unde e Dumnezeu, se află şi forţa, frumuseţea 
şi plenitudinea. 

De îndată ce ai căpătat viaţa, Dumnezeu e în tine. De 
îndată ce ai înţelepciunea, Dumnezeu e în tine. De îndată 
ce simţi cea mai mică libertate, Dumnezeu e în tine. 

Acestea sunt dovezile prezenţei sale. 


Dumnezeu 

Trebuie să vă eliberaţi de orice noţiune negativă în 
ce-l priveşte pe Dumnezeu. Dacă cineva moare, trebuie să 
vă spuneţi: „Aşa a vrut Domnul!” Izbucneşte un război? 
înseamnă că Dumnezeu a vrut-o. Cineva se îmbolnăveşte 
brusc? Tot „voinţa divină” e la mijloc! Trebuie totuşi să 
ştiţi că dacă oamenii se bat, ei sunt singurii răspunzători 
pentru aceasta. 

Că ne naştem, da, asta e de la Dumnezeu, dar că 
murim, asta nu e de la el. 

Domnul zice: „Nu vreau moartea păcătosului”. Dacă 
suntem sănătoşi şi bucuroşi, asta e de la Dumnezeu, dar 
dacă suntem bolnavi şi descurajaţi, asta nu e de la el. 

Cine este Dumnezeu? E cel ce se gândeşte la tine, 
care te ajută să-ţi învingi problemele. E cel ce te poate 
scăpa de la moarte. Cel ce iubeşte prin noi e Dumnezeu. 
Iar noi nu-i putem întâlni decât pe calea dragostei. 

Când vă veţi însuşi ideea că sunteţi o manifestare a 
lui Dumnezeu, atunci totul va fi posibil pentru voi: 
înţelepciunea şi forţa vor fi în voi, şi toate problemele 


voastre se vor rezolva cât se poate de lesne. 


Respirație 


O respiraţie corectă ajută la formarea caracterului şi 
întăreşte lumina intelectului şi căldura inimii. 
Noţiuni despre cele trei lumi 


„Fii întotdeauna credincios, autentic, pur şi blând!” 


Din moment ce aţi venit pe pământ, trebuie să aveţi o 
noţiune clară despre lumea fizică. Astfel stând lucrurile, 
trebuie să dobândiţi deopotrivă o noţiune a lumii spirituale 
şi a lumii divine. Aceste trei lumi reprezintă cele trei 
puncte de contact ale omului cu creaţia. 

Când vorbesc despre lumea fizică, oamenii înţeleg 
lumea timpului şi a spaţiului. Prin „lume a spaţiului”, ei 
subînţeleg lumea celor trei dimensiuni: cea a liniei drepte, 
care se mişcă într-o direcţie, lungimea; cea a suprafeţei, ce 
se mişcă în două direcţii, lungimea şi lărgimea; cea a 
volumului, care se mişcă în trei direcţii, lungimea, lăţimea 
şi înălţimea. 

Totuşi, linia dreaptă, suprafaţa şi volumul posedă mai 
multe posibilităţi de mişcare; suprafaţa are două 
dimensiuni, dar patru posibilităţi de mişcare; iar volumul, 
cubul, corpul, deşi are trei dimensiuni, posedă şaisprezece 
posibilităţi de mişcare. Prin analogie, vom spune că omul 
care trăieşte exclusiv pentru el însuşi se mişcă exclusiv în 
lumea fizică, în lumea cu o dimensiune. Dacă vrea să-şi 
găsească un prieten sau o prietenă, el abordează lumea cu 
două dimensiuni: lumea spirituală, lumea sentimentelor, 
începând să se gândească la apropiații săi şi nu numai la el 
însuşi. lar din momentul când începe să gândească întru 


tot, adică la supremul din viaţă, el intră în lumea divină. 

Lumea fizică reprezintă părţile, iar lumea divină 
întregul. Este motivul pentru care lumea fizică este 
oglindirea lumii divine, lumea spirituală fiind legătura 
dintre cele două. 

Dacă reflectăm mai profund asupra acestei legi a 
părţilor şi întregului, constatăm că omul, ca parte, iese 
treptat din el însuşi pentru a merge în întâmpinarea 
semenilor săi şi în cele din urmă pătrunde în întreg, unde 
toate părţile se unesc. 

Studiind comportamentul omului fizic, puteţi desluşi 
natura curenților de forţă care acţionează în el. Aceste 
forţe variază continuu, fiind când pozitive, când negative. 

Ceea ce se produce astfel în viaţa interioară a omului 
se reîntâlneşte totodată în manifestările lumii exterioare: 
suntem înconjurați când de oameni buni, când de oameni 
răi. Cu toate acestea, între oameni există o legătură 
interioară, indiferent că sunt buni sau răi. 

Care om e bun? Care e rău? putem răspunde cu greu 
la această întrebare, deoarece există oameni buni şi răi 
activi, şi oameni buni şi răi pasivi. 

Cineva comite o greşeală şi încearcă un sentiment de 
contrariere excesivă. De ce? Deoarece vrea să devină bun 
fără întârziere! Aceasta este însă imposibil, deoarece 
greşelile sunt indispensabile în viaţă; omul se studiază 
progresiv doar greşind şi înşelându-se, lovindu-se de 
contradicții, de obstacole, el dobândeşte experienţe cărora 
trebuie să le confere un specific constructiv. 

Studiind viaţa oamenilor celebri, putem observa că 
au trecut cu toţii prin perioade de mare zbucium. 

Pierzând direcţia pe care lumea divină i-o oferă, omul 
întâlneşte inevitabil mari dificultăţi şi încercări. Foarte 
puţini au un drum fără obstacole şi, în consecinţă, rari sunt 
aceia care nu cunosc contradicţiile. 

Cu cât conştiinţa îi este mai elevată, cu atât mai mari 
sunt încercările pe care le întâlneşte un om. Veţi obiecta: 
„Nu ne putem elibera de contradicții prin cunoaştere?” Ba 
da, cu condiţia să ştim de care cunoaştere e vorba. Există o 


cunoaştere care îl adoarme pe om. Adevărata cunoaştere e 
cea legată de legile şi principiile vieţii, şi nu cea care se 
limitează la forme şi imagini. 

Sarcina omului e să ajungă la ştiinţa pozitivă care 
este aplicabilă în toate domeniile vieţii, şi mai ales în viaţa 
umană. 

Chiromanţia, de pildă, îi dezvăluie omului latura 
voluntară a vieţii sale. Prin fizionomie, putem cunoaşte 
laturile pozitive şi negative ale caracterului. Frenologia 
arată calitatea şi cantitatea energiilor, pozitive şi negative 
din organism. Astrologia dezvăluie combinaţiile favorabile 
şi nefavorabile pe care le întâlneşte omul în cursul 
existenţei sale, şi aceasta îi dă posibilitatea de-a preveni 
un pericol sau o nenorocire. 

Ca discipoli, trebuie să studiaţi ştiinţa esoterică, 
făcând totodată eforturi pentru dobândirea purității şi a 
umilinţei, fără de care aţi fi expuşi pericolului de-a 
dezvolta în voi orgoliul şi vanitatea. 

In şcolile iniţiatice, nu numai neofiţii pot eşua, ci şi 
elevii foarte avansați. Mulţi îngeri care urmau aceste şcoli 
au eşuat la examene şi sunt şi acum constrânşi să coboare 
pe pământ ca să înveţe lecţiile pe care le-au studiat 
insuficient la vremea lor. În tovărăşia oamenilor, ei se 
mişcă deci între viaţa divină şi cea umană, între binele şi 
răul din lume. 

Aveţi nevoie de cunoştinţe, de forţe, dar şi de o 
credinţă fermă datorită căreia să puteţi învinge 
dificultăţile. 

Orice ştiinţă pe care aţi dobândit-o e lipsită de 
valoare dacă nu o aplicaţi. Trebuie să aveţi drept ţel, 
aşadar, să vă dezvoltați cunoştinţele cu o credinţă de 
nezdruncinat, aplicând în orice clipă a vieţii deviza: 

„Fii întotdeauna credincios, autentic, pur şi blând!” 


FERSNDEVEE 
Esenţe ale meditaţiei 


Puterea gândirii 

Gândirea este o forţă considerabilă, care poate fi 
utilizată fie ca energie pozitivă, constructivă, fie ca o 
energie negativă. 

Pentru a evita să-şi facă rău sie însăşi, sau 
aproapelui, discipolul se exersează neîncetat în a-şi cultiva 
şi a-şi eleva gândirea, a-şi lumina spiritul întru adevăr. 

Sentimentele şi gândurile nutrite de o fiinţă se 
răspândesc la mare distanţă, atingându-i pe semenii ei, şi 
se întorc la sursa lor, impregnate de binele sau de răul pe 
care l-au propagat. 


Uniunea în Dumnezeu 

Dacă îl cauţi pe Dumnezeu în exterior, nu te afli pe 
calea cea bună. Dumnezeu e în pâinea pe care o mănânci; 
Dumnezeu e în apa pe care o bei; Dumnezeu e în lumina 
care te pătrunde. 

În afară de toate astea, unde să-l cauţi pe Dumnezeu? 
El e acolo unde ai reuşit să intri în legătură cu el. 

Esenţialul este de a-l cunoaşte pe Dumnezeu şi să-l 
slujeşti; slujindu-l, dobândeşti forţa şi ajungi la adevărata 
viaţă. 

O muscă poate fi conductoare de gânduri elevate. 
Pentru voi, o muscă este o făptură neînsemnată; observati- 
o cu o lupă şi vedeţi ce frumoasă este. 

Unele dintre ele, care şi-au păstrat calităţile 
primordiale, sunt inteligente. Dacă o asemenea muscă se 
aşază pe nasul vostru, pe frunte sau pe cap, înseamnă că 
vrea să vă spună ceva. 

Ca toate fiinţele vii, musca poate fi conductoare de 


gânduri elevate. 

Prin ea, unele fiinţe înțelepte îi vorbesc omului; ea îi 
spune, de exemplu, că nu gândeşte sau nu procedează 
corect. 

Cineva s-a hotărât să facă ceva rău; o muscă i se 
aşază pe nas; el o alungă, dar ea se întoarce de două, trei 
ori la rând, pentru a-l sili să-şi revizuiască gândirea şi să 
renunţe la dorinţa sa nefastă. 

Un altul e pe cale de-a scrie o scrisoare ce va avea 
urmări rele; o muscă îl deranjează până ce înţelege că 
trebuie să renunţe la această scrisoare. 

Veţi întreba dacă musca e conştientă de ceea ce face? 
Dacă acţiunea muştei e în măsură să-l abată pe om de pe o 
cale eronată pe care a apucat-o, înseamnă că acţiunea 
respectivă e conştientă şi justificată. 

Puteţi spune că este o coincidenţă, dar felul în care 
interpretaţi lucrurile nu are nicio importanţă; ce e 
important, e că, în conştiinţa colectivă a naturii vii, toate 
fenomenele sunt legate indisolubil. 

Forţa intelectului, a inimii şi a voinţei 

Intelectul trebuie să fie de două ori mai puternic 
decât voinţa. Dacă aceasta este mai puternică decât 
intelectul, veţi fi un om-animal, şi nu un om adevărat. 

Forţa voinţei trebuie să se exprime prin intelect, prin 
rațiune. 

Prin voință puternică, înțeleg o voință strunită de 
rațiune. 

Forţa inimii voastre trebuie să fie de două ori mai 
mare decât a voinţei. 

Forţa inimii voastre şi cea a intelectului trebuie să fie 
egale. 

Dacă inima capătă supremație asupra intelectului, vă 
nenorociţi singuri. 


Legea devenirii 

Unii spun: „Ce-aş mai vrea să fiu un geniu, sau o 
celebritate!” Da, dar geniile, celebrităţile nu sunt nişte pui 
care ies din ou brusc. Ei au fost nevoiţi să lucreze asupra 


gândurilor şi a dorințelor lor sublime, şi să le înfăptuiască. 


Relaţiile spirituale şi fizice 
Relaţiile spirituale îi înalţă pe oameni, în timp ce 
raporturile fizice riscă să-i înjosească. 


Rugăciunea 

A te ruga nu înseamnă să reciţi dimineaţa, la iuţeală, 
o rugăciune şi să pleci la lucru! 

Cel ce se consacră slujirii Domnului petrece ore 
întregi în rugăciune şi contemplaţie. 

Rugăciunea nu presupune să murmuri maşinal fraze 
învăţate pe de rost; întreaga viaţă trebuie să se 
convertească în rugăciune. 

Acesta este „noul” din lume, noul la care trebuie să 
aspiraţi ca discipoli şi care nu se vesteşte prin cuvinte. 


Un discipol trebuie să se studieze singur 

Studiindu-se singur, discipolul învaţă să cunoască 
lumea interioară şi pe cea exterioară; el înţelege ce poate 
percepe din diferitele lumi. 

Dacă, de exemplu, percepe unele lucruri prin 
intermediul ficatului, el intră în contact cu lumea 
inferioară; dacă le percepe prin inimă, intră în legătură cu 
lumea umană; dacă o face prin intelect, se uneşte cu lumea 
superioară, a gândirii. 

Gândirea este lumea divină din om. 

Cel ce este incapabil să primească gândurile prin 
partea superioară a creierului nu poate şti ce este divin, 
dat fiind că acest izvor pur ţâşneşte din munte şi coboară 
la vale, potolind în cale setea tuturor. 


Pentru a realiza imposibilul 

Vreţi să reuşiţi să faceţi imposibilul? Intraţi în relaţie 
cu fiinţele bune de pe pământ, cu îngerii şi cu Dumnezeu. 

Realizând această triplă uniune, discipolul va 
înţelege semnificația versetului: „Lucrurile imposibile 
pentru om sunt posibile pentru Dumnezeu”, şi va dispune 


de un capital ce îi va îngădui să-şi satisfacă toate 
aspiraţiile. 

Vă urez să înmănuncheaţi aceste trei legături pentru 
a cunoaşte succesul în cele trei lumi; doar astfel vă veţi 
dezvolta corpul fizic, veţi deveni mai buni la inimă şi vă 
veţi lumina intelectul. 


Autosugestia 
E preferabil să vă sugestionaţi singuri decât să vă 
lăsaţi influenţaţi de alţii. 


Exerciţiu de seară 

În fiecare seară, înainte de culcare, rămâneţi o clipă 
în picioare şi uniţi-vă cu suprema lumină a spiritului divin 
spunând: „În numele dreptăţii absolute, îmi recunosc 
greşelile şi sunt gata să le îndrept”. 


Tutela lumii invizibile 

Sunteţi cu toţii sub tutela lumii invizibile. Tutorii 
voştri sunt fiinţe elevate, sublime, pe care trebuie să le 
ascultați. Cea mai mare dorinţă a lor este să reuşiţi să 
evoluaţi. 

În fiecare seară, trebuie să faceţi inventarul zilei. 
Credeţi că sunteţi liberi, dar libertatea nu va veni decât o 
dată ce desăvârşirea voastră se va împlini. 


Un motiv al eşecurilor 

Astăzi, eşecul înregistrat de numeroşi oameni în ceea 
ce fac se datorează faptului că eforturile lor nu sunt 
însoţite de un gând la adresa a ceea ce este Suprem în 
viaţă. Ei se nasc, se căsătoresc şi mor fără Dumnezeu. 

Vreţi să creaţi ceva, să începeţi o lucrare, să vă 
căsătoriţi? Intrebaţi-l înainte de toate pe cel ce v-a creat ce 
trebuie să faceţi. El ştie ce este indispensabil fiecăruia, şi i- 
o va indica dacă acesta va avea grijă să-l consulte. 


Puritatea 
Astăzi, oamenii au nevoie de purificare; ei trebuie să- 


şi purifice gândurile, sentimentele şi dorinţele pentru a-şi 
le elibera de reziduurile trecutului. 

Purificându-şi conştiinţa, viaţa lor va deveni pură. Nu 
vă luaţi după manifestările exterioare ale fiinţelor, ci 
încercaţi să vă daţi seama dacă nu sunt însufleţite de vreo 
lucrare întru Domnul. 

Fiecare lucrare înfăptuită pentru Dumnezeu este 
sacră şi pură. 


Calea binelui 
Bineleeste o cale ce ne deschide posibilităţi în lumea 
fizică, în cea spirituală şi în cea divină. 


Credinţa 
Credinţa este conştiinţa măreției şi omniprezenţei lui 
Dumnezeu; ea este deplina expresie a vieţii pe pământ. 


Metodă 

Dacă vreţi să captaţi un curent terestru pozitiv, 
încordaţi-vă muşchii întregului corp timp de câteva 
secunde, de preferinţă dimineaţa, astfel încât să profitaţi 


de energia venită din soare spre pământ. 
Adevărata lucrare 


Oamenii se folosesc de cuvântul „lucru” (muncă) 
pentru a desemna orice activitate. 

De exemplu, auzi pe câte unul spunând: „Mă grăbesc, 
am de lucru”. Dacă observăm în ce constă „lucrul” pe care 
respectivul îl are de făcut, ne dăm seama că el nu 
răspunde sensului profund al termenului. 

Cuvântul „a avea de lucru” capătă un sens diferit în 
funcţie de planul pe care ne plasăm. El are o semnificaţie 


specifică în viaţa cotidiană, o alta în domeniul mental, şi 
iarăşi alta în ce priveşte viaţa spirituală. 

În viaţa curentă, declarăm că avem un lucru 
important de făcut, sau urgent, atunci când trebuie, de 
exemplu, să ne întâlnim cu cineva ca să discutăm despre o 
afacere, sau despre nişte interese comune. Tot acest 
cuvânt e folosit când trebuie să îndeplinim un demers, să 
solicităm un serviciu, ba chiar să facem o vizită, sau să ne 
întâlnim cu o persoană iubită! 

În ce priveşte planul spiritual, „a avea de lucru” 
capătă o altă dimensiune, însemnând altceva: şi anume să 
îndeplinim, în deplină cunoaştere şi rațiune, țelul pentru 
care a venit omul pe pământ. 

Doar cel ce şi-a înţeles predestinarea ca elev al vieţii, 
care şi-a găsit locul în marile meandre ale activităţilor 
omeneşti, care profită de fiecare împrejurare pentru a 
lucra la propria sa perfecţionare şi la a semenului său - 
numai el lucrează cu adevărat. 

Cum putem deosebi această lucrare de trudă sau 
muncă? Prin rezultatul eforturilor şi al actelor îndeplinite, 
şi prin maniera în care se implică fiinţa respectivă. 

Când trudeşte, omul se înjoseşte fizic sau spiritual, 
iar când munceşte, rămâne întotdeauna nesatisfăcut, în 
ciuda eforturilor. 

Prin lucrare, dimpotrivă, el se instruieşte, se 
desăvârşeşte şi descoperă sensul vieţii. El nu regretă 
timpul astfel cheltuit şi se simte satisfăcut, plin de putere 
şi de energie pentru a întreprinde şi alte lucruri. 

Orice acțiune înaltă, înţeleaptă, ne aduce o 
încurajare prețioasă şi contribuie la dezvoltarea noastră şi 
a celorlalţi membri ai comunităţii umane. 

Să îndeplineşti o lucrare adevărată înseamnă să 
lucrezi la realizarea binelui, şi toate făpturile pot coopera 
la înfăptuirea unui asemenea bine. 

Fiecare e liber să aleagă modalitatea care îi convine 
mai bine pentru a manifesta binele; e o artă pe care omul 
trebuie să o înveţe, cu înţelepciune şi dragoste, dacă vrea 
să devină un „om nou”. Această „lucrare” umple sufletul 


de căldură şi bucurie. 

Adevărata muncă nu poate fi definită într-un fel 
precis; este o operă divină, o contribuţie la eterna creaţie 
universală în sânul căreia omul este chemat să se 
perfecţioneze în cunoaştere şi în dragoste, pentru a 
răspunde şi a realiza predestinarea sa de suflet viu, de fiu 
al lui Dumnezeu. 

Orice fiinţă care aspiră să „lucreze” pentru unitatea 
creaţiei, împreună cu divinul aflat în el însuşi, nu are 
nevoie să întrebe ce trebuie să facă, deoarece glasul său 
interior îl luminează şi îl călăuzeşte întruna. Îi este 
îndeajuns să îi dea ascultare şi să înainteze cu credinţă şi 
dragoste. 

La fel cum răţuşca, abia ieşită din ou, ştie să înoate, 
omul cu gânduri sincere şi cu inima curată ştie cum să 
iubească şi cum să îndeplinească voinţa divină. 

Nu de metode duc oamenii lipsă, ci de bunăvoință şi 
de simţul vieţii spirituale, al uniunii cu gândirea divină. 

Corpul nostru este instrumentul de lucru din lumea 
fizică, şi totodată locuinţa temporară a sufletului nostru, 
monadă eternă. Fără corp, omul nu şi-ar putea înfăptui 
sarcinile pe pământ şi din acest motiv trebuie să înveţe să- 
şi întărească vitalitatea cu energiile pe care natura i le 
oferă cu atâta generozitate în abundență. 

Aceste energii se găsesc în primul rând într-o hrană 
adecvată, în aer, apă, lumină şi în razele solare. 

Pentru a progresa în realizarea unei vieţi chibzuite şi 
constructive şi a obţine sprijinul fiinţelor de pe planurile 
superioare, omul trebuie să-şi organizeze existenţa astfel 
încât să se dezvolte spiritual. În aceasta constă adevărata 
muncă în acord cu marea viaţă universală. Dar nu trebuie 
ca omul să păstreze doar pentru el binefacerile de toate 
felurile pe care le atrage şi le obţine printr-un asemenea 
mod de viaţă; o dată ce necesităţile sale legitime sunt 
satisfăcute, el trebuie să împartă surplusul cu semenii săi, 
dând dovadă de dragoste şi inteligenţă. 

Utilizarea energiilor naturii vii este controlată de 
ierarhiile superioare a căror sarcină e să supravegheze 


evoluţia umană. 

Unii vor să trăiască aşa cum doresc, după propria lor 
voinţă. Dacă observăm existenţa celor ce au trăit după 
bunul lor plac, neglijând ordinea divină şi legile vieţii 
universale, putem constata că nu au ajuns prea departe! îi 
aştepta un vid apreciabil! 

Forţele înțelepte şi ordonatoare ale naturii au 
posibilitatea de a corecta orice individ şi chiar un popor 
întreg care se abate de la ordinea cerească. Capii de 
familie fac la fel: ei călăuzesc creşterea copiilor lor până ce 
aceştia ajung să înţeleagă că ceea ce sunt învăţaţi e spre 
binele lor. În definitiv, să îndeplineşti voinţa divină, să 
lucrezi pentru Dumnezeu, adică să munceşti, înseamnă să 
te pui în postura de-a primi cele mai mari binefaceri fizice 
şi spirituale. 

Un om de aspect modest, care trece, cum se spune, 
neobservat, dar care se dedică sincer, în tăcere, propriei 
sale educaţii e mai mare şi mai înţelept decât anumite 
persoane vanitoase care fac mult zgomot, dar care nu 
progresează cu un pas în dezvoltarea lor umană şi 
universală. 

Munca începe prin gândire. 

Instrumentul gândirii umane este creierul. Construit 
din substanţa cea mai fina, dar cea mai rezistentă, el 
constituie capitalul esenţial, moneda de aur pur care i-a 
fost dat omului venit pe pământ pentru a se desăvârşi şi a 
învăţa să gândească şi să acţioneze corect. 

Omul îndeplineşte corect orice muncă activându-şi 
creierul, cultivându-şi neîncetat gândurile. 

Gândurile inspirate de dragoste, de un impuls 
generos, întăresc întotdeauna unitatea în afecţiune, 
speranţă, prietenie, stimă şi îndepărtează orice sentiment 
egoist. 

Sentimentele pure ale omului iau şi ele parte la 
lucru; ele sunt factori de relaţii armonioase cu semenii săi. 
Sentimentele exercită o acţiune deosebit de puternică 
asupra  firilor emotive, influenţabile, impulsive şi 
schimbătoare. 


Ce efecte deplorabile produc sentimentele când 
izbucnesc într-o personalitate necontrolată! Dar atunci 
când oamenii încep să dobândească o gândire corectă şi 
reuşesc să se educe în consecinţă, ei pot deveni apți 
pentru marea lucrare ale vieţii divine, călăuzite de 
dragoste. Ei intră atunci în categoria celor buni şi 
milostivi, care îşi urmează bunele impulsuri ale inimii lor. 

Al treilea factor necesar muncii este voinţa, 
posibilitatea de-a acţiona. Această voinţă trebuie să fie 
inspirată şi susţinută de gândirea limpede, conştientă şi de 
sentimente echilibrate şi nobile. 

Voința este capacitatea de-a traduce în acte, rapid, 
orice gândire constructivă şi orice intenţie înţeleaptă. În 
acest fel putem constata că pentru a îndeplini o lucrare în 
lumea fizică şi spirituală, omul are nevoie înainte de toate 
o serioasă pregătire interioară: o autoeducaţie luminată, 
conştientă, armonizând raţiunea, sentimentele şi voinţa. 

Această şcoală a vieţii noi oferă posibilitatea 
respectivă tuturor discipolilor ei, transmiţându-le regulile 
şi metodele, explicându-le legile care le vor îngădui să 
reuşească fără întârziere să  seintegreze curentului 
renovator al întregii vieţi de pe acest pământ. A venit 
timpul ca fiinţa omenească să devină conştientă de 
posibilităţile şi puterile sale; să aspire şi să tindă prin toate 
mijloacele ei la libertatea morală şi spirituală, şi atunci tot 
restul va veni de la sine. 

La păsări, tatăl şi mama au grijă de pui până când 
aripile acestuia cresc şi îşi poate lua zborul; în acest 
moment, părinţii sunt eliberaţi de orice datorie. Dat fiind 
că natura i-a dat păsării un veşmânt călduros şi frumos, ea 
devine atunci un locuitor independent al spaţiului şi poate 
pleca în căutarea hranei. 

La oameni, părinţii trebuie să aibă grijă de copii ani 
de zile, în cooperare cu educatorii şi cu ajutorul 
instituţiilor sociale. Această făptură micuță trebuie să 
crească fizic şi mental pentru a ajunge să aibă o justă 
înţelegere a sarcinilor ei; până atunci, ea trăieşte 
protejată, ajutată, susţinută. Dar când soseşte vârsta să 


păşească singură în viaţă, apare o primejdie: deseori, o 
slăbiciune, un soi de inerție, o teamă inexplicabilă o 
împiedică să se avânte cu încredere în lume şi să-şi 
formeze, prin experienţă şi încercări, o gândire stabilă şi 
un caracter ferm. 

Asemenea fiinţe devin adesea nişte eroi trişti ai 
psihologiei nuanţelor; ei sunt influenţaţi de formele şi 
opiniile străine; aleg cele mai uşoare căi şi nu gândesc cu 
propriul lor creier. lar din cauza slabei intensităţi a 
gândirii lor, ei se opun cu o încăpățânare ignorantă ideii că 
există un spirit universal care conduce totul, pretutindeni. 

Asemenea oameni refuză să vadă în jurul lor 
miracolele zilnice ale înţelepciunii şi iubirii divine şi, din 
pricina lenei, îşi însuşesc idei perimate, lipsiţi pentru 
totdeauna de energie constructivă. 

Omul care urmează calea ascendentă lucrează la 
dezvoltarea darurilor şi a capacităţilor din el, îşi exersează 
facultatea de-a gândi, observa şi experimenta orice lucru 
nou. El nu se lasă niciodată să alunece pe panta faptelor 
aşa-zis tradiţionale. 

Imperativele lumii materiale, modurile şi manierele 
ei de-a gândi nu pot tulbura şi nici şterge ideile şi 
principiile elevuluinoii vieţi, idei şi principii gravate în 
monolitul conştiinţei sale treze, şi nu scrise pe nisip. Ne 
putem bizui pe un asemenea om, care îşi schimbă doar 
forma corporală, dar nu şi înaltul ideal. 

În lume, dragostea este mai presus de toate şi poate 
orice; Orice lucru făcut cu dragoste, adică cu entuziasm şi 
îndemn, cu gânduri curate este o adevărată „lucrare”, o 
operă divină. 

Discipolul care se bizuie pe puterea iubirii divine 
poartă în el plenitudinea vieţii; el este un lucrător al 
Domnului, un fiu binecuvântat al tatălui ceresc, bun şi 


atotputernic. 
Esenţe ale meditaţiei 


A-L iubi pe Dumnezeu 

Cel ce se iubeşte pe sine, sau care îşi iubeşte semenii 
mai mult decât divinul pe care îl poartă în el, va trăda 
întotdeauna pacea atât de necesară sufletului său; el va fi 
infidel conştiinţei sale superioare. 


Comuniunea cu îngerii 

Frumuseţea vieţii rezidă în acordul necesar dintre 
gândirea omului şi cea a fiinţelor avansate. 

Ce armonie poate fi mai măreaţă decât cea care 
constă în a gândi la fel ca aceste mari fiinţe? 

Deasupra noastră, îngerii sunt întotdeauna gata să ne 
instruiască; să fim deci atenţi la ceea ce ne învaţă, fiindcă 
ei înţeleg mai bine viaţa decât noi. 

Să urmăm calea lor pentru a ne corecta greşelile. 

Lucraţi asupra voastră înşivă pentru a vă dezvolta 
percepţia interioară, astfel încât să intraţi în contact cu 
ei... 


Conştiinţa 

Studierea conştiinţei face necesară o analiză 
aprofundată a înclinațiilor, a dispoziţiilor schimbătoare ale 
spiritului nostru. 

Pacea interioară, sănătatea, puterea voinței, 
acuitatea gândirii, sentimentele bune, o dispoziție bună 
sau rea şi, în general, toate forţele fiinţei depind de starea 
conştiinţei. Din acest motiv, omul actual trebuie înainte de 
toate să-şi studieze conştiinţa, să înveţe să şi-o purifice şi 
să şi-o dezvolte. 


Realizarea dorințelor 

Când doriţi un lucru şi acţionaţi cu chibzuinţă pentru 
a-l obţine, păstraţi prezentă în spiritul vostru ideea puterii 
divine incluse în voi înşivă; forţele naturii superioare vă 


vor veni atunci în ajutor. 

Condiţiile defavorabile 

Pentru un discipol nu există condiţii potrivnice. 

Ceea ce oamenii numesc condiţii defavorabile sunt 
pentru el stimulente care îl incită să lucreze şi mai mult 
asupra lui însuşi, să descopere posibilităţile pe care natura 
vie le-a sădit în el. 


Pacea 

Atâta vreme cât omul nu îşi iartă din toată inima 
duşmanii, nu se poate elibera de ei. 

Dacă nu sunteţi împăcaţi cu semenii voştri, chiar şi 
cu cei ce vă fac rău, nicio ştiinţă, nicio şcoală şi nicio 
formulă nu vă poate ajuta. 


Bolile 

Fiecare boală este consecinţa greşelilor comise în 
trecut sau în prezent. 

În zilele noastre, bolile se înmulţesc, în loc să scadă. 
Cât va mai continua acest lucru? Până când oamenii vor 
înţelege că trebuie să caute cauzele bolilor în ei înşişi şi, 
când le vor fi găsit, că trebuie să înveţe cum să le înlăture. 

Când  încâlci legile marii naturi înțelepte, te 
îmbolnăveşti. 


Dragostea 

E un lucru sublim să concepi ce este dragostea. 

Dragostea este o forţă sacră. Ea a creat şi menţine 
viaţa. 

Dragostea a dat naştere universului, şi ea e 
generatorul a tot şi a toate. 

Ea ne va chema înapoi în minunata împărăție, 
inexprimabilă în cuvinte omeneşti, din care am ieşit 
odinioară. 

Netreziţi încă din somnul adânc şi înşelător al iluziei, 
oamenii cred că doar sufletele slabe, sentimentale, 
necombative vorbesc de dragoste. Dimpotrivă, dragostea 
este o forţă uriaşă. 


Nu putem trăi fără să o încercăm măcar o dată. 

În realitate trăim pentru dragostea ce decurge din 
sublimul spirit universal, murim pentru această dragoste şi 
înviem pentru ea. 

Vă vorbesc despre dragostea care vindecă toate 
rănile. Faptul că omenirea continuă să trăiască înconjurată 
de infirmităţi, dezordine şi războaie arată că încă nu a 
înţeles această forţă divină. Dacă ar fi înţeles-o, dragostea 
ar fi vindecat-o de toate suferinţele. 


Respirația 

Ca discipoli, trebuie să considerați inspirația şi 
expirația ca nişte procese în relație cu gândurile şi 
sentimentele voastre. 

Fiecare inspirație are ca scop să regularizeze şi să 
purifice sentimentele, şi fiecare expiraţie e legată de 
purificarea gândurilor. 

Ştiind acestea, fiți conştient de respiraţia voastră, 
deoarece în acest fel veţi putea nutri gânduri şi sentimente 
pure şi elevate. 


Dragostea divină îl eliberează pe om 

Nu spuneţi că nu aveţi pe cine sau ce să iubiţi. 

Când treceţi pe lângă un izvor, o floare sau un pom, 
opriţi-vă o clipă şi căutaţi frumuseţea existentă în ele. 

În fiecare lucru există frumuseţe şi înţeles. 

Ochii celui ce iubeşte văd altfel. El vede ceea ce este 
frumos în om şi chiar în toate animalele. 

Dragostea face ca totul să fie scăldat în lumină şi îl 
eliberează pe om de orice prejudecată şi teamă. Faceţi o 
încercare. 

De exemplu, începeţi să vă ocupați de o plantă, 
fertilizaţi pământul şi stropiţi-o. 

Floarea însăşi vă va arăta cât de mare e dragostea 
voastră. 


Sugestia şi inspiraţia 
Când sufletele omeneşti se încarnează pe pământ, ele 


cad instantaneu sub influenţa puterii iluziilor şi a 
sugestiilor. 

Forţele întunericului, care au ca sarcină să 
stăvilească evoluția, creează iluziile şi deopotrivă 
sugestiile negative. 

Nu uitaţi că sugestia este o calitate umană. Cel care 
cedează sugestiei poate întâlni pe cineva care posedă o 
mare facultate de sugestie şi care îl poate face să-i adopte 
ideile, care îi vor stânjeni dezvoltarea. 

Cel mai benign rău este aceia că îi vor frâna evoluţia. 

Din aceste motive, fiinţele luminoase au ca sarcină să 
transforme sugestiile în inspiraţii. 

Oamenii noi, discipolii vieţii divine, trebuie să treacă 
de la influenţa sugestiei la cea a inspiraţiei. 

Inspirația este legea divină. Ea nu vine de la om, ci 
de la o lume superioară. 

Dacă putem influenţa sugestia printr-o altă sugestie, 
nu putem influenţa în schimb inspiraţia. Ea e ceva 
invariabil. Din acest motiv, oamenii care cedează sugestiei 
sunt instabili, în timp ce cei inspirați sunt echilibraţi şi 
stabili. 

Oamenii inspirați învaţă totul fără efort, în timp ce 
cei ce nu se pretează inspiraţiei trebuie să facă mari 
eforturi pentru a învăţa. 

Pentru cei inspirati, totul devine uşor şi firesc, ei sunt 
în armonie cu ei înşişi şi cu mediul înconjurător. 


Comportamentul discipolului 

Legea Domnului constă în a acţiona faţă de ceilalţi la 
fel cum te comporţi faţă de tine însuţi. lar comportamentul 
care se apropie cel mai mult de perfecţiune este cel ce 
constă în a teconduce faţă de ceilalţi aşa cum Dumnezeu 
se comportă faţă de noi, adică: să păstrăm imaginea 
tuturor fiinţelor în intelectul, inima şi aspiraţia noastră 
spre un ideal înalt, aşa cum o face Dumnezeu pentru noi. 

Chiar şi fiinţa cea mai infirmă are un loc important în 
gândirea Domnului. 


Dumnezeu 

Să nu vă îndoiţi de existenţa lui Dumnezeu. El este 
prezent în tot cuprinsul spaţiului, şi lumile sunt susţinute 
de forţa sa. 

El se manifestă prin nenumărate forme vizibile, şi 
când spunem că Dumnezeu e invizibil, aceasta nu se referă 
decât la cei ce nu văd. Îngerii, serafimii, spiritele 
luminoase, sfinţii, cei drepţi, oamenii buni îl văd pe 
Dumnezeu. 

Nelimitatul, Dumnezeul absolut, nu poate fi văzut, 
dar îi puteţi contempla cele mai mici manifestări în viaţa 
pământească. Să mănânci un fruct şi să-l afli pe Dumnezeu 
în el valorează mai mult decât toată gloria şi bogăţia de pe 
lume. 


Transformarea gândurilor şi a sentimentelor 
negative 

lată un exerciţiu simplu de pus în practică şi care 
poate salva omenirea de la multe suferinţe inutile. Când un 
gând negativ pătrunde în discipol şi începe să-l tulbure, 
sau când un sentiment dezagreabil pune stăpânire pe el, 
acesta trebuie să le înfrunte, să le examineze în linişte şi 
cu precizie, în acelaşi fel în care un savant studiază un 
fenomen oarecare, prin logică şi analiză, şi după ce s-a 
convins de inutilitatea şi negativitatea lor, trebuie să le 
predea, ca pe nişte oaspeţi nepoftiţi, puternicului curent 
subconştient şi înţelept care le va învinge, transformându- 
le, aşa cum un savant se debarasează de copiii inoportuni 
care i-au invadat cabinetul de lucru, trimiţându-i la dădaca 
ce îi va captiva şi distra povestindu-le basme. 

Dacă discipolul reuşeşte să facă asta, înseamnă că a 
reuşit să înfăptuiască un lucru important pentru binele 
omenirii. 


Pregătirea pentru somn 

Pentru a avea un somn bun, dormiţi, atât cât se 
poate, cu capul întors spre nord sau nord-est. Inainte de 
culcare, ţineţi-vă picioarele sub apă caldă; aceasta vă va da 


o reacţie de liniştire. 


Transformarea energiilor 

Ca discipoli trebuie să fiţi pozitivi. Tindeţi spre bine 
şi aplicaţi-l pretutindeni în viaţă. 

Indiferent cum se poartă ceilalţi cu voi, nu vă gândiţi 
niciodată să vă răzbunaţi. Plătiţi-o duşmanului vostru prin 
dragoste, înţelepciune, adevăr, dreptate, bine, compasiune. 
Aceasta este aplicarea legii transformării energiilor. 

Prin această lege, vă menţineţi în contact permanent 
cu fiinţele înțelepte şi elevate, le înţelegeţi limbajul şi vă 
folosiţi de el. 


Să ştii să profiţi de lecţiile trecutului 

Există pe lume exemple ce trebuie să vă folosească 
drept lecţie. De exemplu, în Scripturi se spune că, pentru 
Israel, „Dumnezeu era ca o cămilă încărcată!” Feriţi-vă să 
cădeţi în aceeaşi eroare şi să aruncaţi propriile voastre 
greşeli în spinarea lui Dumnezeu. 

Fiecare gând eronat, fiecare sentiment negativ este o 
povară ce se acumulează pe umerii voştri şi ai lui 
Dumnezeu. 


Inteligența, inima şi voinţa. Influenţa lor asupra 
vieţii 


Putem caracteriza aceste trei mari principii ale 
gândirii, sentimentului şi voinţei drept nişte forţe care 
lucrează la edificarea vieţii umane. 

Aceste forţe sunt invizibile şi abstracte, ele neputând 


fi concretizate ca forţe materiale, dar se exprimă prin 
intermediul celor trei principale sisteme ale organismului 
uman şi în acest fel le putem judeca şi analiza 
manifestările şi acţiunea. 

Principiul inteligenţei sau puterea vieţii intelectuale 
depinde de sistemul nervos cerebral; creierul şi simţurile 
joacă un rol principal în această privinţă. 

Principiul inimii sau forţa sensibilităţii este în relaţie 
cu funcţiile respiratorii, digestive şi circulatorii, în care 
plămânii, stomacul şi vasele sangvine îşi au rolul lor. 

Aceste organe sunt în raport cu sentimentele omului. 

Voința depinde de cea mai înaltă facultate umană: 
raţiunea. 

Voința este forţa care se manifestă prin ceea ce se 
cheamă aparat locomotor, în care rolul cel mai important 
este deţinut de oase, muşchi, ligamente şi extremităţi. 

Omul inteligent, care are o voinţă disciplinată, ştie 
cum să-şi folosească armonios diferitele membre ale 
corpului; el manifestă conştient o forţă superioară a 
naturii. Dar acest principiu nu acţionează decât în anumite 
momente, când necesitatea se facesimţită. De exemplu, 
omul flămând care se hrăneşte se conformează exigenţelor 
principiului necesităţii deoarece hrana îi potoleşte foamea. 
Totuşi, doar o hrană convenabilă, în raport intim cu 
organismul său este susceptibilă să-l satisfacă. Ori de câte 
ori hrana nu este adecvată şi nu răspunde condiţiilor unei 
vieţi sănătoase, ea este motiv de boală şi a lipsei de 
vitalitate. 

Gândirea, ca forţă conştientă în om, îl îndeamnă să 
caute cele mai bune condiţii care să-i permită să trăiască 
fericit. 

Toate fiinţele vii, chiar şi cele mai mici, posedă o 
facultate de observaţie şi totodată un instinct în vederea 
asigurării mijloacelor de existenţă. Acestea sunt primii 
pionieri ai ştiinţei. O mică experienţă vă va dovedi acest 
adevăr. Dacă aruncaţi undiţa într-o apă curgătoare, 
limpede şi un peşte se prinde în cârlig, dar reuşeşte să se 
elibereze, veţi vedea că apoi el se va roti în jurul acestuia 


pentru a-l examina minuţios. Acest peşte îşi va întipări în 
minte aspectul cârligului şi nu se va mai lăsa niciodată 
prins. 

Oamenii de ştiinţă au efectuat şi alte experienţe: 
nişte melci au fost puşi într-o grădină împrejmuită de un fir 
metalic prin care trecea un curent electric slab; fiecare 
melc care a simţit o dată şocul electric nu s-a mai apropiat 
de firul metalic. 

Cei ce nu au observat asemenea lucruri consideră că 
fiinţele inferioare nu au niciun fel de inteligenţă. Adevărul 
este că vedem uneori cum aceste fiinţe inferioare înţeleg 
atât de bine anumite lucruri şi demonstrează o asemenea 
capacitate inventivă, încât în anumite privinţe îl depăşesc 
pe om. 

Să dăm un alt exemplu: dacă îi smulgeţi un braţ unei 
stele de mare, ea şi-l va regenera, ceea ce omul care şi-a 
pierdut un braţ nu poate face. Veţi spune că natura e cea 
care face aceste lucruri; dar dacă e aşa, de ce nu face ea 
să crească la loc braţul pierdut de om? Steaua-de-mare are 
deci o facultate pe care omul nu o are. 

Când un virtuoz execută o bucată muzicală, cine este 
în realitate interpretul - natura sau omul? Omul, 
bineînţeles! în acest caz el se distinge ca individ; această 
interpretare este specialitatea sa. Dar el nu a dobândit-o 
într-o zi, nici într-o lună, sauun an, ci este rezultatul 
eforturilor unei serii de generaţii de indivizi care au lucrat 
în această direcţie. Unul din ei, totuşi, a reuşit să exprime 
această specialitate printr-un act inteligent şi individual. 

În lume, fiecare fiinţă vie exercită o influenţă mai 
mult sau mai puţin importantă asupra mediului 
înconjurător. Conform acestei legi, discipolul se 
străduieşte să-şi dezvolte şi să-şi actualizeze, prin 
intermediul unei munci conştiente, forţele şi calităţile 
pozitive sădite în el. 

Orice fiinţă are în ea toate posibilităţile infinite ale lui 
Dumnezeu şi un discipol caută să-l găsească pe Dumnezeu 
în el pentru ca apoi să-l manifeste în lume într-un mod 
corect pentru binele tuturor fiinţelor. Bineînţeles, el nu 


poate ajunge într-o singură zi la cunoaşterea supremă şi la 
dobândirea posibilității de-a manifesta divinul în 
desăvârşire; pentru aceasta este nevoie de o activitate 
susținută timp de secole înainte ca omul să ajungă să 
manifeste corect divinitatea aflată în el de la bun început. 

Dacă e să dăm un exemplu, şi conform legii 
analogiilor, putem spune că creierul este un organ necesar 
exprimării conştiente a gândirii. Posibilitatea exprimării 
conştiente a gândirii există în om de la bun început, dar 
fără elaborarea creierului această posibilitate nu se poate 
manifesta. 

Luând în considerare structura creierului, dispunerea 
celulelor sale, repartizarea funcţiilor, prelungirea 
sistemului nervos în toate porțiunile corpului, putem 
contempla activitatea acestei forţe individuale, inteligente, 
interioare, care a lucrat atâta vreme într-o singură şi unică 
direcţie pentru a forma acest organ indispensabil 
dezvăluirii gândirii. Prin intermediul acestui organ, omul 
poate să-şi exteriorizeze forţa gândirii şi să influenţeze 
lumea exterioară. 

Când creierul se dezvoltă normal, adică atunci când 
urmează continuu calea ascendentă, îşi face apariţia o 
cultură umană înaltă, aflată sub conducerea forţelor 
binelui. Ceea ce numim „răul' reprezintă calea 
descendentă a activităţii creierului. 

În conformitate cu legea analogiilor, putem spune că 
lupul urmează calea descendentă, în timp ce oaia merge pe 
calea ascendentă. 

Fiinţele care urmează drumul ascendent sunt 
inteligente şi nobile, în timp ce celelalte, care coboară pe 
drumul opus, nu au nicio cultură adevărată, degenerează 
şi activităţile lor provoacă întotdeauna un rău. 

Anomaliile vădite care există în viaţa umană 
dovedesc că legile înțelepte şi inteligente ale naturii vii au 
fost încălcate. De cunoaşterea acestor legi depinde viaţa 
ascendentă a fiinţei omeneşti. 

Când forţele naturii se angajează în curentul 
descendent al dezvoltării lor, în scurt timp îşi fac apariţia 


toate formele şi toate organismele inferioare ce constituie 
baza curentului ascendent ce trebuie să genereze înalta 
cultură a omului. 

Înainte ca un curent evolutiv să fie posibil, trebuie ca 
un curent involutiv să se fi produs. 

Timp de mii de secole, a avut loc o luptă cumplită 
pentru suprematie între forţele inferioare ale naturii şi în 
acest fel au apărut mările, oceanele, munţii, vulcanii etc. 
Când lupta aceasta a atins paroxismul, şi-au făcut apariţia 
alte forme, mai elevate, printre care forma umană. 

Evoluţia formelor a luat acum altă direcţie, iar lupta, 
deşi nu a încetat, şi-a pierdut foarte mult din intensitate. 

Când această înaltă dezvoltare îşi va atinge apogeul, 
vom avea o nouă cultură bazată pe fundamente şi legi cu 
totul noi. 

Deocamdată, activitatea mentală a omului pe pământ 
este în întregime concentrată în celulele ce constituie 
creierul său. În consecinţă, este cât se poate de util să 
studiem igiena acestora. 

Să luăm ca exemplu celulele denumite piramidale, 
care formează stratul superior al creierului; vom observa 
că ele sunt legate, de parcă ar fi înnodate prin 
extremităţile lor. Când creierul este sănătos şi 
funcţionează normal, aceste legături dintre celule sunt 
armonioase şi prin sinapsele lor se transmite energia 
cerebrală, al cărei rol este de-a fi vehiculul gândirii. Vom 
spune atunci că omul gândeşte şi simte corect, că, adică, 
gândirea şi sentimentele sale sunt echilibrate şi se 
manifestă corect. Dacă examinăm creierul în totalitatea sa, 
considerându-l ca un întreg, constatăm că partea sa 
anterioară serveşte la manifestareaforţei pur intelectuale, 
partea sa posterioară la manifestarea sentimentelor 
personale şi familiale, partea superioară este sediu! 
sentimentelor morale, iar regiunile laterale servesc la 
manifestarea impulsurilor volitive şi a instinctelor 
combative. Acţiunile lor pot fi distrugătoare dacă nu sunt 
controlate de voinţă. 

Prin voinţă înţelegem principiul inteligent care 


conduce şi guvernează. 

Când toate celulele piramidale funcţionează 
armonios, intelectul, sentimentele şi voinţa funcţionează la 
fel. Dacă însă apare oboseala, surmenajul, sau dacă omul 
se alimentează nesănătos ori duce o viaţă agitată, are loc o 
acumulare de ceea ce se cheamă acid lactic, care 
paralizează acţiunea celulelor piramidale, mutilându-le: 
observăm atunci că extremităţile lor se contractă, lăsând 
interstiţii între ele. Intr-o asemenea stare, omul simte 
frecvent nevoia să doarmă, nu are niciun chef de muncă, 
se simte mereu indispus, nervos etc. 

Cel ce nu cunoaşte legile profunde ale lumii 
superioare nu ştie nimic nici despre activitatea spiritului 
uman, care lucrează după regulile matematice create de la 
începutul lumii. 

Imensul univers actual, cu activităţile sale strict şi 
înţelept determinate, este edificat şi condus după această 
matematică divină şi imuabilă. Uneori s-ar zice că acţiunile 
naturii sunt nechibzuite, oarbe. Această falsă viziune a 
lucrurilor provine din acumularea acizilor lactic şi uric în 
celulele piramidale ale creierului, ceea ce face ca atunci 
când trebuie să observăm, să chibzuim şi să acţionăm, să 
ne enervăm şi să spunem că viaţa nu are sens! Ne găsim 
atunci în acelaşi caz ca un celebru predicator american al 
cărui stomac era bolnav, dar care nu acordase nicio atenţie 
acestui fapt. Dar când acizii nocivi produşi de stomacul său 
i-au atins creierul, el a început să creadă că toţi cei ce îl 
ascultau sunt proşti şi incapabili să-l înţeleagă, drept 
pentru care a început să tune şi să fulgere împotriva lor, 
susţinând că nu sunt capabili nici să priceapă cum trebuie 
să trăiască! Nişte oameni pioşi şi-au trimis însă 
predicatorul într-o clinică unde i s-a spălat stomacul cu apă 
caldă, şi unde a fost supus unei dietesănătoase, unei igiene 
raţionale. Datorită acestui regim, acizii nocivi au dispărut 
din organismul său şi cu creierul împrospătat, predicatorul 
nostru s-a întors la amvon cu mintea limpede şi spiritul 
învigorat. Aflat în această nouă dispoziţie, el a declarat că 
împărăţia lui Dumnezeu venea pe pământ şi că vedea în 


persoana fiecăruia dintre cei ce îl ascultau Fraţi şi Surori! 

Oamenii credincioşi ar explica acest fenomen 
declarând că era posedat de demoni; medicii ar susţine că 
creierul acestui predicator era anormal; dar adevărata 
cauză constă pur şi simplu în faptul că nu a respectat 
regulile elementare ale unei nutriţii corecte, igienice şi 
pure. În acest fel, el a lăsat să pătrundă în organismul său 
otrăvuri care şi-au exercitat acţiunea nefastă asupra 
bazelor facultăţii sale de-a gândi, simţi şi acţiona. 

Oamenii „cultivaţi”, la modă, discută de pe poziţii 
opuse, cerând dovada existenţei sau inexistenţei lui 
Dumnezeu! Dar chestiunea este clară: dacă viaţa se 
desfăşoară după înaltele legi matematice ale spiritului 
uman, iar gândurile, sentimentele şi actele înțelepte au 
drept rezultat binele pentru om şi pentru apropiații lui, 
Dumnezeu există fără nicio îndoială, asta se înţelege de la 
sine! Dar când aceste legi, stabilite dintotdeauna, sunt 
încălcate, creierul omului este intoxicat de acizi; gândirea 
sa întunecată face ca viaţa să decurgă din ce în ce mai rău 
pentru el şi pentru cei din jurul său; atunci se spune că nu 
există Dumnezeu şi, în locul lui, îşi fac apariţia cei ce 
judecă. Dar, dacă Dumnezeu există, nu e nevoie de niciun 
fel de judecător! în consecinţă, din acest punct de vedere, 
considerăm că toate manifestările anormale: minciuna, 
hoţia, crima, invidia, ura etc. sunt datorate acumulării 
nechibzuite în om a acestor acizi inutili. 

Astfel, bulgarii, cu bunul lor simţ firesc, spun pe bună 
dreptate despre câte unul că „s-a acrit rău de tot”, sau „ce 
s-a mai acrit!”. Aşadar, viaţa armonioasă va începe de 
îndată ce oamenii vor putea fi salvaţi de această 
acidificare, ducând o viaţă pură şi chibzuită prin 
respectarea legilor naturii vii. 

In acest sens, şi pentru ca celulele piramidale ale 
creierului să aibă o configuraţie corectă, trebuie să simţim 
întotdeauna elanurile şi aspiraţiile cele mai nobile şi 
trebuie să avem o alimentaţie simplă, care este totuşi cea 
mai adecvată şi mai bine asimilată. 

Când toate celulele creierului sunt menținute într-o 


stare normală şi funcţionează corect, capul şi chipul nostru 
capătă o formă faimoasă şi armonioasă, extremităţile 
dobândesc o simetrie armonioasă, iar plămânii şi stomacul 
funcţionează perfect. Atunci ne aflăm întotdeauna într-o 
excelentă stare de spirit, plini de bucuria de-a trăi şi gata 
să ne sacrificăm pentru binele semenilor noştri. Fiindcă 
doar omul bun şi simţit ştie să se sacrifice; omul nechibzuit 
este sacrificat de forţele înconjurătoare. Aceasta se 
petrece actualmente cu locuitorii pământului; natura 
înconjurătoare îi sacrifică, adică le ia viaţa. Nicio teorie 
ştiinţifică nu a oferit până în prezent mijlocul de-a scăpa de 
acest rău. De mii de ani, oamenii suferă şi mor, sunt loviți 
de bolile cele mai cumplite şi cad pradă celor mai grele 
frământări, iar viaţa lor exterioară e plină de vicisitudini. 
Şi totuşi, până acum, oamenii nu au reuşit să-şi dea seama 
de cauzele reale ale acestei stări de lucruri şi se 
consolează spunând, în felul oamenilor simpli: „Aşa a făcut 
Dumnezeu lumea”, sau „E un rău inevitabil al vieţii 
omeneşti”, aşa cum susţin cu tărie raţionaliştii. Scolasticii 
afirmă că este o simplă iluzie; cât despre materialişti, ei 
atribuie răul condiţiilor vieţii exterioare. Ei bine, fie! O 
„iluzie”, dar care e totuşi suficient de tangibilă pentru a 
face să plângă lumea întreagă! 

Situaţia noastră seamănă cu cea a predicatorului 
care susţinea că nu avem deloc nevoie de bani, că aceştia 
sunt o „iluzie”! Dar când unul dintre cei ce îl ascultau l-a 
jefuit, predicatorul nostru a început să se lamenteze, 
repetând cui voia să-l asculte că i s-au furat banii. Cel ce îl 
furase i-a spus doar atât: „De ce vă plângeţi? Aţi scăpat de 
ceea ce este inutil în viaţă”. 

Banii sunt un mijloc, un instrument introdus de 
oameni pentru a face ca toată lumea să lucreze; el serveşte 
la schimbul de energie dintre ei, constituie un mijloc de 
comunicare şi îi încurajează să muncească, să trudească. 
Dar dacă banii sunt deturnaţi de la adevărata lor funcţie şi 
devin un instrument alnenorocirii şi al crimei, ai violării 
conştiinţei aproapelui şi al chinuirii celor săraci, atunci 
vom spune că în acest caz banii nu sunt necesari, nefiind 


utili şi benefici. 

Trebuie să ne regăsim pacea sufletului nostru, să 
căutăm ce anume în noi este realmente conform cu 
raţiunea. O vom face nu negând, ci admițând; nu prin 
metoda urii şi a maliţiei, ci prin aceea a iubirii şi a 
nobleţei, adică prin intermediul tuturor virtuţilor pe care le 
conţine spiritul uman. 

Când vom începe să studiem cu înţelepciune 
metodele naturii inteligente şi să vedem în fiecare fiinţă un 
suflet viu şi conştient, vom fi foarte aproape de soluţia 
acestei sublime probleme a vieţii, adică vom şti cum să 
folosim aceste trei mari forţe: intelectul, inima şi voinţa 
noastră. 

Vom folosi intelectul examinând atent condiţiile de 
viaţă; inima, căutând să avem un înţeles, o idee justă 
despre conţinutul acestei vieţi; şi voinţa, dându-ne seama 
cu exactitudine de legile vieţii şi de rezultatele sale 
definitive. 

Trebuie să ştim că fiecare formă este necesară 
pentru ca un conţinut să se poată exprima prin intermediul 
ei; şi că fiecare conţinut este indispensabil pentru ca să se 
exprime sensul interior, profund al vieţii înseşi. În 
consecinţă, forma, conţinutul şi sensul sunt strâns legate 
între ele: forma cu intelectul, conţinutul cu inima şi sensul 
cu voinţa umană. 

Când gândirea noastră este pozitivă, constructivă, 
posedăm forme frumoase şi adecvate în care putem plasa 
conţinutul divin: viaţa. De îndată ce avem acest conţinut 
divin, inima noastră începe să se manifeste normal şi 
celulele piramidale ale creierului lucrează la unison. În 
această stare, obţinem forţa şi echilibrul interior care dau 
un sens vieţii, iar acesta îngăduie voinţei să se manifeste în 
deplinătatea forţei sale. 

Abia din momentul când ne folosim judicios de voinţa 
noastră ajungem să cunoaştem sensul şi plenitudinea 
vieţii. 


praen 

Să gândim, să simţim şi să acționăm conduşi de 
puritate şi de deplina corectitudine, iată ce este 
indispensabil pentru buna funcţionare a intelectului, inimii 
şi voinţei. 

Esenţe ale meditaţiei 


Gândurile divine 

Dumnezeu nu-şi impune gândirea, dar o depune în 
noi pentru a vedea dacă o păstrăm. 

Deseori, noi neglijăm şi pierdem gândurile şi 
sentimentele sale elevate, drept pentru care resimţim 
ulterior o mare suferinţă. 

Când ai pierdut o virtute, înseamnă că ai lăsat să-ţi 
scape o idee divină! 


Puterea gândirii 

Gândirea e ceva extrem de puternic! 

Trimiteţi-i cuiva, în deplină conştiinţă şi cu dragoste, 
un gând constructiv şi veţi putea vedea efectul. 

Un gând corect aplicat are puterea de-a vindeca. 
Totuşi, pentru ca această experienţă să reuşească, trebuie 
să avem o credinţă şi o gândire puternice, care să nu 
admită nicio îndoială. 


Cheia plenitudinii vieţii 

Căutaţi-l şi vedeţi-l pe Dumnezeu pretutindeni! 

Faceţi ceea ce cere dragostea! Este singura cale prin 
care veţi putea să obţineţi fericirea şi să reuşiţi în orice 
faceţi, este cheia interioară a unei vieţi pline şi împlinite. 

Nu există o situaţie mai bună decât cea în care 
Dumnezeu trăieşte în noi şi se ocupă de treburile noastre. 


„Cunoaşte-te pe tine însuţi”. 

Când se spune că omul trebuie să se cunoască pe 
sine însuşi, aceasta înseamnă că trebuie să descopere şi să 
iubească principiul divin aflat în el. 

Pentru aceasta, e suficient să urmeze calea 
luminoasă trasată de lisus, şi atunci va putea să 
recunoască prezenţa divină, nu numai în el însuşi, ci şi la 
ceilalţi şi în întreaga natură; pe lângă aceasta, îi vor fi 
oferite condiţiile pentru o dezvoltare pozitivă. 


Purificarea 

Un discipol trebuie să fie implacabil în convingerile 
sale, neavând voie să-şi îngăduie nicio slăbiciune, ci să se 
purifice complet, până la capăt. 

Nu trebuie nici să vă criticaţi, nici să regretaţi, ci 
trebuie doar să vă constataţi greşelile şi să le îndreptaţi. 

Nu uitaţi că o acţiune negativă necorectată imediat 
se poate transforma într-o slăbiciune gravă şi dăunătoare. 

Faceţi deci ceea ce trebuie pentru ca acest microb să 
nu se instaleze în voi, fiindcă o dată instalat, s-ar înmulţi 
rapid. 


Protecţiile invizibile 

Să ştiţi şi să nu uitaţi că multe fiinţe înțelepte se 
interesează de voi şi vă ajută în fiece clipă. 

Voi nu le puteţi vedea, dar trebuie să ştiţi că 
succesele voastre în viaţă se datorează iubirii şi 
solicitudinii acestora. 

Raporturile lor cu voi sunt asemănătoare cu cele 
dintre părinţi şi copii, sau celor dintre fraţi şi surori. 


Prezenţa lui Dumnezeu 

Astăzi, majoritatea oamenilor îl consideră pe 
Dumnezeu ca pe o necesitate exterioară, ca o fiinţă care 
pedepseşte şi persecută, şi din această cauză simt faţă de 
el mai mult frică decât dragoste. Pentru ei, Dumnezeu se 
află în furtuni, în cutremurele de pământ, în toate 
suferinţele! Aceştia nu îl caută în ei, ci în afara lor. 


Atâta vreme cât îl vor vedea astfel, vor rămâne 
departe de el. 

Ceea ce trebuie să faceţi este să îl primiţi mai întâi în 
voi, în sufletul vostru, în inima voastră, ca expresie a 
gândurilor şi sentimentelor elevate, ca îndemnuri spre 
lucrări nobile şi dezinteresate. Şi atunci, priviţi din fiinţa 
voastră intimă în afară, spre natura înconjurătoare şi îl veţi 
vedea pe Dumnezeu în tot ce e frumos şi pur: în cerul 
spuzit de stele, în izvoarele limpezi, în flori, în pajişti şi în 
piscurile munţilor. 

Ascultaţi vântul care bate: Dumnezeu este 
pretutindeni. 

Il veţi vedea în afara voastră şi în voi, sus şi jos, la 
stânga şi la dreapta. 

Nu există loc pe lume unde să nu se afle Dumnezeu. 

Oricând, indiferent că vă treziţi dimineaţa sau vă 
culcaţi seara, să ştiţi că viaţa are un sens fiindcă totul este 
plin de prezenţa lui Dumnezeu. 


Sensul vieţii 

Omul a venit pe pământ pentru a-i aduce 
binecuvântarea divină; din acest motiv, el poartă numele 
de fiu al lui Dumnezeu, de slujitor al divinului. 


O nouă viaţă pe pământ 

În vremurile noastre, pământul nu este încă perfect 
şi continuă să fie în creaţie constantă. Fiecare zi adaugă 
ceva nou. Fiecare epocă aduce noi elemente care îl 
reorganizează şi îi dau un nou aspect, o nouă direcţie. 

Noua viaţă trebuie să fie aplicată pe pământ; ea îi va 
schimba formele introducând puterea şi frumuseţea divină. 


Uniune cu invizibilul 

Când te afli în faţa unei probleme, îndreaptă-ţi 
conştiinţa spre fiinţele înțelepte şi spune: „Cer ajutorul şi 
asistenţa marilor fiinţe care au străbătut aceeaşi cale pe 
care o străbat şi eu acum”. 


Adevărata cale 

Inima trebuie să fie plină de dragoste, intelectul, de 
înţelepciune, iar sufletul, de adevăr. Aceasta este 
adevărata cale. 


Răsăritul soarelui 

Cu o oră înainte de răsărit, soarele exercită prin 
energia sa o influenţă pur psihică asupra omului: este ca o 
baie a sufletului şi orice fiinţă se simte împrospătată în 
interiorul ei. 

Această forţă acţionează asupra celulelor corpului, 
reînnoindu-le energia şi creând în organism un nou elan 
pentru acţiune. 


Al treilea ochi în punctul situat între sprâncene, 
chiar la rădăcina nasului se află un centru înzestrat cu 
rațiune care reglează curenţii electromagnetici care 
circulă în jurul ochilor. 

Acest centru, pe care îl putem numi cel tăcut, eo 
entitate plină de rațiune, ce reglează şi organizează forţele 
din natură. 


Fraternitatea mondială 

O nouă idee de fraternitate începe să se nască; ea se 
exprimă prin Societatea Naţiunilor, prin aspiraţia la 
apropierea dintre popoare, la reciprocitatea de acţiune, 
acordurile economice dintre naţiuni, dorinţa ca toţi cei 
oprimaţi să se bucure de libertate etc. 

Nu mai aşteptăm decât momentul ultim, când 
profetul va spune: „Să vină spiritul!” Atunci toate aceste 
fragmente se vor asambla într-o mare unitate, şi ne vom 
afla în faţa faptului împlinit al umanităţii unite în legea 
fraternității umane. Şi aceea va fi ziua resurecţiei 
universale pe tot cuprinsul pământului. 


Lucrul cu cele patru elemente 
Ca discipol, mănâncă pâinea cu dragoste şi gândeşte- 
te că Dumnezeu e în ea. 


Bea apa cu dragoste şi gândeşte-te că Dumnezeu e în 
ea. 

Respiră aerul cu dragoste şi gândeşte-te că 
Dumnezeu e în el. 

Primeşte lumina cu dragoste şi gândeşte-te că 
Dumnezeu e în ea. 

Prin cuvântul dragoste înţelegem Dumnezeu, şi 
Dumnezeu e pretutindeni. 

Pâinea, apa, aerul şi lumina sunt conductorii vieţii. 

